****

**РЕПУБЛИКА СРПСКА**

ПРАВОБРАНИЛАШТВО РЕПУБЛИКЕ СРПСКЕ

|  |
| --- |
| 78000 Бања Лука, Владике Платона бб, Тел: +387 (0) 51/493-600, Факс: +387(0)51/810-290; Е-mail: [prs@pravobranilastvors.net](mailto:prs@pravobranilastvors.net) |

**ИЗВЈЕШТAЈ О РAДУ ПРAВОБРAНИЛAШТВA РЕПУБЛИКЕ СРПСКЕ**

**01.01.2022-31.12.2022. ГОДИНЕ**

**Бaњa Лукa, Октобар 2023. годинa**

**САДРЖАЈ:**

[УВОД 1](#_Toc146720958)

[I ПОГЛАВЉЕ 2](#_Toc146720959)

[1. НAДЛЕЖНОСТ 2](#_Toc146720960)

[1.1. Надлежност прописана Законом о Правобранилаштву 2](#_Toc146720961)

[1.2. Надлежност органа прописана другим посебним законима и правним прописима 3](#_Toc146720962)

[II ПОГЛАВЉЕ 5](#_Toc146720963)

[1. ОРГAНИЗAЦИЈA 5](#_Toc146720964)

[1.1. Организација Правобранилаштва Републике Српске 5](#_Toc146720965)

[1.2. Надлежност правобраниоца Републике Српске 6](#_Toc146720966)

[1.3. Надлежност организационих јединица 7](#_Toc146720967)

[1.3.1. Кабинет правобраниоца Републике Српске 7](#_Toc146720968)

[1.3.2. Одјељење за привреду и инвестиције 8](#_Toc146720969)

[1.3.3. Одјељење за експропријацију 9](#_Toc146720970)

[1.3.4. Секретаријат Правобранилаштва 10](#_Toc146720971)

[1.3.5. Рачуноводство 10](#_Toc146720972)

[1.3.6. Сједиште замјеника правобраниоца 11](#_Toc146720973)

[2. КAДРОВСКA СТРУКТУРA 12](#_Toc146720974)

[2.1. Унутрашња организација и систематизација радних мјеста 12](#_Toc146720975)

[3. ПЛАТЕ И ОСТАЛА ЛИЧНА ПРИМАЊА 21](#_Toc146720976)

[4. КAНЦЕЛAРИЈСКИ ПРОСТОР 22](#_Toc146720977)

[4.1. Сједиште Прaвобрaнилaштва Републике Српске у Бањој Луци 22](#_Toc146720978)

[4.2 Сједиште зaмјеникa правобраниоца Бaњa Лукa 22](#_Toc146720979)

[4.3. Сједиште зaмјеникa правобраниоца Добој 23](#_Toc146720980)

[4.4. Сједиште зaмјеникa правобраниоца Приједор 23](#_Toc146720981)

[4.5. Сједиште зaмјеникa правобраниоца Фочa 23](#_Toc146720982)

[4.6. Сједиште зaмјеникa правобраниоца Требиње 24](#_Toc146720983)

[4.7. Сједиште зaмјеникa правобраниоца Бијељинa 24](#_Toc146720984)

[4.8. Сједиште зaмјеникa правобраниоца Источно Сaрaјево 24](#_Toc146720985)

[4.9. Сједиште зaмјеникa правобраниоца Влaсеницa 24](#_Toc146720986)

[5. ТЕХНИЧКА ИНФРАСТРУКТУРА 25](#_Toc146720987)

[III ПОГЛАВЉЕ 26](#_Toc146720988)

[1. ИЗВЈЕШТAЈ О РAДУ ПРAВОБРAНИЛAШТВA РЕПУБЛИКЕ СРПСКЕ ОД 01.01 - 31.12.2022. ГОДИНЕ 26](#_Toc146720989)

[1.1 Кључне активности 26](#_Toc146720990)

[1.2 Заступање пред судовима и другим органима 26](#_Toc146720991)

[1.3 Парнични предмети 27](#_Toc146720992)

[1.3.1. Информација о укупном броју парничних предмета у износу преко 50.000.00 КМ 28](#_Toc146720993)

[1.4. Ванпарнични предмети 39](#_Toc146720994)

[1.5. Предмети извршења 40](#_Toc146720995)

[1.6. Управни предмети 41](#_Toc146720996)

[1.6.1 Поступци излагања на јавни увид података о непокретностима и утврђивању права на непокретностима 41](#_Toc146720997)

[1.7 Управни спор 42](#_Toc146720998)

[1.8 Адхезиони предмети 43](#_Toc146720999)

[1.9 Предмети превентиве 43](#_Toc146721000)

[1.9.1 Судски спорови који се воде по тужбама физичких лица из ФБиХ и Брчко Дистрикта БиХ ради накнаде нематеријалне и материјалне штете настале у периоду ратних дејстава 44](#_Toc146721001)

[1.9.2 Превентивно поступање у предмету који се водио пред судом Босне и Херцеговине ради утврђивања права власништва и укњижбе локалитета „Велики Жеп“ у Хан Пјеску 45](#_Toc146721002)

[1.10 Правна мишљења 46](#_Toc146721003)

[1.11 Вансудска поравнања пред Правобранилаштвом Републике Српске 48](#_Toc146721004)

[1.12 Заступање Пореске управе Републике Српске у стечајним, ликвидационим, извршним и поступцима уписа и брисања законске хипотеке 49](#_Toc146721005)

[1.13 Експропријација 52](#_Toc146721006)

[1.14 Дјеловање Правобранилаштва 59](#_Toc146721007)

[IV ПОГЛАВЉЕ 62](#_Toc146721008)

[1. ПОСЛОВИ УПРAВЕ ПРAВОБРAНИЛAШТВA РЕПУБЛИКЕ СРПСКЕ 62](#_Toc146721009)

[1.1 Материјално – финансијско пословање 62](#_Toc146721010)

[**1.2** **Расходи за лична примања** запослених 64](#_Toc146721011)

[**1.3** **Расходи по основу кориштења роба и услуга** 64](#_Toc146721012)

[**1.4** **Издaци зa нефинaнсијску имовину** 67](#_Toc146721013)

[2. ПРAВНИ И НОРМAТИВНИ ПОСЛОВИ 68](#_Toc146721014)

[3. СТРAТЕГИЈA БОРБЕ ПРОТИВ КОРУПЦИЈЕ У РЕПУБЛИЦИ СРПСКОЈ 68](#_Toc146721015)

[3.1 Имплементација апликације „Пријави корупцију“ 68](#_Toc146721016)

[3.2 Упутство о поступању са пријавом корупције у Правобранилаштву Републике Српске 69](#_Toc146721017)

[3.3 Увођење и развој система финансијског управљања и контроле 69](#_Toc146721018)

[4 СТРУЧНИ КОЛЕГИЈУМ 70](#_Toc146721019)

[5 ПРИСТУП ИНФОРМAЦИЈAМA 70](#_Toc146721020)

[6 ДИСЦИПЛИНСКA КОМИСИЈA 70](#_Toc146721021)

[7 КОМИСИЈA ЗА ЈАВНЕ НАБАВКЕ 70](#_Toc146721022)

[8 СТУДЕНТСКА ПРАКСА 71](#_Toc146721023)

[V ПОГЛАВЉЕ 72](#_Toc146721024)

[1. ЕДУКAЦИЈA ЗAПОСЛЕНИХ 72](#_Toc146721025)

[VI ПОГЛАВЉЕ 73](#_Toc146721026)

[ЗAКЉУЧЦИ 73](#_Toc146721027)

УВОД

Подношењем годишњег извјештаја о раду Правобранилаштва Републике Српске правобранилац Републике Српске испуњава законску обавезу извјештавања прописану у члану 34. став 3. Закона о Правобранилаштву Републике Српске („Службени глaсник Републике Српске“, број 7/18). Извјештај обухвата период од 01. јануара до 31. децембра 2022. године и представља годишњи извјештај о раду Правобранилаштва Републике Српске, а подноси се са циљем да информише Народну скупштину Републике Српске и укупну јавност о раду органа.

Програмом рада Народне скупштине Републике Српске за 2023. годину предвиђено је разматрање Извјештаја о раду Правобранилаштва Републике Српске за 2022. годину у оквиру тематског дијела („Службени гласник Републике Српске“, број 26/23).

У извјештајном периоду функцију правобраниoца Републике Српске је обављао Милимир Говедарица који је Одлуком Народне скупштине Републике Српске број: 02/1**-**021**-**793/21 од 07. октобра 2021. године („Службени гласник Републике Српске“, број 94/21), изабран за правобраниоца Републике Српске, на период од четири године. Дужност секретара Правобранилаштва је обављала Бранка Зец, дипл. правник, а дужност шефа Рачуноводства Драженка Пуцар, дипл. економиста.

Извјештај садржи шест поглавља. У првом поглављу је приказана нaдлежност Правобранилаштва Републике Српске. У другом поглављу: организација органа, надлежност правобраниоца и свих организационих јединица, унутрашња организација и систематизација радних мјеста, плате и остала лична примања, канцеларијски простор и техничка инфраструкура. У трећем се говори о предузетим активностима ради заштите и остваривања имовинских права заступаних субјеката из члана 9. Закона о Правобранилаштву са статистичким показатељима за све врсте предмета из надлежности овог органа. У четвртом је приказано материјално-финансијско пословање, правни и нормативни послови, стручни колегијум, приступ информацијама, рад комисија и студентска пракса у Правобранилаштву Републике Српске. У шестом су приказани обавезујући закључци за све организационе јединице Правобранилаштва Републике Српске.

I ПОГЛАВЉЕ

# НAДЛЕЖНОСТ

## 1.1. Надлежност прописана Законом о Правобранилаштву Републике Српске

Одредбама Закона о Правобранилаштву („Службени гласник Републике Српске“, број 7/18), прописана је надлежност органа:

* У поступку пред судовима и другим надлежним органима предузима правна средства ради заштите и остваривања имовинских права и интереса заступаних субјеката, те врши и друге послове одређене законом.
* Послове заступања Правобранилаштво врши у судским, управним и другим поступцима.
* Даје образложено мишљење субјектима на нацрте привредних уговора, уговора о концесијама, уговора о јавно **-** приватним партнерствима и уговора који регулишу имовинско **-** правна питања, уз обавезу достављања релевантне документације од стране заступаног субјекта.
* Има право и обавезу да покрене, односно поднесе иницијативу за покретање поступка или се укључи у поступак пред судом или другим надлежним органом ради заштите права и интереса заступаних субјеката, у случајевима када је то прописано законом, када то писмено захтјевају субјекти које оно заступа или када на други начин сазна да је то потребно.
* Прати и проучава појаве, правна питања и проблеме од значаја за вршење својих надлежности, имовину заступаних субјеката, примјену закона и других прописа, те обавјештава Владу и друге надлежне органе и предлаже мјере за заштиту имовине заступаних субјеката и спречавање друштвено штетних појава.
* Правобранилаштво има обавезу да пред Уставним судом покрене поступак за оцјену уставности закона и законитости других прописа и општих аката, када оцјени да су повријеђена имовинска права и интереси заступаних субјеката.
* Обавезно је да тражи поништавање или укидање одлука и других аката којима су повријеђена имовинска права заступаних субјеката.
* У поступцима утврђивања кривичне одговорности за кривична дјела за која постоји основана сумња да је настала материјална штета за заступаног субјекта Правобранилаштво учествује у својству заступника оштећеног, по обавјештењу надлежног органа или у другим случајевима када сазна да је то потребно.
* Даје мишљења субјектима које по закону заступа и у другим правним стварима када заступани субјект сматра да је то потребно.
* Подноси тужбу за утврђивање ништавости, односно тужбу за поништење уговора који је закључио заступани субјект, а за који уговор је Правобранилаштво мишљења да је ништав, односно рушљив.
* Правобранилаштво може, прије покретања поступка пред надлежним судом или другим органом, предузети мјере ради покушаја закључења вансудског поравнања или учествовати у поступцима медијације, уколико за то има изричиту писмену сагласност заступаног субјекта. Вансудско поравнање закључује се код нотара у случају да је потребна клаузула извршности.
* Заступа институције Републике Српске, јединице локалне самоуправе, њихове органе и организације, те друге органе и организације који немају својство правног лица у поступцима ликвидације, стечаја, извршним, те поступцима уписа и брисања хипотеке сходно закону.

## 1.2. Надлежност органа прописана другим посебним законима и правним прописима

* У складу са Законом о остваривању права на накнаду материјалне и нематеријалне штете настале у периоду ратних дејстава од 20.05.1992 до 19.06.1996. године ( "Службени гласник Републике Српске", бр. 103/05, 1/09, 49/09 и 118/09) спроводи поступак вансудског поравнања за остваривање права утврђених овим законом.
* Подноси надлежном органу приједлог за утврђивање општег интереса и приједлог за експропријацију у име корисника експропријације у складу са Законом о експропријацији, закључује споразуме о накнади и судска поравнања. Поступа у складу са Законом о посебном поступку експропријације ради изградње аутопута Бања Лука**-**Приједор ( „Службени гласник Републике Српске“, бр. 61/21), те Законом о посебном поступку експропријације ради изградње аутопута и гасовода дионице Вукосавље**-**Брчко и Брчко**-**Рача ( „Службени гласник Републике Српске“, бр. 18/20 и 42/20).
* Кад је законом овлашћено, може изјавити жалбу против рјешења донесеног у управном поступку, којим је повријеђен закон у корист појединца или правног лица, а на штету јавног интереса.
* Може покренути управни спор, кад је управним актом повријеђен закон на штету Републике Српске, града или општине коју по закону заступа, као и у другим случајевима одређеним законом.
* Изјашњава се о прихватању финансијског и оперативног плана реструктурирања за потраживања Републике Српске, у складу са Законом о стечају ("Службени гласник Републике Српске", бр. 16/16).
* Самостално подноси тужбу надлежном суду ради поништења уговора који је закључен супротно одредбама Закона о приватизацији државних станова ("Службени гласник Републике Српске", бр. 118/11, 67/13, 60/15, 45/18, 63/20).
* На основу овлашћења која су утврђена у Закону о концесијама ("Службени гласник Републике Српске", бр. 59/13, 16/18, 70/20 и 111/21), Закону о стварним правима ("Службени гласник Републике Српске", бр. 124/08, 03/09 **-** исп., 58/09, 95/11, 60/15, 18/16, 107/19, 1/21 и 119/21), те другим посебним законима даје мишљења на привредне уговоре и на уговоре који регулишу имовинско **-** правна питања.
* Према одредбама Закона о имовини и потраживањима којима управља Фонд за управљање некретнинама и потраживањима Републике Српске ("Службени гласник Републике Српске", бр. 29/10 и 11/15), поступа у предметима, у којима су правна лица имовину из пасивног подбиланса продала или су наплатилa потраживања, након што исти буду евидентирани и прослијеђени од стране овог Фонда ради предузимања правних средстава пред надлежним судовима и другим органима у Републици Српској, ради заштите имовинских права и интереса Републике Српске.
* Према одредбама Пословника о раду Владе Републике Српске ("Службени гласник Републике Српске", бр. 123/18), прије достављања на одборе, ради уврштавања на дневни ред сједнице одбора, нацрта и приједога закона, стратегија, уредби, одлука и других прописа и општих аката, на захтјев предлагача доставља мишљење, ако се ради о заштити имовинских права и интереса Републике Српске, односно када се актом ствара уговорна обавеза за Републику Српску.
* Обавља и друге послове утврђене законом и другим прописима.

II ПОГЛАВЉЕ

# ОРГAНИЗAЦИЈA

## Организација Правобранилаштва Републике Српске

Одредбама Зaкона о Прaвобрaнилaштву Републике Српске („Службени глaсник Републике Српске“, број 7/18) и Правилника о унутрашњој организацији и систематизацији радних мјеста у Правобранилаштву Републике Српске („Службени гласник Републике Српске“, број 78/18), утврђена је оргaнизaцијa органа. Организациону структуру чине сједиште Правобранилаштва Републике Српске у Бањој Луци и сједишта замјеника правобраниоца Републике Српске, као основне организационе јединице.

1. У сједишту Правобранилаштва образују се посебне оганизационе јединице:
2. Кабинет правобраниоца,
3. Одјељење за привреду и инвестиције,
4. Одјељење за експропријацију,
5. Секретаријат Правобранилаштва.
6. У Секретаријату Правобранилаштва се као унутрашње организационе јединице образују:
7. Рачуноводство Правобранилаштва,
8. Одсјек за писарницу.
9. Сједишта замјеника правобраниоца Републике Српске:
   1. Сједиште замјеника правобраниоца Бања Лука, које обухвата подручје мјесне надлежности основног суда у Бањој Луци, Градишки, Српцу, Лакташима, Котор Варошу, Прњавору и Мркоњић Граду, односно Окружног привредног суда у Бањој Луци.
   2. Сједиште замјеника правобраниоца Бијељина, које обухвата подручје мјесне надлежности основог суда у Бијељини, Лопарама, Зворнику и Брчко Дистрикту БиХ, односно Окружног привредног суда у Бијељини.
   3. Сједиште замјеника правобраниоца Добој, које обухвата подручје мјесне надлежности основног суда у Добоју, Дервенти, Теслићу, Модричи и Шамцу, односно подручје Окружног привредног суда у Добоју.
   4. Сједиште замјеника правобраниоца Приједор, које обухвата подручје мјесне надлежности основног суда у Приједору, Козарској Дубици и Новом Граду, те за подручје Окружног привредног суда у Приједору.
   5. Сједиште замјеника правобраниоца Фоча, које обухвата подручје мјесне надлежности основног суда у Фочи, Вишеграду и Рогатици.
   6. Сједиште замјеника правобраниоца Требиње, које обухвата подручје мјесне надлежности основног суда у Требињу и Невесињу, односно Окружног привредног суда у Требињу.
   7. Сједиште замјеника правобраниоца Источно Сарајево, које обухвата подручје мјесне надлежности основног суда у Сокоцу и Источном Новом Сарајеву, односно Окружног привредног суда у Источном Сарајеву.
   8. Сједиште замјеника правобраниоца Власеница, које обухвата подручје мјесне надлежности основног суда у Власеници и Сребреници.
   9. Сједиште замјеника правобраниоца Зворник које обухвата подручје мјесне надлежности основног суда у Зворнику, Власеници и Сребреници, односно Окружног привредног суда у Зворнику.

## Надлежност правобраниоца Републике Српске

Функцију Правобранилштва Републике Српске врши правобранилац. Руководи радом и представља Правобранилаштво у складу са Законом о Правобранилаштву. Има права и обавезе да: одлучује о правима по основу рада свих запослених у Правобранилаштву; отклања неправилности у раду, те може предузети сваку радњу из надлежности Правобранилашта; издаје у писаној форми обавезна упутства за рад и поступање замјеника и осталих запослених у Правобранилаштву у циљу једнообразног, законитог, ефикасног рада и поступања, као и упутства за надзор над радом; може издати у писаној форми обавезно упутство за рад и поступање замјеника и осталих запослених у Правобранилаштву у конкретном предмету; подноси годишњи извјештај о раду Правобранилаштва Народној скупштини на усвајање; доставља информације и извјештај о стању и поступању у појединим предметима Влади, Министарству правде, Министарству финансија и заступаним субјектима, на њихов захтјев; уколико то захтјевају потребе обављања правобранилачких послова, може замјеника, без његове сагласности упутити на рад у друго сједиште на период од шест мјесеци у току једне календарске године, а уз његов пристанак највише до 12 мјесеци, уколико замјеник одбије да поступи по рјешењу за привремено упућивање на рад у друго сједиште, може покренути иницијативу за његово разрјешење; подноси Влади иницијативу за разрјешење замјеника, ако утврди да замјеник несавјесно, незаконито, непрофесионално или неблаговремено обавља функцију, ако утврди да замјеник није ступио на дужност у прописаном року, у случају укидања или реорганизације организационе јединице којом руководи или радног мјеста, ако утврди да је замјеник изгубио радну способност за вршење те функције, ако утврди да је замјеник правоснажном пресудом осуђен на безусловну казну затвора од најмање шест мјесеци или ако је осуђен за кривично дјело које га чини неподобним за вршење те функције; може поднијети иницијативу за разрјешење замјеника уколико скупштина јединице локалне самоуправе не усвоји годишњи извјештај о раду замјеника; у складу са Законом о Правобранилаштву може овластити замјеника и помоћника да га замјењују у заступању, а изузетно ако то захтјева природа спора и разлози економичности поступка овлашћење може дати и другом запосленом у Правобранилаштву у складу са законом или лицу које је запослено код субјекта којег заступа Правобранилаштво; на захтјев заступаних субјеката или на основу потребе испуњавања постављених циљева или повећаног обима посла или хитности рјешавања одређених послова и реализовања одређених пројеката од значаја за заступане субјекте, оснива радне групе на нивоу Правобранилаштва или сједишта замјеника; доноси рјешење за формирање радних група и стручних комисија од запослених из једне или више организационих јединица Правобранилаштва ради обављања одређених задатака од значаја за Правобранилаштво; даје изјаве за писане и електронске медије о руковођењу радом и предметима у Правобранилаштву; може писмено овластити замјеника правобраниоца или друго лице запослено у Правобранилаштву да може дати изјаву за писане и електронске медије у конкретном предмету; може на основу наредбе одредити вршење стручног надзора над поступањем сједишта замјеника или надзор у конкретним предметима у сједиштима замјеника и другим организационим јединицама Правобранилаштва Републике Српске .

Послови из надлежности правобраниоца су таксативно побројани и обављају се у Кабинету правобраниоца Републике Српске, а то су: послови управе којима се уређује унутрашње пословање и вођење евиденција у Правобранилаштву Републике Српске, послови којима се обезбјеђују потребни услови за правилан рад и пословање Правобранилаштва: стручни, нормативни, савјетодавни, протоколарни и послови административно **-** техничке природе за правобраниоца. Правобранилац учествује у раду сједница Владе Републике Српске и Народне скупштине Републике Српске, а путем штампаних и електронских медија може обавијестити јавност о стању заштите имовинских интереса Републике Српске и осталих заступаних субјеката.

## Надлежност организационих јединица

### Кабинет правобраниоца Републике Српске

У Кабинету правобраниоца обављају се послови из надлежности правобраниоца који врши функцију Правобранилаштва Републике Српске. То су послови којима се обезбјеђују потребни услови за правилан рад и пословање Правобранилаштва: стручни, нормативни; савјетодавни, протоколарни и послови административно - техничке природе за правобраниоца; доношење програма рада са распоредом послова и задатака; израда годишњег извјештаја о раду органа који се подноси Народној скупштини Републике Српске; израда кадровског плана; послови превентивног дјеловања у циљу спречавања друштвено штетних појава; давање мишљења на нацрте или приједлоге закона и других прописа Републике Српске на основу Пословника о раду Владе Републике Српске; давање обавезног упутства за рад и поступање замјеника и осталих запослених у Правобранилаштву у циљу једнообразног, законитог и ефикасног рада и поступања; давање обавезног упутства за рад и поступање у конкретном предмету замјенику правобраниоца; давање мишљења субјектима које по закону заступа на нацрте привредних уговора, уговора о концесијама, уговора о јавно **-** приватним партнерствима и уговора који регулишу имовинско **-** правна питања; давање мишљења субјектима које по закону заступа и у другим правним стварима када заступани субјект сматра да је то потребно; поступање по притужбама на рад органа /носилаца правобранилачке функције/ осталих запослених; поступање по захтјевима заступаних субјеката за корекцију мишљења о правној ваљаности уговора које је дало мјесно надлежно сједиште замјеника; организовање стручних колегијума Правобранилаштва; извршавање обавеза утврђених у Акционом плану Владе Републике Српске за реализацију Стратегије за борбу против корупције у Републици Српској и извршавање обавеза из других стратешких докумената / акционих планова Владе Републике Српске у дијелу који је у надлежности Правобранилаштва; припремање реферата стручног карактера из свих области права ради објављивања у правним часописима/билтенима; припремање стручних реферата за учешће Правобранилаштва на савјетовањима из грађанске области и других области које организују струковна удружења правника у земљи и иностранству; послови информисања и односа са јавношћу; израда нацрта овлашћења за замјенике; израда нацрта овлашћења за помоћнике правобраниоца; израда нацрта овлашћења за друге запослене у Правобранилаштву; израда нацрта овлашћења за лица запослена код субјекта којег заступа Правобранилаштво; послови који се односе на поступак приступа информацијама; сарадња и комуникација са институцијама у Републици Српској и земљама окружења; ажурирање електронске презентације органа; обука и стручно оспособљавање носилаца правобранилачке функције и осталих запослених; завођење састанака које организује и на које је позван правобранилац; припрема нацрта аката кореспонденције по налогу правобраниоца; комплетирање материјала за учешће правобраниоца на сједницама Владе Републике Српске, Народне скупштине Републике Српске и других органа у чијем раду учествује правобранилац; организација службених путовања за правобраниоца; обавља и остале послове у складу са законом и другим прописима, а које одреди правобранилац.

### Одјељење за привреду и инвестиције

Одјељење за привреду и инвестиције је посебна организациона јединица у сједишту Правобранилаштва Републике Српске у којој се обављају стручни послови, послови заступања из надлежности Правобранилаштва: припрема правобраниоцу образложено мишљење на нацрте привредних уговора, нацрте уговора о концесијама, нацрте уговора о јавно **-** приватним партнерствима и нацрте уговора који регулишу имовинско **-** правна питања, укључујући и нацрте уговора о закупу уз обавезу достављања цјелокупне релевантне документације од стране заступаног субјекта; правобраниоцу припрема и мишљења за субјекте које по закону заступа и у другим правним стварима када они затраже мишљење Правобранилаштва; учествује у поступцима утврђивања права својине на непокретностима приватизованих привредних друштава у складу са Законом о приватизацији државног капитала у предузећима; правобраниоцу припрема изјашњења о прихватању финансијског и оперативног плана реструктурирања за потраживања Републике Српске у складу са законом; учествује у стечајним и ликвидационим поступцима када су вјеровници заступани субјекти; сарађује са заступаним субјектима и израђује нацрте овлашћења запосленим код заступаних субјеката; израђује нацрте овлашћења за раднике Пореске управе ради заступања у ликвидационим и стечајним поступцима; подноси захтјев за покретање поступка ревизије приватизације према одредбама Закона о ревизији приватизације државног капитала у предузећима и банкама; према одредбама Закона о имовини и потраживањима којима управља Фонд за управљање некретнинама и потраживањима Републике Српске поступа у предметима у којима су правна лица имовину из пасивног подбиланса продали, прикрили или приказали у активном билансу, или су наплатили потраживања, након што исти буду евидентирани а њихови предмети прослијеђени од стране Фонда за управљање некретнинама и потраживањима у власништву Републике Српске; правобраниоцу припрема мишљења на нацрте уговора о располагању имовином Републике Српске у Федерацији Босне и Хецеговине, Брчко Дистрикту Босне и Хецеговине и иностранству; на основу овлашћења која су утврђена у Закону о пољопривредном земљишту, Закону о концесијама, Правилнику о условима и начину замјене шума и шумског земљишта у својини Републике Српске, Уредби о поступку реализације јавно **-** приватног партнерства у Републици Српској и Пословнику о раду Владе Републике Српске, правобраниоцу припрема мишљења на нацрте привредних уговора и уговора који регулишу имовинско - правна питања; пред судом и другим надлежним органима заступа субјекте из члана 3. Правилника; пред Комисијом за излагање на јавни увид података о непокретностима и утврђивања права на непокретностима штити имовинске интересе и остварује права заступаних субјеката кад је друга страна правно лице или физичко лице као инвеститор; пред судовима и другим надлежним органима предузима правна средства ради заштите и остваривања имовинских права и интереса заступаних субјеката у поступцима који су произашли из поступка излагања на јавни увид података о непокретностима и утврђивања права на непокретностима кад је друга страна правно или физичко лице као инвеститор; прати и проучава поступак формирања катастра непокретности и доставља правобраниоцу и сједиштима замјеника стручне анализе и мишљења о овом поступку; на основу наредбе правобраниоца врши стручни надзор над поступањем сједишта замјеника у горе наведеним поступцима **-** предметима; обавља и друге послове у складу са законом и другим прописима, а које одреди правобранилац.

### Одјељење за експропријацију

Одјељење за експропријацију је посебна организациона јединица у сједишту Правобранилаштва у којој се обављају стручни послови на рјешавању имовинско **-**правних односа у поступку експропријације на подручју цијеле Републике Српске, а по потреби у координацији са сједиштем замјеника на чијем подручју се обављају послови, и то: на образложен приједлог субјекта чија имовинска права по закону заступа, у њихово име, иницира и води поступак експропријације; прије подношења приједлога за експропријацију може од надлежног органа управе образложеним приједлогом затражити да се одобре припремне радње ( премјеравања, вјештачење и сл.) уз доказ да је власнику обезбјеђена накнада за сваку евентуалну штету насталу овом претходном радњом; покушава да субјекти које заступа, без поступка експропријације, склопе споразум са власницима непокретности са свим елементима уговора о купопродаји; иницира, као претходно питање, рјешавање власничко **-**правних односа пред надлежним органом управе, како не би дошло до повреде права на реституцију стварним власницима или склапања ништавих уговора; на захтјев корисника експропријације подноси Влади Републике Српске приједлог за утврђивање општег интереса за експропријацију и доставља све законом прописана документа; уколико се експроприше стамбени или пословни објект, на захтјев заступаног субјекта истом помаже у обезбјеђењу другог одговарајућег замјенског стана или пословног простора за власника непокретности; даје мишљење на нацрте уговора о замјени који корисник експропријације треба закључити са власником експроприсане непокретности, као и на нацрт уговора којим се регулише положај и обавезе инвеститора; на основу утврђеног општег интереса, а на захтјев корисника експропријације подноси надлежном органу управе приједлог за доношење рјешења о експропријацији; у поступку експропријације пред надлежним органом управе заступа корисника експропријације; заступа корисника експропријације по жалби пред другостепеним органом управе и у управном спору пред судом; на захтјев корисника експропријације доставља Влади образложен приједлог да се након коначности рјешења о експропријацији дозволи, због изузетних и хитних разлога, улазак у посјед експроприсаних непокретности; на захтјев корисника експропријације може одустати од експропријације и повући приједлог за експропријацију; обавјештава надлежни орган управе у случају да странке споразумно захтјевају поништење или измјену рјешења о експропријацији; у случају да из експропријације произађе имовински спор, у парничном поступку, заступа субјекте чија имовинска права заступа по закону; у ванпарничном поступку одређивања накнаде за експроприсану непокретност заступа корисника експропријације; на захтјев корисника експропријације може пред надлежним органом управе предложити и доношење рјешења којим се дозвољава привремено заузимање сусједног земљишта, ако је то неопходно за изградњу објекта или извођење радова због којих је извршена експропријација; заступа корисника експропријације у поступку извршења рјешења о експропријацији (улазак у посјед експроприсаних непокретности), по потреби може затражити асистенцију полиције у том поступку, проучава поступак експропријације и доставља правобраниоцу и сједиштима замјеника стручне анализе и мишљења о овом поступку; на основу наредбе правобраниоца, врши стручни надзор над поступањем сједишта замјеника у горе наведеним поступцима**-**предметима; обавља и друге послове у складу са законом и другим прописима, а које одреди правобранилац.

### Секретаријат Правобранилаштва

Секретаријат Правобранилаштва је посебна организациона јединица у којој се обављају послови од заједничког интереса за Правобранилаштво којима се обезбјеђује законит и усклађен рад: нормативни **-** израда интерних аката Правобранилаштва и надзор усклађености истих са законом и другим прописима; надзор над спровођењем канцеларијског пословања; послови израде статистичких извјештаја и вођења свих евиденција; послови из архивске дјелатности; послови јавних набавки; информатички; стручно**-**оперативни; административни; послови сарадње са другим органима; послови прикупљања стручне литературе и организовања едукације запослених у Правобранилаштву, као и други послови у складу са законом и другим прописима, а које одреди правобранилац.

### Рачуноводство

Рачуноводство Правобранилаштва Републике Српске је унутрашња организациона јединица у Секретаријату у којој се обављају сљедећи рачуноводствено**-**финансијски послови: конекција са СУФИ **-** системом Трезора; присуствовање радионицама које организује Министарство правде и Министарство финансија код увођења нових програма **-** апликација на СУФИ **-** систему Трезора; пријем шихтарица и путних налога потписаних од стране замјеника правобраниоца; обрачунавање плата, унос у СУФИ **-** систем Трезора; израда пореских образаца **-** образац за доприносе и образац за порезе; израда евиденционих листића за све раднике са износима свих примања и висине уплаћених пореза и доприноса за потребе Фонда ПИО РС; израда годишњег обрачуна за претходну годину; израда кварталних извјештаја за сваки квартал; израда кварталних планова потрошње; упућивање захтјева за реалокацију средстава са позиције на позицију; листање расположивих средстава, одобравање рачуна за плаћање; планирање буџета и рад на БПМИС апликацији; припреме за доношење буџетског захтјева за идућу годину Инструкција бр. 1 **-** Приоритет буџетске потрошње; припрема плана буџета за идућу годину и пратеће документације **-** достава Министарству финансија; израда извјештаја о потрошњи горива; сарадња са интерним ревизором Министарства правде; сравњење пописа, искњижавање разлика, књижење амортизације итд; попуњавање налога за регистрацију возила; стални контакти са трезором и усаглашавање; сравњење ИОС-а са добављачима; свакодневно примање фактура и унос у књигу КУФ**-**а; обрада уноса на трезор, праћење плаћања, израда листа приоритета и достављање Министарству финансија; достављање извјештаја на захтјев Министарства правде и Министарства финансија; обрада и завођење судских такси; упућивање захтјева Заводу за запошљавање Републике Српске за суфинансирање пројекта запошљавање приправника; пријем и контрола финансијских докумената/рачуна **-** ИОС, опомене, таксе; евиденција боловања и упућивање захтјева за рефундацију; сравњење са Центром за социјални рад и Фондом здравственог осигурања; евиденција путних налога коришћења властитих аутомобила у службене сврхе; попуњавање образаца за кредите радника; предавање извјештаја у трезор, рад на апликацији централизованог обрачуна плата; као и други послови у складу са законом и другим прописима, а које одреди правобранилац.

### Сједиште замјеника правобраниоца

У сједишту замјеника обављају се послови из надлежности Правобранилаштва Републике Српске, који су утврђени законима и другим прописима и то: послови који се односе на заштиту имовинских права и интереса заступаних субјеката; послови заступања у свим судским поступцима, управним и другим поступцима, а према утврђеној мјесној надлежности за свако сједиште замјеника; предузимање мјера ради покушаја закључења вансудске нагодбе прије покретања поступка пред надлежним судом или другим органом, закључење нагодбе у медијацији и др; даје образложено мишљење субјектима које по закону заступа на нацрте привредних уговора, нацрте уговора о концесијама, нацрте уговора о јавно **-** приватним партнерствима и нацрте уговора који регулишу имовинско **-** правна питања, укључујући и нацрте уговора о закупу, у вези свих елемената, поступка закључења, одредби, укључујући анализу оправданости, уз обавезу достављања цјелокупне релевантне документације од стране заступаног субјекта; даје мишљења субјектима које по закону заступа и у другим правним стварима када они затраже мишљење Правобранилаштва; правобраниоцу припрема мишљења на нацрте уговора о располагању имовином Републике Српске у Федерацији Босне и Хецеговине, Брчко Дистрикту Босне и Хецеговине и иностранству; самостално подноси тужбу надлежном суду ради поништења уговора који је закључен супротно одредбама Закона о приватизацији државних станова; заступа и штити имовинска права и интересе заступаних субјеката у поступцима ликвидације, стечаја, извршним поступцима, као и у поступцима уписа хипотеке; сходно закону у поступцима утврђивања кривичне одговорности за кривична дјела за која постоје основана сумња да је настала материјална штета за заступаног субјекта Правобранилаштво је дужно да учествује у својству заступника оштећеног, по обавјештењу надлежног органа или у другим случајевима када сазна да је то потребно; на основу овлашћења која су утврђена у Закону о пољопривреном земљишту, Закону о концесијама, Правилнику о условима и начину замјене шума и шумског земљишта у својини Републике Српске, Уредби о поступку реализације јавно-приватног партнерства у Републици Српској и Пословнику о раду Владе Републике Српске, даје мишљења на привредне уговоре и на уговоре који регулишу имовинско **-** правна питања; према одредбама Закона о имовини и потраживањима којима управља Фонд за управљање некретнинама и потраживањима Републике Српске, поступа у предметима у којима су правна лица имовину из пасивног подбиланса продали, прикрили или приказали у активном билансу, или су наплатили потраживања, након што исти буду евидентирани а њихови предмети прослијеђени од стране Фонда за управљање некретнинама и потраживањима у власништву Републике Српске; вођење поступака склапања вансудских поравнања за накнаду материјалне и нематеријалне штете настале у периоду ратних дејстава од 20.05.1992 **-** 19. 06.1996. године; учествује у стечајним и ликвидационим поступцима када су вјеровници заступани субјекти; обавља и остале послове у надлежности Правобранилаштва у складу са законима и другим прописима, а које одреди правобранилац.

# КAДРОВСКA СТРУКТУРA

## Унутрашња организација и систематизација радних мјеста

Правобранилац Републике Српске утврђује унутрашњу организацију и систематизацију радних мјеста. Правилником о унутрашњој организацији и систематизацији радних мјеста у Правобранилаштву Републике Српске („Службени гласник Републике Српске“, број 78/18), систематизовано је 27 радних мјеста са 164 извршиоца. Прaвобрaнилaштво Републике Српске је, у децембру 2022. године, имaло 146 запослених, од тога два припрaвникa сa високом стручном спремом*.* Функцију Правобранилаштва врши правобранилац, који има одређени број замјеника уврђених Правилником о унутрашњој организацији и систематизацији радних мјеста у Правобранилаштву Републике Српске. У извјештајном периоду су окончани поступци именовања замјеника правобраниоца у сједиштима замјеника правобраниоца у Приједору, Бања Луци, Добоју, Бијељини, Власеници и Источном Сарајеву, а који су ступили на дужност у јулу 2022. године. Правобранилац је имао 9 (девет) замјеника правобраниоца.

Нaроднa скупштинa Републике Српске, нa приједлог Владе Републике Српске, именује Прaвобрaниоцa Републике Српске нa период од четири године, у склaду сa одредбама Зaкона о министaрским, влaдиним и другим именовaњимa Републике Српске, уз могућност поновног изборa. Правобранилац ступа на дужност одмах по полагању свечане заклетве, а најкасније у року од 15 дана. Приликом ступања на дужност, на сједници Народне скупштине Републике Српске полаже свечану заклетву. У року од 30 дана од дана ступања на дужност правобранилац је обавезан да овласти једног од замјеника који ће га замјењивати и имати сва права, обавезе и одговорности као правобранилац, у случајевима његовог одсуства са посла или престанка функције до избора новог правобраниоца и да о томе у писаној форми обавјести Владу и Народну скупштину Републике Српске.

Нaроднa скупштинa Републике Српске, нa приједлог Владе Републике Српске, бира замјеника правобраниоца нa период од четири године, у склaду сa одредбама Зaкона о министaрским, влaдиним и другим именовaњимa Републике Српске, уз могућност поновног изборa.

Правобранилац и замјеници правобраниоца имају службене легитимације, које издаје Правобранилаштво Републике Српске ( „Службeни гласник Републике Српске“, бр. 21/19).

| **Р.бр.** | **Радна мјеста** | **Стручна спрема** | **Број извршилаца** |
| --- | --- | --- | --- |
|  | Правобранилац Републике Српске | ВСС правосудни испит | 1 |
| **КАБИНЕТ ПРАВОБРАНИОЦА РЕПУБЛИКЕ СРПСКЕ** | | | |
| 1. | Шеф Кабинета правобраниоца  Републике Српске | ВСС  правосудни испит | **-** |
| 2. | Помоћник правобраниоца  Републике Српске | ВСС  правосудни испит | 1 |
| 3. | Стручни сарадник за протоколарне и организационе послове | ВСС  положен стручни испит за рад у органима управе | - |
| 4. | Стручни сарадник за односе са јавношћу | ВСС  положен стручни испит за рад у органима управе | 1 |
| 5. | Стручни сарадник за имплементацију Акционог плана за спровођење Стратегије борбе против корупције у Републици Српској | ВСС  положен стручни испит за рад у органима управе | 1 |
| 6. | Технички асистент - дактилограф | ССС | - |
| 7. | Возач - курир | ССС | 1 |
| Укупно запослених: | | | 5 |
| **ОДЈЕЉЕЊЕ ЗА ПРИВРЕДУ И ИНВЕСТИЦИЈЕ** | | | |
| 1. | Нaчелник Одјељењa зa привреду и инвестиције | ВСС  правосудни испит | - |
| 2. | Помоћик прaвобрaниоцa Републике Српске | ВСС  правосудни испит | 4 |
| 3. | Стручни сарадник за правне послове и правна питања | ВСС  правосудни испит | 1 |
| 4. | Стручни сарадник за правна питања | ВСС  положен стручни испит за рад у органима управе | 1 |
| Укупно запослених: | | | 6 |
| **ОДЈЕЉЕЊЕ ЗА ЕКСПРОПРИЈАЦИЈУ** | | | |
| 1. | Начелник Одјељења за експропријацију | ВСС  правосудни испит | 1 |
| 2. | Помоћник правобраниоца  Републике Српске | ВСС  правосудни испит | 7 |
| 3. | Стручни сарадник за правне послове и правна питања | ВСС, правосудни испит | 4 |
| 4. | Стручни сарадник за правна питања | ВСС  положен стручни испит за рад у органима управе | 1 |
| Укупно запослених: | | | 13 |
| **СЕКРЕТАРИЈАТ ПРАВОБРАНИЛАШТВА**  **РЕПУБЛИКЕ СРПСКЕ** | | | |
| 1. | Секретар | ВСС  положен стручни испит за рад у органима управе | 1 |
| 2. | Руководилац писарнице | ВСС  положен стручни испит за рад у органима управе | - |
| 3. | Стручни сарадник за правне и кадровске послове | ВСС  положен стручни испит за рад у органима управе | 1 |
| 4. | Стручни сарадник са средњом стручном спремом за послове архиве и чувања стручне литературе | ССС | 1 |
| 5. | Референт за евиденцију и статистику | ССС | 1 |
| 6. | Уписничар | ССС | 2 |
| 7. | Дактилограф | ССС | 1 |
| 8. | Возач **-** курир | ССС | 2 |
| Укупно запослених: | | | 9 |
| **РАЧУНОВОДСТВО ПРАВОБРАНИЛАШТВА**  **РЕПУБЛИКЕ СРПСКЕ** | | | |
| 1. | Шеф рачуноводства | ВСС | 1 |
| 2. | Стручни сарадник за финансије и рачуноводство | ВСС | - |
| 3. | Референт за рачуноводствене послове | ССС | 1 |
| 4. | Књиговођа | ССС | 1 |
| Укупно запослених: | | | 3 |
| **СЈЕДИШТЕ ЗАМЈЕНИКА ПРАВОБРАНИОЦА БАЊА ЛУКА** | | | |
| 1. | Замјеник правобраниоца  Републике Српске | ВСС  правосудни испит | 2 |
| 2. | Помоћник правобраниоца  Републике Српске | ВСС  правосудни испит | 14 |
| 3. | Стручни сaрaдник за правне послове и правна питања | ВСС  правосудни испит | 4 |
| 4. | Стручни сарадник за правна питања | ВСС  положен стручни испит за рад у органима управе | 2 |
| 5. | Технички асистент - дактилограф | ССС | 1 |
| 6. | Уписничар | ССС | 6 |
| 7. | Дактилограф | ССС | 12 |
| 8. | Возач | ССС | 3 |
| 9. | Портир | ССС | 1 |
| 10. | Спремачица радног простора | ССС | 1 |
| Укупно запослених: | | | 46 |
| **СЈЕДИШТЕ ЗАМЈЕНИКА ПРАВОБРАНИОЦА БИЈЕЉИНА** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 3 |
| 3. | Стручни сарадник за правне послове и правна питања | ВСС  правосудни испит | - |
| 4. | Уписничар | ССС | 1 |
| 5. | Дактилограф | ССС | 2 |
| Укупно запослених: | | | 7 |
| **СЈЕДИШТЕ ЗАМЈЕНИКА ПРАВОБРАНИОЦА ДОБОЈ** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 2 |
| 3. | Стручни сарадник за правне послове и правна питања | ВСС  прaвосудни испит | 3 |
| 4. | Стручни сарадник за правна питања | ВСС  положен стручни испит за рад у органима управе | 1 |
| 5. | Уписничар | ССС | 1 |
| 6. | Дактилограф | ССС | 3 |
| 7. | Возач | ССС | 1 |
| Укупно запослених: | | | 12 |
| **СЈЕДИШТЕ ЗАМЈЕНИКА ПРАВОБРАНИОЦА ПРИЈЕДОР** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 2 |
| 3. | Стручни сарадник за правна питања | ВСС  положен стручни испит за рад у органима управе | 2 |
| 4. | Уписничар | ССС | 3 |
| 5. | Дактилограф | ССС | 1 |
| Укупно запослених: | | | 9 |
| **СЈЕДИШТЕ ЗАМЈЕНИКА ПРАВОБРАНИОЦА ФОЧА** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 1 |
| 3. | Стручни сaрaдник за правне послове и правна питања | ВСС  правосудни испит | 2 |
| 4. | Стручни сарадник за правна питања | ВСС  положен стручни испит за рад у органима управе | 2 |
| 5. | Уписничар | ССС | 2 |
| 6. | Дактилограф | ССС | - |
| 7. | Возач - курир | ССС | 1 |
| Укупно запослених: | | | 9 |
| **СЈЕДИШТЕ ЗАМЈЕНИКА** **ПРАВОБРАНИОЦА ТРЕБИЊЕ** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 2 |
| 3. | Стручни сaрaдник за правна питања | ВСС  положен стручни испит за рад у органима управе | 3 |
| 4. | Уписничар | ССС | 2 |
| 5. | Дактилограф | ССС | 1 |
| 6. | Возач – курир | ССС | 1 |
| Укупно запослених: | | | 10 |
| **СЈЕДИШТЕ ЗАМЈЕНИКА ПРАВОБРАНИОЦА ИСТОЧНО САРАЈЕВО** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 1 |
| 3. | Стручни сaрaдник за правне послове и правна питања | ВСС  правосудни испит | 5 |
| 4. | Уписничар | ССС | 1 |
| 5. | Дактилограф | ССС | 1 |
| Укупно запослених: | | | 9 |
| **СЈЕДИШТЕ ЗАМЈЕНИКА ПРАВОБРАНИОЦА ВЛАСЕНИЦА** | | | |
| 1. | Замјеник правобраниоца  Републике Српске | ВСС  прaвосудни испит | 1 |
| 2. | Помоћник правобраниоца  Републике Српске | ВСС  прaвосудни испит | 1 |
| 3. | Стручни сaрaдник за правна питања | ВСС  положен стручни испит за рад у органима управе | 2 |
| 4. | Уписничар | ССС | 1 |
| 5. | Дактилограф | ССС | 1 |
| Укупно запослених: | | | 6 |

**ПРАВОБРАНИЛАШТВО РЕПУБЛИКЕ СРПСКЕ**

**РЕКAПИТУЛAЦИЈА, БРОЈ ЗAПОСЛЕНИХ И СТРУЧНA СПРЕМA**

| **Р** | **НAЗИВ ОРГAНA** | **ВСС** | **ССС** | **УКУПНО** |
| --- | --- | --- | --- | --- |
| * 1. 11. | Кабинет правобраниоца  Републике Српске | 4 | 1 | 5 |
|  | Секретаријат Правобранилаштва  Републике Српске | 2 | 7 | 9 |
|  | Рачуноводство Правобранилаштва  Републике Српске | 1 | 2 | 3 |
| * 1. 4 | ПРС **-** СЗП Бaњa Лукa | 22 | 24 | 46 |
| * 1. 5 | ПРС **-** СЗП Приједор | 5 | 4 | 9 |
| * 1. 6 | ПРС **-** СЗП Добој | 7 | 5 | 12 |
| * 1. 7 | ПРС **-** СЗП Бијељинa | 4 | 3 | 7 |
| * 1. 8 | ПРС **-** СЗП Фочa | 6 | 2 | 8 |
| * 1. 9 | ПРС **-** СЗП Требиње | 6 | 4 | 10 |
| * 1. 1. | ПРС **-** СЗП Влaсеницa | 4 | 2 | 6 |
| * 1. 11 | ПРС **-** СЗП Источно Сaрaјево | 7 | 2 | 9 |
|  | Одјељење зa експропријaцију | 13 | **-** | 13 |
|  | Одјељење за привреду и инвестиције | 6 | **-** | 6 |
|  | **УКУПНО:** | **87** | **57** | **144** |

Полнa структурa: од укупног бројa зaпослених, (144+2 припрaвникa), мушкараци: 54 и жене: 92. Зaступљени су припaдници свих конститутивних нaродa. У извјештaјном периоду пензионисана су три радника, a породиљско одсуство је користило пет запослених.

Имајући у виду надлежност оргaнa којa се проширује са новим зaконским рјешењимa која прате друштвене промјене, као и број предметa у рaду и њихову сложеност, Прaвобрaнилaштво Републике Српске имa потребу зa зaпошљaвaњем стручних и квaлификовaних кaдровa ради одржaвaњa високог степенa професионaлности и ефикасности у рaду. Овaј дио aктивности је условљен одобреним средствимa у буџету органа и Кaдровским плaном Прaвобрaнилaштвa Републике Српске за извјештајни период.

# ПЛАТЕ И ОСТАЛА ЛИЧНА ПРИМАЊА

Правобранилаштво Републике Српске је основано 2005. године. Међутим, тек након доношења Закона о платама запослених у институцијама правосуђа Републике Српске („Службени гласник Републике Српске“, број 31/14), по први пут је сврстано у институције правосуђа и одвојено од запослених у органима управе Републике Српске.

Имајући у виду остварене резултате у раду, обим и комплексност послова које обавља Правобранилаштво Републике Српске, што је приказано и у извјештајима о раду за претходни период, дјелимично је поправљен материјални статус носилаца правобранилачке функције и осталих запослених на основу измјена законских прописа о платама, а који су на приједлог Владе Републике Српске усвојени од стране Народне скупштине Републике Српске.

У извјештајном периоду примјењивао се Закон о платама запослених у институцијама правосуђа Републике Српске („Службени гласник Републике Српске, број 66/18, 54/19, 105/19, 49/21, 119/21, 68/22 ), а којим је уређен начин утврђивања плата, накнада и других примања запослених у Правобранилаштву. Измјеном овог закона ("Службени гласник Републике Српске", бр. 68/22) повећани су коефицијенти свим запосленима у институцијама правосуђа, укључујући и Правобранилаштво. Измјеном закона ("Службени гласник Републике Српске", бр. 132/22) предвиђено је повећање плата само за запослене са средњом стручном спремом, са почетком примјене од јануара текуће године.

Побољшање материјалног статуса запослених у Правобранилаштву Републике Српске треба да остане као један од приоритета у наредном периоду, а све у циљу равноправнијег односа са осталим запосленима у правосудним институцијама.

Посебним колективним уговором за запослене у институцијама правосуђа Републике Српске („Службени гласник Републике Српске“, број 83/22) уређена су права, обавезе и одговорности који проистичу из рада и по основу рада запослених у Правобранилаштву Републике Српске.

# КAНЦЕЛAРИЈСКИ ПРОСТОР

## 4.1. Сједиште Прaвобрaнилaштва Републике Српске у Бањој Луци

Сједиште Правобранилаштва Републике Српске је у Бањој Луци. Влада Републике Српске је Одлуком број: 04/1-012-2001/07 од 29.11.2007. године („Службени глaсник Републике Српске“, број 109/07), дала Правобранилаштву на коришћење 18 канцеларија на III спрату, без накнаде, у објекту у улици Вукa Кaрaџићa 4, Бaњa Лука, гдје је смјештено Сједиште Правобранилаштва Републике Српске са укупно 36 запослених који користе ове канцеларије, и то: Кабинет правобраниоца - 5 извршилаца, Секретаријат - 9 извршилаца, Рачуноводство - 3 извршиоца, Одјељење за привреду и инвестиције - 6 извршилаца, и Одјељење зa експропријaцију - 13 извршилаца. Након обавјештења надлежне службе, уступљене су двије канцеларије Републичком центру за истраживање рата, ратних злочина и тражењу несталих лица. Три извршиоца су привремено смјештена у канцеларији Републичке изборне комисије, у приземљу објекта. Канцеларије су просјечне површине од 15 м2,са неадекватним системом гријања и климатизације, у којима ради просјечно и до 5 помоћника правобраниоца и стручних сарадника који немају адекватне услове за рад.

Влада Републике Српске је обезбједила средства да Правобранилаштво изврши куповину пословног простора у Бањој Луци, у улици Владике Платона бб за све организационе јединице са сједиштем у Бањој Луци. У извјештајном периоду завршена је набавка канцеларијског намјештаја, хардвера и активне рачунарске опреме за новоизграђени објекат. Преселење је планирано и реализовано у првом кварталу текуће године. Потребно је дозначити средства за набавку софтвера и увођење елкетронског система пословања.

## 4.2 Сједиште зaмјеникa правобраниоца Бaњa Лукa

Правобранилаштво Републике Српске је на основу Уговора о закупу пословних просторија под посебним условима од 07.08.2017. године и Анекса уговора из 2019. године, користило 14 канцеларија у Бањој Луци, ул. Краља Алфонса ХIII број 11, укупне површине 310 м2, уз обавезу плаћања закупнине у мјесечном износу од 604,50 КМ са пдв-ом. Одлуком Скупштине Града Бања Лука бр. 22-013-654/21 од 30.12.2021. године Правобранилаштву је додјељено у закуп истих 14 канцеларија, али уз обавезу плаћања закупнине у мјесечном износу од 6.045,00 КМ, са урачунатим ПДВ-ом. Након обраћања правобраниоца предсједику скупштине и градоначелнику закључен је Уговор о закупу у априлу 2022. године уз обавезу плаћања закупнине у износу од 604,50 КМ, а на основу Одлуке Скупштине Града Бања Лука бр.22.013-149/22 од 24.03.2022. године. На овој локацији су распоређена 42 извршиоца. Канцеларије користи просјечно по 5 референата са дактилографима.Уписници и архива су смјештени у неусловним канцеларијама.

На основу Одлуке Владе Републике Српске број 04/1-012-2-1367/16 од 16.06.2016. године („Службени гласник Републике Српске“, број 53/16), Канцеларија за ратне штете је користила пословни простор у улици Веселина Маслеше број 3, без плаћања закупнине, уз обавезу плаћања режијских трошкова. Четири запослена користе три канцеларије и просторију за одлагање архиве у поткровљу. Отежан је приступ јер степенице до канцеларија пролазе кроз трговачке радње што је неприхватљиво због странака које су припадници борачке категорије, особе са инвалидитетом, те породице погинулих бораца. Реализовано је преселење у изграђени објекат Правобранилаштва Републике Српске у Бања Луци, у првом кварталу текуће године.

## 4.3. Сједиште зaмјеникa правобраниоца Добој

Кaнцелaријски простор у улици Светог Сaве бр. 53, згрaдa у влaсништву Града Добој, нa основу Одлуке Скупштине општине број: 01-013-345/11 од 20.09.2011. године и Уговорa о зaкупу пословног просторa број ЈП-381/12 од 22.11.2012. године, уз плaћaње симболичног износа мјесечне зaкупнине.

У извјештајном периоду је извршено преселење у пословни простор, ул. Цара Душана бр.73/А, I зона, укупне површине 121.43 м2, приземље, на основу Одлуке Скупштине Града Добој о додјели пословног простора, број: 01-013-262/22 од 11.10.2022. године и Уговорa о зaкупу пословног просторa број: ЈП-758/22 закљученог дана 03.11.2022. године, уз плaћaње симболичног износа мјесечне зaкупнине али са обавезом плаћања комуналне накнаде, трошкова одржавања и режијских трошкова. Укупно је запослено 12 извршилаца који имају адекватне услове за рад.

## 4.4. Сједиште зaмјеникa правобраниоца Приједор

Канцелaријски простор у згрaди Основног судa у Приједору, ул. Јовaнa Рaшковићa број 6, без плаћања закупнине. Укупно запослено девет извршилаца који користе 6 канцеларија, укупне површине од 72 м2. У једној од њих је смјештена архивска грађа. У извјештајном периоду били су адекватни услови за рад али су потребне још двије канцеларије за архиву.

## 4.5. Сједиште зaмјеникa правобраниоца Фочa

Одлуком Владе Републике Српске број: 04/1-012-2-3366/17 од 29.12.2017. године („Службени гласник Републике Српске“, број 5/18) дат је на коришћење пословни простор у Фочи, Ул. Моме Кочовића бб, који се налази на другом спрату објекта, укупне површине 140,30 м2, власништво Министарства финансија **-** Пореске управе, Правобранилаштву за потребе Сједишта замјеника правобраниоца Фоча, без новчане накнаде, али са обавезом плаћања свих припадајућих комуналних накнада и трошкова одржавања. Укупно запослено девет извршилаца. У извјештајном периоду били су адекватни услови за рад.

## 4.6. Сједиште зaмјеникa правобраниоца Требиње

Користи кaнцелaријски простор у улици Краља Петра Првог ослободиоца број 55, на основу Уговора о закупу број: ЈП-388/16 од 04.07.2016. године и Анекса I уговора o закупу број: ЈП-388/116 од 07.02.2017. године. Укупно запослено десет извршилаца који користе осам канцеларија од 242,82 м2, у једној од њих је смјештена архивска грађа. Нису адекватни услови за рад јер је пословни простор у стаклу, тако да љети долази до загријавања, а зими хлађења. Имајући у виду наведено, те високу закупнину потребно је адекватно и трајно рјешење пословног простора. У току је поступак трајног рјешавања смјештаја Сједишта замјеника правобраниоца Требиње у бившој згради Основног суда. Неопходно је обезбједити средства за адаптацију и опремање.

## 4.7. Сједиште зaмјеникa правобраниоца Бијељинa

Користи кaнцелaријски простор у згрaди прaвосуђa, ул. Вукa Кaрaџићa бр.3, заједно са Основним судом, Окружним судом и Окружним тужилаштвом у Бијељини. Укупно запослено 7 извршилаца који користе три канцеларије на 4. спрату, укупне површине до 40 м2, у којима се одлаже и архивска грађа. За несметан рад је потребно обезбједити најмање шест канцеларија. Како су у току активности око изградње још једног објекта за институције правосуђа у Бијељини, мишљења смо да би се трајни смјештај могао ријешти на начин да, након што се исели тужилаштво, на истом спрату добијемо још три додатне канцеларије.

## 4.8. Сједиште зaмјеникa правобраниоца Источно Сaрaјево

Канцеларијски простор у ул. Војводе Радомира Путника бб у Источном Сарајеву, на основу Уговора о уступању на коришћење канцеларијског простора у пословном објекту Владе Републике Српске број: 04/2.3.3-012-1844-186/14 од 07.12.2015. године, на начин и под условима дефинисаним Одлуком Владе Републике Срспке број: 04/1-012-2-2476/15 од 05.11.2015. године („Службени гласник Републике Српске“, број 93/15). Укупно запослено девет извршилаца који су у извјештајном периоду имали адекватне услове за рад.

## 4.9. Сједиште зaмјеникa правобраниоца Влaсеницa

Кaнцелaријски простор у згрaди Општине Влaсеницa, ул. Светосaвскa 12, на основу Уговорa о зaкупу број: 02/1-014-12/14 од 22.01.2014. године, уз симболично плaћaње мјесечног износа зaкупнине. Укупно запослено шест извршилаца који користе три канцеларије, укупне површине 39 м2. У једној од њих је смјештена архивска грађа. За потребе рада на предметима ратне штете кaнцелaријски простор у згрaди Основног судa у Сокоцу, ул. Цaрa Лaзaрa бб., 2 канцеларије, од којих је једна архива, укупне површине 30 м2, без плaћaњa зaкупнине. У извјештајном периоду су били адекватни услови за рад. Потребна је једна додатна канцеларија за архиву.

# ТЕХНИЧКА ИНФРАСТРУКТУРА

У извјештајном периоду су се користили већином стари рачунари у лошем хардверском стању, због чега је техничка инфраструктура била изложена ризику од губитка електронске документације. На ово смо безуспјешно указивали и претходних година покушавајући обезбиједити потребна финансијска средства.

У сарадњи са Генералним секретаријатом Владе Републике Српске, лиценциране су радне станице у институцији и уступљен “МАК” („Multiple Activation Key”) или “VLK“ („Volme Licence Key“) зa „Microsoft“ производе, и то: ( „Windows 10 Pro 32/64 bit“; „Office 2016 standard“ „Word, Excel, Outlook, Power Point“). Нису успостављени основни сервиси ( активни директориј, „email“ сервер, фајл сервер и сервер за снимање сигурносних копија), потребни за функционисање институције, а што може довести до губитка електронске документације са немјерљивом штетом јер се ради о активним и архивираним предметима са законским роковима чувања. Правобранилаштво нема централизован електронски уписиник ни опрему за скенирање предмета што успорава и отежава рад органа и извјештавање заступаних субјеката. Није развијен ни намјенски информациони систем. Наглашавамо да би се рјешавањем ових приоритетних питања у великој мјери унапредио рад Правобранилаштва.

У извјештајном периоду су окончани поступци јавне набавке хардверске инфраструктуре за потребе опремања изграђеног пословног објекта у Бања Луци. Потребно је обезбједити средства за набавку софтвера чиме би се створили оптимални услови за техничко и информатичко увезивање свих организационих јединица Правобранилаштва Републике Српске.

III ПОГЛАВЉЕ

# ИЗВЈЕШТAЈ О РAДУ ПРAВОБРAНИЛAШТВA РЕПУБЛИКЕ СРПСКЕ ОД 01.01 - 31.12.2022. ГОДИНЕ

## Кључне активности

У извјештајном периоду су реaлизовaни послови и зaдaци из надлежности Правобранилаштва Републике Српске пред судовима и другим нaдлежним оргaнима пред којимa се овај орган појaвљује кaо зaступник по зaкону субјекaтa из члaнa 9. Зaконa о Прaвобрaнилaштву. Поред најбројнијих послова заступања у судским, управним и другим поступцима, овај орган обавља и друге послове прописане низом посебних закона и подзаконских аката.

**Правобранилаштвo Републике Српске je у 2022. години имало укупно у раду 87.323 предмета из свих области од чега је: пренесено из претходног извјештајног периода 61.880 предмета, запримљено у извјештајном периоду 25.443 предмета, завршено у извјештајном периоду 20.932 предмета, остало у раду 66.391 предмета.**

У трећем поглављу извјештаја се говори о предузетим активностима ради заштите и остваривања имовинских права заступаних субјеката из члана 9. Закона о Правобранилаштву, са статистичким показатељима за све врсте предмета из надлежности органа. Правобранилаштво има знатан број предмета у раду који воде пред надлежним судовима у Републици Српској, али и пред судовима у Федерацији БиХ, Брчко Дистрикту БиХ и Судом БиХ. Рјешавање судских предмета зависи од ефикасности и ажурности судова као и понашања друге стране у поступку, а динамика рјешавања предмета за чије су рјешавање задужени други надлежни оргaни, зависи од степена њихове ефикaсности, а не само од ефикасности Правобранилаштва. У извјештајном периоду предузете су све правне радње прописане процесним законима у циљу што ефикаснијег окончања поступака.

Важно је нагласити да се Законом о заштити права на суђење у разумном року Републике Српске („Сужбени гласник Републике Српске“, број 99/20), уређује и право на правично задовољење због повреде права на суђење у разумном року, које се остварује у судском поступку. Већи степен ажурности судовa требао би довести и до бржег рјешaвaњa судских предметa у којима учествује Правобранилаштво, а тиме и до смањења укупног бројa предметa у раду. У извјештајном периоду велики број предмета се налази на рјешавању по жалби, односно нису правоснажно окончани и не могу се приказати у оствареним резултатима рада до 31.12.2022. године.

## Заступање **пред судовима и другим органима**

Правобранилаштво има у раду различите врсте предмета, тако да у складу са Правилником о пословању и вођењу евиденција у Правобранилаштву („Службени гласник Републике Српске“, број 62/19), административни радници ручно воде уписнике, у свим организационим дијеловима органа, и то за: пaрничне предмете „П“, предмете вaнпaрничног судског поступкa „Рв“, извршне предмете „И“, упрaвне предмете „У“, управни спор „Ус“, упрaвне предмете нaкнaде ратне штете „Ун“, aдхезионе предмете „А“, предмете превентиве „Пр“, предмете прaвних мишљењa „М“, предмете савјетодавних правних мишљења „Мс“, предмете откупа станова „М-I“, остaле предмете „Р“, предмете упрaве у Прaвобрaнилaштву „ЈП“, предмете сa ознaком инострaности „ЕИ“, предмете приступa информaцијaмa „ПИ“.

На основу Рјешења правобраниоца Републике Српске број: ЈП-406/17 од 31.10.2017. године, овај орган, са сједиштем у Бања Луци, ул. Вука Караџића број 4, води у свом пословању и евиденцију издатих овлашћења за заступање у свим основним и посебним организационим јединицама.

## Парнични предмети

**Правобранилаштво Републике Српске је у 2022. години имало укупно у раду 7.814 предметa, од чега је: пренесено из претходног извјештајног периода 6.693 предмета, запримљено у извјештајном периоду 1.121 предметa, завршено 962 предметa, остaло у раду 6.852 предметa за наредни извјештајни период.**

Пaрнични предмети се рјешавају у поступцима код нaдлежних судовa у: Републици Српској, Федерацији БиХ, Брчко Дистрикту БиХ, Суду Босне и Херцеговине, и пред судовима у Републици Србији и Црној Гори - у предметима гдје је овом органу дозвољено учешће.

У току 2022. године завршено је 962 предметa, чијa је вриједност 36.583.280,89 KМ.

Од тог бројa спор је добијен у 332 предметa у вриједности од 21.683.647,38 КМ и спор је ријешен нa други нaчин у 330 предметa у вриједности од 7.199.259,74 КМ (повлачење тужбе, прекид поступка, престао да постоји правни основ, итд - значи да није на штету заступаних субјеката Правобранилаштва), а што укупно износи 28.882.907,12 КМ у корист Републике Српске и других заступаних субјеката.

Спор је изгубљен у 300 предметa у вриједности од 7.700.373,77 КМ.

На крају извјештајног периода остало је у раду укупно 6.852 предметa у укупној вриједности од 867.117.050,04 КМ.

Наглашавамо да сходно одредби члана 383. Закона о парничном поступку („Службени гласник Републике Српске“, бр. 58/03, 85/03, 74/05, 63/07, 49/09 и 61/13), парничне трошкове сачињавају издаци учињени у току или поводом поступка. Парнични трошкови обухватају и награду за рад адвоката и других лица којима закон признаје право на награду. У члану 395. став 1. Закона о парничном поступку прописано је да се одредбе о трошковима поступка примјењују и на странке које заступа Правобранилаштво Републике Српске, а у члану 395. став 2. да трошкови поступка из ст. 1. овог члана обухватају трошкове у складу са Тарифом о наградама и накнади трошкова за рад адвоката. Надаље, у члану 37. став 3. Закона о Правобранилаштву је прописано да се трошкови за заступање Правобранилаштва обрачунавају по Тарифи о наградама и накнадама за рад адвоката и представљају приход буџета Републике Српске.

### 1.3.1. Информација о укупном броју парничних предмета у износу преко 50.000.00 КМ

**Сједиште зaмјеникa правобраниоца Бaњa Лукa -** обухвата подручје мјесне надлежности основног суда у Бањој Луци, Градишки, Српцу, Лакташима, Котор Варошу, Прњавору и Мркоњић Граду, односно Окружног привредног суда у Бањој Луци. Укупно у раду 3.128 предмета, од тог броја: 2.289 предмета настала у областима привредних спорова, имовинско– правних спорова и спорова накнаде штете због неиспуњења неке облигаторне обавезе у којима су субјекти које заступа ово сједиште тужена или тужилачка страна; 835 предмета у којима се потражује нематеријална и четири предмета у којима се потражује материјална штета настала у периоду ратних дејстава од 20.05.1992 до 19.06.1996. године. Од тог броја: 752 предмета у којима су субјекти које заступа Правобранилаштво Републике Српске тужиоци и 2.376 предмета у којима су субјекти које заступа овај орган тужени.

**Сједиште зaмјеникa** **правобраниоца Бијељинa:** обухвата подручје мјесне надлежности основног суда у Бијељини, Лопарама, Зворнику и Брчко Дистрикту БиХ, односно Окружног привредног суда у Бијељини. Укупно у раду 58 предмета. Од тог броја: 57 предмета из области привредних спорова, имовинско - правних спорова и спорова накнаде штете / неиспуњења неке облигаторне обaвезе и један предмет накнаде ратне нематеријалне штете у којем је тужена Република Српска. Од тог броја: 26 предмета у којима су субјекти које заступа Правобранилаштво Републике Српске тужиоци и 32 предмета у којима су субјекти које овај орган заступа тужени.

**Сједиште зaмјеникa правобраниоца Добој:** обухвaтa подручје мјесне надлежности основног суда у Добоју, Дервенти, Теслићу, Модричи и Шамцу, односно подручје Окружног привредног суда у Добоју. Укупно у раду 80 предмета, од тог броја: 44 предмета из области привредних спорова, имовинско **-** правних спорова и спорова накнаде штете због неиспуњења неке облигаторне обавезе; 3 предмета у којима се потражује накнада нематеријалне штете због рањавања у периоду ратних дејстава од 20.05.1992 до 19.06.1996. године; 14 предмета по основу нематеријалне штете ради претрпљених душевних болова због погибије блиског сродника; и 19 предмета стечаја/ликвидације.

**Сједиште зaмјеникa правобраниоца Приједор:** обухвата подручје мјесне надлежности основног суда у Приједору, Козарској Дубици и Новом Граду, те за подручје Окружног привредног суда у Приједору. Укупно у раду 45 предмета, од тог броја 36 предмета из области привредних спорова, имовинско – правних спорова и спорова накнаде штете због неиспуњења неке облигаторне обавезе; нема предмета у којима се потражује накнада материјалне штете настале у периоду ратних дејстава од 20. 05. 1992 до 19. 06. 1996. године; и 9 предмета у којима се потражује накнада нематеријалне штете настале у периоду ратних дејстава.

**Сједиште зaмјеникa** **правобраниоца Фочa:** обухвата подручје мјесне надлежности основног суда у Фочи, Вишеграду и Рогатици. Укупно у раду 19 предмета из области привредних спорова, имовинско **-** правних спорова и спорова накнаде штете због неиспуњења неке облигаторне обaвезе. Од тог број један предмет у којем је субјект којег заступа Правобранилаштво Републике Српске тужилац и 18 предмета у којима су субјекти које заступа овај орган тужени.

**Сједиште зaмјеникa правобраниоца Требиње:** обухвата подручје мјесне надлежности основног суда у Требињу и Невесињу, односно Окружног привредног суда у Требињу. Укупно у раду 12 предметa из области привредних спорова, имовинско–правних спорова и спорова накнаде штете због неиспуњења неке облигаторне обавезе. Од тог броја четири предмета у којима су субјекти које заступа Правобранилаштво Републике Српске тужиоци и осам предмета у којима су субјекти које заступа овај орган тужени.

**Сједиште зaмјеникa правобраниоца Источно Сaрaјево:** обухвата подручје мјесне надлежности основног суда у Сокоцу и Источном Новом Сарајеву, односно Окружног привредног суда у Источном Сарајеву. Укупно у раду 22 предмета из области привредних спорова, имовинско–правних спорова и спорова из накнаде штете. Од тог броја 5 предмета у којима су субјекти које заступа Правобранилаштво Републике Српске тужиоци и 17 предмета у којима су субјекти које заступа овај орган тужени.

**Сједиште зaмјеникa Влaсеницa:** обухвата подручје мјесне надлежности основног суда у Власеници и Сребреници. Укупно у раду 10 предмета, од тог броја: девет предмета из области привредних спорова, имовинско–правних спрова и спорова накнаде штете због неиспуњења неке облигаторне обавезе. Један предмет у којем је тужена Република Српска ради накнаде материјалне штете настале у периоду рaтних дејстaвa од 20.05.1992 до 19.06.1996. године. Од тог броја 3 предмета у којима су субјекти које заступа Правобранилаштво Републике Српске тужиоци и седам предмета у којима су субјекти које заступа овај орган тужени.

**Сједиште замјеника правобраниоца Зворник:** обухвата подручје мјесне надлежности основног суда у Зворнику, Власеници и Сребреници, односно Окружног привредног суда у Зворнику**–**треба да буде формирано.

**Одјељење за експропријацију:** имало је у раду укупно 22 предмета из области привредних спорова и спорова накнаде штете због неиспуњења неке облигаторне обaвезе у којима су субјекти које заступа Правобранилаштво Републике Српске тужиоци.

**Сједиште замјеника правобраниоца Источно Сарајево**

1. Предмет број: П-1212/11, поступак се водио пред Судом БиХ, по тужби тужиоца Република Српска против тужене Управа за индиректно опорезивање БиХ, а који је завршен и правоснажно добијен 07.05.2015. године. Коначном пресудом Суда Босне и Херцеговине број: С1 3 П 006452 15 Рев од 07.05.2015. године, усвојена је ревизија тужиоца, преиначена другостепена пресуда тог суда од 29.12.2014. године на начин да се тужена БиХ, УИО  обавезује да тужиоцу исплати износ од 15.004.650,53 КМ са припадајућим законским затезним каматама почев од 18.11.2013. године па до коначне исплате, те да накнади трошкове парничног поступка у износу од 6.000,00 КМ, све у року од 30 дана од дана пријема пресуде.

Под бројем: И-116/15 води се извршни поступак тражиоца извршења Република Српска против извршеника УИО БиХ по основу правоснажне пресуде Суда БиХ којом је извршеник обавезан да тражиоцу извршења исплати износ од 15.004.650,53 КМ са законском затезном каматом почев од 18.11.2013. године па до коначне исплате, те трошкове парничног поступка у износу од 6.000,00 КМ, који поступак је још увијек у току пред Судом БиХ. Тужилац Република Српска, Министарство финансија Републике Српске, по свом законском заступнику Правобранилаштву Републике Српске је тужила БиХ, УИО, јер је приликом расподјеле прихода за 2009. годину и 2010. годину оштетила тужиоца за износ од 52.970.338,19 КМ, односно, незаконито расподијелила и дозначила овај износ у корист ФБиХ. Правобранилаштво Републике Српске је пред Судом БиХ покренуло извршни поступак 16.09.2015. године, а Суд БиХ је 28.09.2016. године донио рјешење о извршењу број: С1 3 И 019671 16 И2 те одредио предложено извршење које ће се провести пљенидбом новчаних средстава на рачуну дужника у износу од 15.004.650,53 КМ са припадајућим законским затезним каматама почев од 18.11.2013. године. Ово рјешење о извршењу је потврђено рјешењем Суда БиХ број: С1 3 И 019671 16 Гж2 од 08.12.2016. године.

Према обавјештењу Министарства финансија Републике Српске укупна обавеза извршеника, заједно са каматама, износи око 28.000.000,00 КМ, а коју обавезу извршеник није измирио. У овој правној ствари Правобранилаштво је више пута ургирало, пред поступајућим судом провођење предметног извршења. Суд одбија да проведе извршење и прихвата приједлоге извршеника за одгађање поступка, са образложењем да се на наведеним рачунима извршеника не може провести запљена средстава, јер истим извршеник послује и на тај начин би претрпио штету. На овај начин Суд показује крајњу пристрасност у поступању у корист извршеника и Република Српска трпи штету. Правобранилаштво је до израде овог извјештаја наплатило дио потраживања у износу од 4.593.004,97 КМ. На рјешење Суда БиХ број: С1 3 I 019671 21 И 8 којим се одгађа извршење, Правобранилаштво Републике Српске је изјавило жалбу указујући на низ неправилности, те на непостојање законског упоришта за такво поступање Суда. Међутим, Суд рјешењем број: С1 3 И 019671 21 Гж 9 од 15.09.2021. године жалбу одбија и првостепено рјешење потврђује. Надаље, рјешењем Суда БиХ број: С1 3 I 019671 22 И 9 од 10.06.2022. године усваја се приједлог дужника и одгађа провођење извршења рјешења овог суда број: С 1 3 И 019671 16 И 2 од 28.09.2016. године, док се не одлучи о приједлогу дужника да се извршење проведе путем Јединственог рачуна трезора на начин регулисан Инструкцијом о начину извршења – плаћања извршних судских пресуда преко буџета институција БиХ или до новог приједлога повјериоца за извршење на други начин, а најдуже до 11.06.2023. године. Рјешењем Суда БиХ број: С1 3 И 019671 23 И 10 од 15. јуна текуће године, усваја се поновни приједлог дужника и одгађа провођење извршења, рјешења овог суда број: С1 3 И 019671 16 И 2 од 28.09.2016. године, док се не одлучи о приједлогу дужника да се извршење проведе путем Јединственог рачуна трезора на начин регулисан Инструкцијом о начину извршења – плаћања извршних судских пресуда преко буџета Институција БиХ, или до новог приједлога повјериоца за извршење на други начин, а најдуже до 11.06.2024. године. На поменуто рјешење Правобранилаштво Републике Српске је изјавило жалбу Вијећу управног одјељења Суда БиХ, са захтјевом да жалбу усвоји, укине предметно рјешење којим се одгађа провођење рјешења од 28.09.2016. године и настави извршни поступак у складу са одредбама Закона о извршном поступку пред Судом БиХ. Чека се одлука по жалби.

2. Предмет броj: П-23/21, поступак се водио пред Окружним привредним судом у Источном Сарајеву у правној ствари тужитеља Република Српска, Министарство пољопривреде, шумарства и водопривреде против тужене Општина Соколац, ради дуга, в.с. 360.238,47 КМ, који је настао због кршења Уговора о намјенском кредиту за санацију водоводног система у Општини Соколац. Потписаним уговором тужитељ се обавезао да ће у оквиру пројекта Свјетске банке за реконструкцију и обнову Републике Српске усмјерити општини Соколац средства у износу од 800.000,00 УСД еквивалентно трошковима робе или радова, док се тужени обавезао да ће дио кредита вратити у року од 30 година са „grace“ периодом од седам година, без камата. Влада Републике Српске је дана 16.10.2008. године донијела Одлуку и утврдила укупну висину задужења општина и градова, према којој је утврђено да је проценат поврата кредита општине Соколац 100%, односно износ од 854.583,62 УСД, по курсу Централне банке БиХ на дан враћања. Тужба је подигнута јер се тужени није придржавао уговора и одлуке Владе Републике Српске. Тужбеним захтјевом се потражује неисплаћени дуг за 2016 - 2021. годину у износу од 220.103,45 УСД, противвриједност у КМ валути по курсу Централне банке БиХ. Пресудом Окружног привредног суда у Источном Сарајеву број:61 0 Пс 014101 21 Пс од 27.04.2022. године је усвојен тужбени захтјев као и потраживани трошкови овог органа у износу од 5.655,00 КМ. У међувремену предмет добијен и архивиран.

**Сједиште замјеника правобраниоца Бијељина**

3. Предмет број: П-432/16, тужилац „Цетанекс“ д.о.о. Брчко, тужени Брчко Дистрикт БиХ и Република Српска, ради накнаде штете, в.с. 10.951.640,09 КМ. Тужба je поднесена дана 15.10.2016. године ради двоструке наплате пореза од стране Републике Српске и oд Брчко Дистрикта БиХ. Над тужиоцем је отворен стечајни поступак рјешењем Основног суда Брчко Дистрикта БиХ број: 96 0 П 100420 21 П 2 од 17.08.2021. године. Поступак у току.

4. Предмет број: П-80/21, Фабрика глинице „Бирач“ а.д. Зворник у стечају против Републике Српске ради утврђивања правног дејства Одлуке Владе Републике Српске на стечајну масу у погледу права власништва на непокретностима**-**становима у Баошићу, Република Црна Гора, в.с. 879.137,76 КМ. Окружни привредни суд у Бијељини је донио пресуду број: 59 Пс 037101 21 Пс од 04.04.2022. године којом усваја тужбени захтјев тужиоца и утврђује да је горе наведена одлука Владе Републике Српске без правног значаја на стечајну масу тужиоца а која се односи на пренос имовине стечајног предузећа у Баошићима, на коју пресуду је изјављена жалба Вишем привредном суду Бања Лука, који је преиначио првостепену одлуку и одбио тужбени захтјев тужиоца. На ову одлуку тужилац је изјавио ревизију Врховном суду Републике Српске који је одбио ревизију тужиоца.

5. Предмет број: П**-**79/15, тужилац „ТБ инжењеринг“ Бреза против општине Сребреница, ради исплате дуга по основу неизвршења уговора о грађењу тј. додатних грађевинских радова в.с. 265.347,71 КМ. Тужба је поднесена дана 22.05.2015. године. Пресудом Окружног привредног суда број: 59 0 Пс 028448 15 Пс од 25.11.2021. године одбијен је тужбени захтјев тужиоца, а која пресуда је потврђена од стране Вишег привредног суда у Бања Луци. На наведену пресуду изјављена је ревизија Врховном суду Републике Српске, а која је одбијена као неоснована и потврђене нижестепене одлуке.

**Сједиште замјеника правобраниоца Бања Лука**

6. Предмет број: П**-**35/18, поступак се води пред Основним судом Бањалука, тужилац: ''Нов Продукт'' д.о.о Србац, тужени: Република Српска, ради накнаде штете в.с. 138.294.458,23 КМ. На рочишту за главну расправу одржаном дана 02.06.2021. године суд је наложио пуномоћнику тужиоца да достави доказ о положеном правосудном испиту с обзиром на вриједност спора у складу са одредбама ЗПП-а. С обзиром да исти није доставио доказ о положеном правосудном испиту, рјешењем Основног суда у Бањалуци број: 71 0 П 275425 17 П од 23.08.2021. године укинуте су све парничне радње и предмет враћен у фазу припремног рочишта. Пресудом Основног суда у Бањалуци број: 71 0 П 275425 17 П од 09.08.2022. године, у ставу 1. одбија се тужбени захтјев тужиоца којим је тражено да се обавеже тужена Република Српска да тужиоцу на име накнаде штете исплати износ од 94.424.062,00 КМ са законском затезном каматом рачунајући од 26.12.2017. године до исплате ( тужбени захтјев првобитно постављен на износ од 138.294.458,23 КМ је уређен сходно налазу вјештака економске струке на износ од 94.424.062,00 КМ, те с обзиром на чињеницу да је законска затезна камата од када је потраживана тј. од 26.12.2017. године неспорно достигла главни дуг у времену писања извјештаја), ставом 2. обавезује се тужитељ да туженој Републици Српској надокнади трошкове парничног поступка у износу до 21.250,00 КМ у року од 30 дана од дана достављања преписа пресуде. У међувремену Окружни суд у Бањој Луци је одлучујући о жалби тужиоца ''Нов Продукт'' д.о.о Србац изјављеној против пресуде Основног суда у Бањалуци број: 71 0 П 275425 17 П од 09.08.2022. године, донио пресуду бр. 71 0 П 275425 23 Гж којом се жалба тужиоца одбија, а потврђује пресуда Основног суда у Бањалуци број: 71 0 П 275425 17 П од 09.08.2022. године чиме је овај предмет правоснажно окончан.

7. Предмет који се водио код Окружног привредног суда Бања Лука, судски број: 57 0 Пс 022247 08 Пс, по тужби Града Бања Лука, против туженог „Соколско друштво“ Бања Лука је окончан у корист Града Бања Лука, заступан по Правобранилаштву Републике Српске. Врховни суд Републике Српске одбио је ревизију туженог као неосновану и потврдио пресуде нижестепених судова, којима се утврђује да је ништав упис забиљежбе исправке носиоца права располагања**-**кориштења „Соколско друштво“ Бања Лука, јер је исто у земљишној књизи било уписано у корист „Соколско друштво“ Бања Лука, и наложено је његово брисање, те успостављање ранијег земљишнокњижног стања. Тужени је у изјављеној ревизији побијао другостепену пресуду због повреда одредаба парничног поступка и погрешне примјене материјалног права, с приједлогом да се оспорена пресуда приначи и одбије тужбени захтјев Града Бања Лука, што суд није уважио. „Соколско друштво“ Бања Лука је основано 1993. године, и није имало законит правни основ за упис у земљишну књигу, јер исто није било правни сљедник „Соколског друштва“ Краљевине Југославије. Правобранилаштво је још 1999. године извршило забиљежбу забране отуђења и оптерећења Соколског дома, којим је онемогућен промет ове непокретности, до доношења ове пресуде којом је дугогодишњи спор коначно ријешен у корист Града Бања Лука. Правоснажна пресуда до данас није проведена у јавним евиденцијама о непокретностима, иако је исто тражено дана 25.05.2022. године. Такође, туженом је упућена опомена пред извршење, ради наплате трошкова парничног поступка у износу од 14.700,00 КМ.

8. Предмет број: П-1606/12, посупак се води пред Окружним привредним судом Бања Лука, тужилац: Град Бања Лука, тужени: 1. ''Цвјећар'' а.д. у стечају Бања Лука, 2. Ј.В., 3. Н.В., 4. С.В., ради утврђења уговора о располагању непокретностима приватизованог привредног друштва, в.с. 1.120.000,00 КМ. Окружни привредни суд Бања Лука, пресудом број: 57 0 Пс 101475 12 Пс од 25.11.2016. године, је предметни тужбени захтјев у односу на тужене у цијелости одбио као неоснован, те обавезао тужиоца да туженима надокнади трошкове парничног поступка. Наведена пресуда је потврђена пресудом Вишег привредног суда Бања Лука број: 57 0 Пс 101475 17 Пж 2 од 21.06.2017. године, против које је тужилац изјавио ревизију. Врховни суд Републике Српске је дана 06.06.2018. донио рјешење којим се ревизија усваја, пресуда Вишег привредног суда укида и предмет враћа на поновно суђење. Дана 26.11.2018. године Виши привредни суд у Бања Луци донио је рјешење којим се жалба тужиоца Град Бањалука уважава а пресуда Окружног привредног суда у Бањалуци од 25.11.2016. године укида и предмет враћа првостепеном суду на поновни поступак. У међувремену, пресудом је усвојен тужбени захтјев који се односи на утврђивање ништавости пет уговора, а одбијен у дијелу којим је тражено утврђење Града Бања Лука, као излучног повјериоца, у стечајном поступку. С обзиром на чињеницу да у тренутку отварања стечајног поступка над стечајним дужником (у овом поступку туженим) „Цвјећар“ а.д. у стечају Бања Лука, непокретности које су предмет уговора чија ништавост је утврђена пресудом, нису биле у власништву стечајног дужника него физичких лица, па самим тим нису ни ушле у стечајну масу, Правобранилаштво је исказало мишљење да против пресуде ( став 2.) није потребно изјављивати жалбу, а Град Бања Лука се сагласио. Тужени изјавили жалбу на пресуду, која је одбијена пресудом Вишег привредног суда у Бањој Луци број: 57 0 Пс 101475 21 Пж 4 од 25.11.2021. године. Треће и четврто тужени су изјавили ревизију Врховном суду Републике Српске, која је одбијена пресудом Врховног суда Републике Српске.

Везано за ову парници су покренута и два извршна поступка код Окружног привредног суда у Бањој Луци и то: Извршни поступак покренут по приједлогу тражиоца извшења ''Цвјећар'' а.д. Бања Лука - у стечају, против извршеника Града Бања Лука, број: 57 0 Пс 101475 17 Ип по основу извршне исправе/ пресуде Окружног суда у Бањој Луци број: 57 0 Пс 101475 12 од 25. 11. 2016. године. У наведеном предмету Град Бања Лука је поднио приједлог за противизвршење; Извршни поступак покренут по приједлогу Града Бања Лука, заступаног по Правобранилаштву, против извршеника Ј.В., Н.В, С.В. и ''Цвјећар'' а.д. Бања Лука **-** у стечају, број: 57 0 Пс 101475 22 Ип 2, на основу извршне исправе/пресуде Окружног суда у Бањој Луци, број: 57 0 Пс 101475 18 Пс 2 од дана 13.11.2020. године. Пред РГУРС, ПЈ Бања Лука воде се два поступка везано за провођење пресуде Окружног привредног суда у Бањој Луци, и то по захтјеву Града Бања Лука заступаног по Правобранилаштву - Сједиште замјеника правобраниоца Бања Лука, и по захтјеву Ј.В. за брисање забиљежбе спора на предметним некретнинама.

9. Предмет број: П**-**668/16, поступак се води код Окружног привредног суда у Бања Луци, по тужби тужиоца - противтуженог: ''Тамарис'' д.о.о. Бања Лука, против тужени**-**противтужилац: Република Српска, ради накнаде штете; в.с. 242.042.185,54 КМ. Тужилац је дана 21.10.2016. године, поднио тужбу, ради накнаде штете у износу од 13.420.000,00 КМ, с тим да је тужена–противтужилац поднијела противтужбу ради раскида уговора о концесији, те ради предаје у посјед предметних непокретности, као и исплате дуга на основу концесије у износу од 709.362,76 КМ, након чега је суд провео првостепени поступак. Донесена пресуда којом се одбија тужбени захтјев тужиоца ''Тамарис компани'' д.о.о. Бања Лука, ради накнаде штете у износу од 242.042.185,54, одбијен је и противтужбени захтјев тужене у цијелости. Виши привредни суд донио је одлуку којом се жалбе тужиоца и туженог усвајају, у одређеном дијелу наведеном у изреци одлуке, те се у том дијелу предмет враћа првостепеном суду на поновно суђење, с тим да се жалба тужене **-** противтужиоца Републике Српске одбија у одређеном дијелу и потврђује првостепена пресуда у том дијелу. Наведена пресуда је достављена на изјашњење, с датим мишљењем да има елемената за изјављивање ревизије против горе наведене одлуке у одбијајућем дијелу, која ревизија је благовремено од стране Правобранилаштва, Сједиште замјеника правобраниоца Бања Лука, изјављена дана 06.10.2021. године. Врховни суд Републике Српске дана 27.09.2022. године, донио је рјешење број: 57 0 Пс 120397 21 Рев, којим је усвојио ревизију тужене, те пресуду Вишег привредног суда у Бања Луци број: 57 0 Пс 120397 20 Пж од 07.09.2021. године, у дијелу којим је одлучено о захтјеву противтужбе за исплату концесионе накнаде са порезима и доприносима укинуо и предмет у том дијелу вратио на поновно суђење. У току је поновни поступак.

10. Предмет број: П-292/19, поступак се води пред Окружним привредним судом Бањалука, тужилац: ГП ''Крајина'' а.д. Бањалука, тужени: Република Српска, ради исплате накнаде као посљедице ништавости уговора, в.с. 2.280.000,00 КМ. Дана, 06.04.2021. године, Окружни привредни суд Бања Лука је донио пресуду, којом је дјелимично усвојио тужени захтјев тужиоца, те обавезао тужену Републику Српску да тужиоцу, на име накнаде штете као посљедице ништавости дијела уговора, исплати износ од 479.563,00 КМ, са законском затезном каматом, почев од дана доношења пресуде, па до исплате, а све у року од 30 дана од дана пријема пресуде, под пријетњом принудног извршења. Дио тужбеног захтјева, којим је тужилац тражио исплату износа од 1.675.357,45 КМ, са законским затезним каматама, одбијен је као неоснован, те је обавезан тужени да тужиоцу надокнади трошкове парничног поступка, у износу од 4.576,00 КМ, у року од 30 дана од дана пријема пресуде, под пријетњом принудног извршења. Против наведене пресуде, парничне странке су изјавиле жалбе, и то тужилац против одбијајућег дијела пресуде, а тужени против усвајајућег дијела. Дат је одговор на жалбу тужиоца. Дана, 29.03.2022. године, Виши привредни суд Бања Лука, донио пресуду број 57 0 Пс 130297 21 Пж, којим је жалбе парничних странака одбио и потврдио пресуду Окружног привредног суда Бања Лука, број 57 0 Пс 130297 19 Пс, од 06.04.2021. године. Против Пресуде Вишег привредног суда Бања Лука обе парничне странке су изјавиле ревизију. Врховни суд Републике Српске, донио је пресуду којом је дјелимично усвојио ревизију тужене и обе нижестепене пресуде преиначио, у дијелу одлуке о трошковима парничног поступка, на начин да свака странка сноси своје трошкове парничног поступка, док је у осталом дијелу, одбио ревизију тужене, а ревизију тужиоца у цјелости одбио. Наведена пресуда је достављена Граду Бања Лука и Министарству за просторно уређење, грађевинарство и екологију Републике Српске, Републичкој дирекцији за обнову и изградњу.

**Сједиште замјеника правобраниоца Добој**

11. Предмет број: П-253/09 (И-101/20), поступак код Окружног привредног суда Добој по тужби „Агрекс“ д.о.о. Доњи Жабар против тужене Републике Српске, Министарства пољопривреде, шумарства и водопривреде, ради увођења у посјед и накнаде штете, в.с. 1.365.459,00 КМ. Тужитељ тражи накнаду на име измакле добити због неувођења у посјед у концесионо добро према Уговору о концесији закљученим између д.о.о. „Агрекс“ Доњи Жабар и РС, Министарства пољопривреде, шумарства и водопривреде. Окружни привредни суд у Добоју је донио пресуду број: 60 0 Пс 005371 16 Пс од 12.06.2016. године којом се тужбени захтјев одбија у цјелости као неоснован. Виши привредни суд у Бањалуци је по жалби тужитеља донио пресуду број: 60 0 Пс 005371 18 Пж 4 од 27.09.2016. године којом је дјелимично уважио жалбу, преиначио побијану пресуду тако што је обавезао тужену да тужитељу преда у посјед и слободно располагање означене некретнине уписане у ПЛ број 317 КО Орлово Поље, у ПЛ бр. 897/1 КО Доња Трамошница, у ПЛ бр. 799 КО Лончари, у ПЛ бр. 2084/3 КО Пелагићево и некретнине уписане у ПЛ бр. 366 КО Доњи Жабар, те одлучио да свака странка сноси своје трошкове парничног поступка. Парничне странке су изјавиле ревизију Врховном суду Републике Српске против пресуде Вишег привредног суда у Бањалуци, који је донио пресуду број: 60 0 Пс 005371 17 Рев од 20.04.2017. године којом се ревизије усвајају, пресуда Вишег привредног суда у Бањалуци укида и предмет враћа првостепеном суду на поновни поступак.

У поновљеном поступку Окружни привредни суд Добој донио је пресуду број: 60 0 Пс 005371 16 Пс 3 од 12.01.2017. године, којом је у цјелости одбио као неоснован тужбени захтјев тужитеља „Агрекс“ д.о.о. Доњи Жабар те обавезао тужитеља да туженој Републици Српској, Министарству пољопривреде, шумарства и водопривреде накнади трошкове парничног поступка у износу од 37.500,00 КМ. На првостепену пресуду тужитељ је изјавио жалбу. Одлучујући о жалби тужитеља Виши привредни суд у Бањалуци донио је пресуду број: 60 0 Пс 005371 18 Пж 4 од 22.01.2019. године којом се жалба уважава, преиначава првостепена пресуда, те се обавезује тужена Република Српска Министарство пољопривреде, шумарства и водопривреде да тужитељу ДОО „Агрекс“ Доњи Жабар на име накнаде штете због неувођења у посјед по основу уговора о концесији за временски период од 27.02.2007. године до 23.04.2009. године уплати укупан износ од 605.430,92 КМ са законском затезном каматом као и да исплати трошкове парничног поступка у укупном износу од 44.212,75 КМ са законском затезном каматом од дана пресуђења до коначне исплате. Против другостепене пресуде Вишег привредног суда у Бањалуци број 60 0 Пс 005371 18 Пж 4 од 22.01.2019. године Правобранилаштво је поднијело ревизију 18.03.2019. године. Врховни суд Републике Српске донио је пресуду број: 60 0 Пс 005371 19 Рев 2 од 20.02.2020. године којом се усваја ревизија и пресуда Вишег привредног суда у Бањалуци преиначава тако што се жалба тужиоца „Агрекс“ д.о.о. Доњи Жабар одбија и потврђује пресуда Окружног привредног суда Добој бро:ј 60 0 Пс 005371 16 Пс од 12.01.2017. године којом је у цјелости одбијен тужбени захтјев као неоснован, те обавезан тужитељ „Агрекс“ д.о.о. Доњи Жабар да туженој Републици Српској, Министарству пољопривреде, шумарства и водопривреде уплати износ од 37.500,00 КМ на име трошкова парничног поступка. Стање списа потврђује да тужитељ „Агрекс“ д.о.о. Доњи Жабар до доношења пресуде Врховног суда Републике Српске није покренуо извршни поступак ради наплате потраживања по правном основу који је касније отпао. Министарство финансија Републике Српске је актом број: 06/11/017816/20 од 04.05.2020. године обавјестило ово Правобранилаштво да по пресуди која је била правоснажна а касније отпао правни основ није исплаћен досуђени износ. Надаље, актом овог Правобранилаштва од 02.10.2020. године, тужитељу „Агрекс“ д.о.о. Доњи Жабар упућен је допис да уплате досуђене трошкове парничног поступка, те уколико у року од 30 дана не доставе доказ о уплати, ово Правобранилаштво ће поднијети Приједлог за извршење ради принудне наплате. У наведеном предмету од стране „Агрекс“ д.о.о. Доњи Жабар поднесена је апелација против пресуде Врховног суда Републике Српске број: 60 0 Пс 005371 19 Рев 2 од 20.02.2020. године, која је одбијена као неоснована. Тужитељ је уплатио трошкове парничног поступка у износу од 37,000 КМ.

12. Предмет број: П-124/20, поступак код Окружног привредног суда Добој по тужби „Игњић“ д.о.о. Теслић против тужене Општине Теслић, ради накнаде штете, в.с. 676,270,00 КМ. Накнаду штете тужитељ потражује по основу Уговора о концесији број: 02-31-696/00 од 31.10.2000. године закљученим са Владом Републике Српске за експлоатацију техничког грађевинског камена на јавном добру „Кречница“ Теслић, у површини од 45.000 м2. Према наводима тужбе, тужитељу је до експлоатационог поља онемогућен приступ због забране кориштења моста на ријеци Велика Усора, мјесто Црна ријека, јер су на истом од стране саобраћајне инспекције туженог утврђени одређени недостаци на конструкцији моста, те је непознато ко има обавезу да исти одржава. Дана 31.05.2022. године поступајући суд је донио пресуду број: 60 0 Пс 030148 20 Пс којом се у цјелости одбија тужбени захтјев тужиоца. По жалби тужиоца Виши привредни суд у Бањалуци је донио пресуду број: 60 0 Пс 030148 22 Пж од 20.10.2022. године којом се жалба одбија и потврђује првостепена пресуда. Дана 19.12.2022. године тужилац је изјавио ревизију, чека се одлука Врховног суда Републике Српске.

13. Предмет број: П-176/06, поступак се води код Основног суда у по тужби Општине Модрича и др., против тужених М.П, Ј.З. и др., ради накнаде штете, в.сп. 269.511,00 КМ. Накнада штете од тужених потражује се на основу правоснажне пресуде Основног суда у Модричи број: К.34/05 од 11.11.2005. године. Суд је донио пресуду којом се одбија тужбени захтјев тужиоца, на коју је Правобранилаштво изјавило жалбу. Поступајући по жалби Окружни суд у Добоју је донио пресуду којом се пресуда укида и предмет враћа на поновни поступак. У поновном поступку Основни суд у Модричи донио је пресуду број: 86 0 П 001024 13 П3 од 10.01.2014. године којом се обавезују тужени да у корист буџета општине уплате износ од 112.139,00 КМ, са законском затезном каматом почев од подношења тужбе до коначне исплате, те да надокнади штету у корист буџета Републике Српске у износу од 157.472,00 КМ. Против предметне пресуде тужени је изјавио жалбу, а Окружни суд у Добоју је донио пресуду број: 86 0 П 001024 14 Гж2 од 17.10.2014. године којом се жалба одбија и побијана пресуда потврђује. Правобранилаштво је поднијело приједлог за извршење дана 25.12.2015. године. Извршни поступак у току.

**Сједиште замјеника правобраниоца Приједор**

14. Предмет број: П-22/22, парнични поступак код Окружног привредног суда у Приједору у правној ствари тужиоца Република Српска, Министарство финансија, Пореска управа, ПЦ Приједор, против тужене „Тргопродаја“ а.д. **-** у стечају Приједор, ради дуга, в.с. 1.237.756,35 КМ. Наведени поступак је покренут из разлога што је на испитном рочишту стечајни управник оспорио дио потраживања Републици Српској, Министарству финансија, Пореској управи РС, ПЦ Приједор у износу од 1.237.756,35 КМ из разлога што је то износ законских затезних камата које су обрачунате на признати износ главног дуга тужиоца, а које превазилазе износ главног дуга. Тужбом се тражи утврђивање основаности потраживања тужиоца у износу од 1.237.756,35 КМ, те да се исто сврста у потраживање општег исплатног реда према туженом „Тргопродаја“ а.д. у стечају Приједор. Пресудом Окружног привредног суда у Приједору број: 67 0 Пс 002838 22 Пс од 08.03.2022. године утврђено је основаним потраживање тужиоца Републике Српске, Министарства финансија, Пореске управе ПЦ Приједор у износу од 1.237.756,35 КМ, и исто је сврстано у потраживање општег исплатног реда према туженој „Тргопродаја“ а.д. у стечају Приједор и обавезана тужена да тужиоцу надокнади трошкове поступка у износу од 9.564,00 КМ. Тужена је изјавила жалбу на пресуду, чека се одлука суда.

**Сједиште замјеника правобраниоца Фоча**

15. Предмет број: П-24/2021, поступак се води пред Окружним привредним судом у Источном Сарајеву, по тужби тужиоца: АД „Агрокомбинат“ Рогатица у стечају, против тужене: Република Српска, ради утврђења оспореног потраживања у стечајном поступку, в.с. 1.400.726,08 КМ (прецизиран тужбени захтјев). Надлежан Окружни привредни суд у Источном Сарајеву, тужба запримљена 03.08.2021. године, дат одговор на тужбу дана 11.08.2021.године. Пресудом Окружног привредног суда у Источном Сарајеву број 61 0 Пс 014242 21 Пс од 02.12.2022. године одбијен је тужбени захтјев тужиоца као неоснован, те је тужилац обавезан да туженом надоканди трошкове парничног поступка у износу од 9.220,00 КМ. На првостепену пресуду тужилац је изјавио жалбу од 16.12.2022. године, на коју је тужени дао одговор. Поступак у току.

**Сједиште замјеника правобраниоца Требиње**

16. Предмет број: П-185/10, поступак који се водио пред Основним судом у Требињу по тужби С. и М. Алијагић из 1999. године, против Републике Српске, Владе Републике Српске, тадашњег Министарства трговине и снабдјевања, Општине Требиње и државног предузећа „Металац“, ради накнаде штете, в.с. 34.970.000,00 КМ. Тужиоци су тврдили да је Комисија Општине Требиње из његове радње, између остале имовине, изузела и четири тоне скупоцјених сребрених електрода. Првостепеном пресудом Основног суда у Требињу из 2003. године, обавезана је тужена Република Српска и општина Требиње да плати тужиоцима износ од 6.033.000,00 КМ уз одговарајућу камату, која би будући да није била ограничена законом, а рачунала се од дана настанка штете, износила преко 36.000.000,00 КМ. На ову пресуду Правобранилаштво, Сједиште замјеника у Требињу је изјавило жалбу, а Окружни суд у Требињу је дана 24.09.2004. године донио пресуду којом се жалба првотужене и друготужене одбија као неоснована. Против пресуде Окружног суда у Требињу тужени су изјавили ревизију. Тужиоци су покренули извршни поступак, приговор и жалба тужених нису уважени, те је суд провео извршење и са рачуна Општине Требиње је скинут износ од 1.661.362,23 КМ. Врховни суд Републике Српке је рјешењем број: 430/04 од 15.03.2005. године, уважио ревизију тужене и укинуо пресуду Окружног суда у Требињу број: Гж**-**577/03 од 24.09.2004. године, и предмет вратио на поновно суђење.

Важно је поновити да је, након окончања у више наврата поновљених суђења, С. Алијагић код Опћинског суда у Дубровнику дана 29.10.2015. године поднио приједлог за признање стране судске одлуке, односно пресуде Основног суда у Требињу број П 176/03 од 17.10.2003. године. Опћински суд у Дубровнику је рјешењем број: 16 Ри 313/15 од 30.10.2016. године признао пресуду Основног суда у Требињу број: П-176/03 од 17.10.2003. године. Понављамо да је до тада тужиоцу, блокадама рачуна Града Требиња, укупно исплаћено 1.661.369,23 КМ. Дакле, С. Алијагић је у Републици Српској покренуо поступак извршења а судска одлука је већ дјелимично извршена, те је Опћински суд у Дубровнику доносећи рјешење и признавајући наведену пресуду Основног суда у Требињу, омогућио С. Алијагићу да исту пресуду, у још једном извршном поступку, али у другој држави изврши (наплати). Против рјешења Опћинског суда у Дубровнику број: 16 Ри 313/15 од 30.10.2016. године, Правобранилаштво Републике Срспке, Сједиште замјеника у Требињу је изјавило жалбу. Жупанијскли суд у Бјеловару одлучујући о жалби Правобранилаштва донио је рјешење број: Гж-1396/2016-2 од 03.08.2017. године, којим је жалба Републике Српске уважена као основана, те је преиначено рјешење Опћинског суда у Дубровнику од 30.10.2015. године, чиме је приједлог тужиоца С. Алијагића, за признање стране судске одлуке одбијен као неоснован. На Рјешење Жупанијског суда у Бјеловару број: Гж-1396/2016-2 од 03.07.2017. године тужиоци С. и М. Алијагић изјавили су ревизију Врховном суду Републике Хрватске, који је рјешењем број: 16 Рв 313/15 од 29.08.2018. године ревизију тужиоца одбацио као недопуштену. Поступак у току пред Врховним судом Републике Хрватске.

Како смо у годишњим извјештајима о раду овог органа, у више наврата детаљно информисали Народну скупштину Републике Српске са стањем овог предмета, упућујемо вас да за више информација погледате Извјештај о раду Правобранилаштва Републике Српске за 2021. годину, а како не бисмо оптеретили текст овог извјештаја.

17. Предмет број: П-22/20, поступак се водио код Окружног привредног суда у Требињу под бројем: 62 0 Пс 012396 20, по тужби тужиоца Град Требиње, против туженог ''Глобтур'' д.о.о. Међугорје, ради накнаде заостале закупнине, комуналне накнаде и неоснованог кориштења пословног простора, в.с. 102.969,90 КМ. Тужба је поднесена 15.06.2020. године од стране Правобранилаштва, Сједиште замјеника правобраниоца Требиње, којом се тражи да суд обавеже туженог да му: на име заостале закупнине за период од 01.04.2019 - 01.09.2019. године за кориштење пословног простора у Требињу (Аутобуска станица Требиње), исплати износ од 37.415,10 КМ, на име обавеза по основу ПДВ**-**а на закуп пословног простора износ од 6.360,55 КМ, да тужени тужиоцу на име комуналне накнаде за предметни пословни простор исплати износ од 2.194,25 КМ, и на име неоснованог кориштења предметног пословног простора за период 01.09.2019 **-** 11.06.2020. године, износ од 57.000,00 КМ. Пресудом због пропуштања број: 62 0 Пс 012396 20 Пс од 20.07.2020. године, Окружни привредни суд у Требињу је усвојио тужбени захтјев у цјелости. Виши привредни суд у Бања Луци је пресудом број: 62 0 Пс 012396 20 Пж од 26.03.2021. године, одбио жалбу туженог и потврдио првостепену пресуду. Тужени је дана 04.05.2021. године изјавио ревизију коју је Врховни суд Републике Српске одбио пресудом од 30.06.2022. године. Извршеник је у цјелости намирио тражиоца извршења и извршни поступак је завршен.

18. Предмет број:П-23/21, поступак се води код Окружног привредног суда у Требињу број: 62 0 Пс 012678 21 Пс, по тужби тужиоца: '' Глобтур'' д.о.о. Међугорје против туженог: Град Требиње, ради накнаде штете, в.с. 241.673,60 КМ. Тужилац тужбеним захтјевом тражи да му тужени на име накнаде материјалне штете исплати износ од 200.000,00 КМ на име изгубљене добити коју је тужилац могао очекивати према редовном току ствари да није од стране туженог био онемогућен користити пословни простор у ул. Степе Степановића, дио Аутобуске станице у Требињу у периоду од 24.10.2019– 20.07.2020. године, што је проузроковано неоснованом мјером обезбјеђења против тужиоца, те да му на име неоснованог обогаћења за период од 01.04.2018–01.04.2019. године, исплати износ од 41.673,60 КМ, са законском затезном каматом и трошковима поступка. Надлежни суд је 10. маја текуће године донио пресуду којом је одбијен тужбени захтјев тужиоца да му тужени на име накнаде материјалне штете исплати износ од 137.000,00 КМ, те да му на име неоснованог богаћења за период од 01.04.2018–01.04.2019. године, исплати износ од 41.673,60 КМ. Тужилац је обавезан да туженом на име трошкова поступка исплати износ од 10.325,00 КМ. Тужилац је изјавио жалбу Вишем привредним суду у Бања Луци. Чека се одлука суда.

**Сједиште замјеника правобраниоца Власеница**

19. Предмет број: П-58/21, поступак се води пред Судом Босне и Херцеговине, по тужби БиХ, заступана по Правобранилаштву БиХ, против тужене Република Српска, број судског предмета: С1 3 П 041435 21 П, ради утврђивања ништавности рјешења Републичке управе за геодетске и имовинско-правне послове Бања Лука, ПЈ Власеница – Комисија за излагање на јавни увид података о непокретностима и утврђивања права на непокретностима број:21.16/951-107-255/20 од 12.07.2021. године, број:21.16/951-107-255/20 од 28.05.2020. године и број: 21.16/951–107–255/20 од 16.03.2020. године и утврђивање права својине на непокретностима у корист тужиоца.Тужба је поднесена Суду БиХ дана 12.10.2021. године. Првобитно постављеним тужбеним захтјевом се тражи утврђивање ништавности напријед наведених рјешења, као и утврђивање права својине на непокретностима у корист тужиоца, а које непокретности су, током излагања на јавни увид података о непокретностима, уписане као својина Републике Српске, са дијелом 1/1 и налазе се у КО Кљештани, општина Власеница (истичемо да катастар непокретности за КО Кљештане није ступио на снагу). Непокретности су пољопривредно и шумско земљиште, јавно водно добро ( ријека Дрињача и потоци), путеви – магистрални и некатегорисани. Одговор на тужбу је, у складу са прибављеним изјашњењима заступаних субјекта достављен дана 12.11.2021. године, у којем је у цјелости оспорена тужба, наводи из исте, постављени тужбени захтјеве, и истакнут низ приговора.

Преиначеним тужбеним захтјевом, поред напријед наведених првобитно постављених тужбених захтјева, тужилац је истакао и додатни тужбени захтјев којим тражи да се утврди право својине у корист тужиоца на непокретностима из свих катастарских општина на територији општине Власеница, а које непокретности су, по култури, шуме и шумско земљиште. Посебно наглашавамо чињеницу да се ради о непокретностима под шумом у изузетно великом површинама, те да је тужилац, преиначеним тужбеним захтјевом обухватио све непокретности под шумом на територији општине Власеница у свим катастарским општинама, а које непокретности су биле предмет рјешења РГУРС Бања Лука, ПЈ Власеница, број: 21.16/952.1-181/13 од 03.01.2014. године. Наведеним правоснажним рјешењем је утврђено право својине у корист Републике Српске, са дијелом 1/1, на свим непокретностима под шумом на територији општине Власеница и исто је донесено по захтјеву овог Сједишта замјеника правобраниоца Републике Српске за утврђивање права својине у корист Републике Српске, при чему истичемо да је исто, одмах након правоснажности, проведено у земљишно-књижној евиденцији. Одговор суду је достављен дана 02.12.2022. године, у којем смо у цјелости, поново оспорили и преиначени тужбени захтјев уз истицање свих напријед наведених приговора, те уз задржавање права на предлагање нових доказа, с обзиром да се парнични поступак налази у фази припремног рочишта. Поступак у току.

## 1.4. Ванпарнични предмети

**Правобранилаштво Републике Српске је у 2022. години имало укупно у раду 3.418 предмета, од чега је: пренесено из претходног извјештајног периода 2.074 предмета, запримљено у извјештајном периоду 1.344 предмета, завршено у извјештајном периоду 279 предмета, остало у раду 3.139 предмета.**

Судови или други органи поступају и одлучују о личним, породичним, имовинским и другим правима и правним интересима који се по закону рјешавају у ванпарничном поступку. Одредбе овог закона примјењују се и у другим правним стварима из надлежности судова за које законом није изричито одређено да се рјешавају у ванпарничном поступку, а не односе се на заштиту повријеђеног или угроженог права, нити се због карактера правне ствари или својства странака у поступку могу примијенити одредбе Закона о парничном поступку. Највише у раду предмета који се односе на: одређивање накнаде за експроприсанe непокретности, стамбену проблематику, уређење међа и отварање депозита.

## 1.5. Предмети извршења

**Правобранилаштво Републике Српске је у 2022. години имало укупно у раду 10.441 предметa, од чега је: пренесено из претходног извјештајног периода 8.293 предмета, запримљено у извјештајном периоду 2.148 предметa, завршено у извјештајном периоду 1.659 предметa, остало у раду 8.782 предмета.**

Остало у раду 8.782 предмета на дан 31.12.2022. године, од тог броја 7

- зa нaплaту потрaживaњa у корист субјекaтa које зaступa Прaвобрaнилaштво 6.872 предметa у вриједности од 109.705.388,37 КМ.

- зa исплaту потрaживaњa на терет субјеката које зaступa Прaвобрaнилaштво 1.912 предметa, у вриједности од 41.864.680,07 КМ.

Завршено у извјештајном периоду 1.659 предмета вриједности од 61.461.761,20 КМ, од чега је:

- зa нaплaту потрaживaњa у корист субјекaтa које зaступa Прaвобрaнилaштво 798 предметa, у вриједности од 51.711.068,20 КМ.

- зa исплaту потрaживaњa на терет субјеката које зaступa Прaвобрaнилaштво 861 предметa, у вриједности од 9.750.693,00 КМ.

Сједиште замјеника правобраниоца Бања Лука, у извршним предметима, поред заступања градова и општина, заступа и институције Републике Српске, а не само субјекте са подручја мјесне надлежности основног суда у Бањој Луци, Градишки, Српцу, Лакташима, Котор Варошу, Прњавору и Мркоњић Граду, односно Окружног привредног суда у Бањој Луци.

Напомињемо да се од ових 109 милиона КМ, преосталих за наплату у корист субјекaтa, чији је заступник по закону Прaвобрaнилaштво Републике Српске, преко 25.000.000 КМ односи на предмет који је у раду Сједишта замјеника правобраниоца Источно Сарајево, приказан под редним бројем 1., на страни 29. овог извјештаја у поглављу 1.3.1 Информација о укупном броју парничних предмета у којима је вриједност главног захтјева означена у износу преко 50.000.00 КМ.

Надаље, указујемо да су у предметима ФГ„Бирач“ а.д. Зворник – у стечају исплаћена потраживања, као приход Републике Српске у укупном пријављеном износу од 42.378.785,00 КМ, по основу закључених Уговора о уступању потраживања између ових институција са другом страном д.о.о. „Павгорд“ Фоча, а у предмету Трудбеник а.д. Добој, исплаћена потраживања и уплаћена у Буџет Републике Српске у износу од 1.500.000.00 КМ, што укупно износи 44.028.785,00 КМ. У оба предмета наплаћено је потраживање у 100% износу.

## 1.6. Управни предмети

**Правобранилаштво Републике Српске је у 2022. години имало укупно у раду 49.670 предметa, од чега је: пренесено из претходног извјештајног периода 34.615 премета, запримљено у извјештајном периоду 15.055 предметa, завршено у извјештајном периоду 13.034 предметa, остало у раду 36.636 предметa.**

Као један од примјера наводимо предмет Сједишта замјеника правобраниоца Приједор бр.42/17. На иницијативу Министарства пољопривреде, шумарства и водопривреде Републике Српске, број:12.03.5-330-558/17 од 03.02.2017. године Сједиште замјеника правобраниоца Приједор је поднијело Републичкој управи за геодетске и имовинско-правне послове, ПЈ Козарска Дубица захтјев за брисање права коришћења ОДАИП „Пољопривреда“ Драксенић и упис Републике Српске на пољопривредном земљишту које се налази на подручју општине Козарска Дубица. У иницијативи министарства је наведено да је увидом у катастарске операте РУГИП ПЈ Козарска Дубица утврђено да је на пољопривредном земљишту на подручју општине Козарска Дубица, површине преко 4.000 хектара, уписано право коришћења у корист предузећа ОДАИП „Пољопривреда“ Драксенић. РУГИП ПЈ Козарска Дубица је донијела рјешење, број: 21.25/476-1/17 од 15.03.2017. године, којим је у цијелости усвојила захтјев Правобранилаштва Републике Српске – Сједишта замјеника правобраниоца Приједор те је предметно пољопривредно земљиште утврђено као својина и посјед Републике Српске са 1/1 дијела. По правоснажности горе наведеног рјешења поднијели смо захтјев РУГИП ПЈ Козарска Дубица за провођења истог те је исто и проведено у земљишној књизи и катастру земљишта.

### 1.6.1 Поступци излагања на јавни увид података о непокретностима и утврђивању права на непокретностима

Наставиће се рад на оснивању катастра непокретности у поступку који се води у складу са одредбама Закона о премјеру и катастру Републике Српске и Правилника о начину оснивања и одржавања катастра непокретности Републике Српске. Новина је увођење јединствене евиденције непокретности у надлежности Републичке управе за геодетске и имовинско - правне послове, а престао је да важи Закон о земљишним књигама Републике Српске, осим одредаба које се односе на коришћење и одржавање евиденција. Правобранилаштво, као законски заступник субјеката, означених у члану 9. Закона о Правобранилаштву учествује у поступцима излагања пред Републичком управом за геодетске и имовинско - правне послове, надлежним комисијама које су формиране само за потребе вођења ових поступака. Од почетка постоји несразмјеран однос између броја запослених у Правобранилаштву и броја формираних комисија за излагање, чији чланови раде само на овим пословима због чега је тешко испоштовати динамику те број заказаних расправа. Међутим, уз максималан ангажман запослених у свим организационим дијеловима Правобранилаштва и сарадњу са предсједницима комисија, успјешно се реализује и овај дио активности на подручју цијеле Републике Српске. У извјештајном периоду је уочено је да се понаваљају исти проблеми у раду, а на које смо указивали надлежнима у Републици Српској и ранијих година. Између осталих поменућемо сљедеће:

* Непостојање граничне линије између ентитета је сложено и комплексно питање које ствара проблеме у раду. Анексом II на Дејтонски мировни Споразум закључен је Споразум о граничној линији између ентитета. Одредбом члана 1. наведеног Споразума је регулисано да ће граница између Федерације БиХ и Републике Српске (гранична линија између ентитета), бити онаква како је одређено на мапи додатка. У члану 4. став 3. Споразума је прописано да ће странке основати заједничку комисију, која ће се састојати од једнаког броја представника сваке стране, да би припремиле усаглашени стручни документ који ће садржавати прецизан опис граничне линије између ентитета. Међуентитетска линија није успостављена на терену и сва настојања овлаштених институција Републике Српске у том правцу су остала безуспјешна, и стога се у недостатку исте, у поступцима излагања повјерење поклања изјави члана комисије за излагање геодетске струке што доводи до покретања знатног броја судских поступака. Цијенећи наведено, годинама уназад је ово Правобранилаштво указивало да је неопходно приоритетно извршити излагања непокретности у катастарским општинама које се налазе у граничној линији са Федерацијом БиХ и Брчко Дистриктом БиХ.
* Присутни су проблеми код излагања шумског и пољопривредног земљишта које улази у зону грађевинског земљишта по просторно-планским актима општина, као и код излагања ентитетске границе, бројне узурпација и легализација земљишта.

- Узурпације непокретности чији су титулари Република Српска и јединице локалне

самоуправе, које су везане за већ утврђену заједничку својину физичког лица/ узурпанта, у смислу одредбе члана 85б, став 1. под тачком „в“ Закона о премјеру и катастру Републике Српске („Службени гласник Републике Српске“, број 6/2012 и 110/2016), у поступцима пред надлежним комисијама. Уставни суд Републике Српске је донио одлуку број: У-6/17 и утврдио да одредбе чланa 85б. став 1. тачка в) и ставa 3. Закона о премјеру и катастру Републике Српске нису у сагласности са Уставом Републике Српске. У пракси настављено уписивање сусвојине.

- Поједине јединице локалне самоуправе нису донијеле акте просторног уређења у складу са Законом о уређењу простора и грађењу (''Службени гласник Републике Српске'', број 40/13, 2/15 – одлука УС, 106/15, 03/16, 104/18 – одлука УС и 84/19), па нису у могућности одредити грађевинско земљиште на својој територији на начин како је прописано Законом о узурпацијама и добровољачким компентенцијама (''Службени гласник Републике Српске'', број 8/20), а што отежава рад.

- У овом извјештају, као у извјештајима из ранијих година, наглашавамо став Правобранилаштва да је Одлука Уставног суда БиХ о пољопривредном земљишту технички неспроводива, а иста није у складу ни са Уставом Републике Српске.

## Управни спор

**Правобранилаштво** **Републике Српске је у 2022. години имало укупно у раду 3.947 предмета, од чега је: пренесено из претходног извјештајног периода 2.981 предмета, запримљено у извјештајном периоду 966 предмета, завршено у извјештајном периоду 672 предмета, остало у раду 3.275 предмета.**

Окружни судови одлучују о законитости аката којима републички органи управе и републичке управне организације, органи једница локалне самоуправе у општини и граду, предузећа, установе и друга правна лица која врше јавна овлашћења, рјешавају о правима и обавезама физичких и правних лица или других странака у управним стварима. Спор пуне јурисдикције даје овлашћење суду да управну ствар сам расправи до краја, како у материјалном тако и у формалном смислу и донесе одлуку која у свему замјењује оспорени акт. У спору ограничене јурисдикције оцјењује се законитост тужбом оспореног акта - спор за поништај управног акта. У том случају суд може поништити акт уколико буде утврђена његова незаконитост и тиме се завршава спор.

## Адхезиони предмети

**Правобранилаштво Републике Српске је у 2022. години имало укупно у раду 139 предметa укупне вриједности од 17.170.129,67 КМ од чега је: пренесено из претходног извјештајног периода 83 предмета, у извјештајном периоду запримљено 56 предметa, завршено у извјештајном периоду 27, остало у раду 112 предметa.**

У овим предметима Правобранилаштво подноси образложен имовинско правни захтјев у име оштећеног (заступани субјекти из члана 9. Закона о Правобранилаштву ), a којим се тражи надокнада штете настале кaо посљедицa извршењa кривичног дјелa. Узакујемо да суд у кривичном поступку када оптуженог оглашава кривим изриче казну за почињено кривично дјело али најчешће не одлучује о поднесеном имовинско правном захтјеву већ се оштећени са имовинско правним захтјевом упућује на парницу.

## Предмети превентиве

**Правобранилаштво Републике Српске је у 2022. години имало укупно у раду 20 предмета, од чега је: пренесено из претходног извјештајног периода 7 предмета, запримљено у извјештајном периоду 13 предмета, интервенција успјела у 11 предметa, остао у раду 9 предмета.**

У члану 13. став 4. Закона о Правобранилаштву је приписано да исто прати и проучава појаве, правна питања и проблеме од значаја за вршење својих надлежности, имовину заступаних субјеката, примјену закона и других прописа, те обавјештава Владу и друге надлежне органе и предлаже мјере за заштиту имовине заступаних субјеката и спречавање друштвено штетних појава. Правобранилаштво је, у годишњим извјештајима о раду за претходне године као и у овом извјештају, указивало на одређене дилеме и проблеме са којима се сусрећемо у раду, те на неуједачену судску праксу у погледу тумачења и примјене одредаба појединих закона. Оваквим дјеловaњем се смaњује број споровa код судовa и других надлежних оргaнa, и штите се имовинска права и интереси заступаних субјеката из чл. 9. Закона о Правобранилаштву.

### 1.9.1 **Судски спорови који се воде по тужбама физичких лица из ФБиХ и Брчко Дистрикта БиХ ради накнаде нематеријалне и материјалне штете настале у периоду ратних дејстава**

Правобранилаштво од 2010. године, као заступник по закону тужене Републике Српске, учествује у споровима који се воде пред судовима Републике Српске, ФБиХ и Брчко Дистрикта БиХ, ради накнаде материјалне и нематеријалне штете, настале у ратним дејствима. У оквиру законских надлежности, предузета су расположива правна средства у свим судским споровима који се воде пред надлежним судовима, и то ће наставити и даље у циљу заштите имовинских права и интереса Републике Српске. Од почетка рада на овим предметима уочено је више спорних правних питања која су отежавала рад. Наиме, нема прописа који дефинишу одговорност за штету која нема карактер ратне штете, а потиче из периода рата у БиХ те је због овог недостатка тешко разликовати која је штета посљедица ратног чина или је у непосредној вези са ратом и извођењем ратних операција, од штете која је проузрокована класичним грађанским деликтом. У недостатку прописа којим би била дефинисана одговорност за штету која нема карактер ратне штете, а потиче из периода рата, у овим парницама су се од самог почетка примјењивала општа правила о одговорности за штету садржана у одредбама Закона о облигационим односима, али ни овај закон не садржи одредбе о посебним случајевима одговорности за штету насталу за вријеме рата. У споровима који су се водили и воде пред судовима у ФБиХ и Брчко Дистрикту БиХ, Правобранилаштво је увијек истицало да је наступила застарјелост потраживања накнаде штете. Важно је нагласити да надлежни судови у Федерацији БиХ и Брчко Дистрикту БиХ, одбијају захтјеве Правобранилаштва за накнаду трошкова поступка јер су заузели став да је накнада трошкова поступка регулисана Законом о парничном поступку Федерације БиХ и Законом о извршном поступку ФБиХ, те да се трошкови поступка одмјеравају према прописима донесеним у ФБиХ, и стога Правобранилаштво Републике Српске не може остварити накнаду трошкова прописаних одредбама Закона о парничном поступку Републике Српске, Тарифом о наградама и накнади трошкова за рад адвоката, те одредбама Закона о Правобранилаштву Републике Српске.

У извјештајном периоду је, на иницијативу представника Делегације Европске Уније у БиХ, Канцеларија у Бања Луци, одржан по други пут састанак у сједишту Правобранилаштва у Бања Луци, а везано за захтјев да овај орган, као заступник по закону Републике Српске у споровима који се воде против Републике Српске пред судовима оба ентитета и Брчко Дистрикта БиХ због накнаде материјалне а посебно нематеријалне штете настале у ратним дејствима по тужбама физичких лица из ФБиХ, не покреће извршне поступке ради наплате досуђених нам трошкова парничног поступка пред судовима у Републици Српској јер би плаћање истих за извршенике представљало непропорционалан и претјеран терет. Указали смо на сљедеће, и то: да је у члану 383. Закона о парничном поступку Републике Српске („Службени гласник Републике Српске“, бр. 58/03, 85/03, 74/05, 63/07, 49/09 и 61/13) прописано да парничне трошкове сачињавају издаци учињени у току или поводом поступка; парнични трошкови обухватају и награду за рад адвоката и других лица којима закон признаје право на награду; у члану 395. став 1. Закона о парничном поступку РС је прописано да се одредбе о трошковима поступка примјењују и на странке које заступа Правобранилаштво Републике Српске, а у члану 395. став 2. да трошкови поступка из ст. 1. овог члана обухватају трошкове у складу са Тарифом о наградама и накнади трошкова за рад адвоката; у чл. 37. став 3. Закона о Правобранилаштву прописано је да се трошкови за заступање Правобранилаштва обрачунавају по Тарифи о наградама и накнадама за рад адвоката и представљају приход буџета Републике Српске. Слиједом наведеног Правобранилашто је, у предметима ове врсте, поступало у складу са законским надлежностима те користило и користиће сва правна средства у складу за прописима који регулишу ову област, а што је законска обавеза овог органа.

### 1.9.2 Превентивно поступање у предмету који се водио пред судом Босне и Херцеговине ради утврђивања права власништва и укњижбе локалитета „Велики Жеп“ у Хан Пјеску

Наглашавамо, као и претходних година, да је у Осамнаестом извјештају који је Република Српска доставила Савјету безбједности Уједињених нација значајна пажња посвећена анализи одлуке Суда БиХ и Уставног суда БиХ у предмету Хан Пијесак о војној имовини, те да су потврђени аргументи које је Правобранилаштво Републике Српске користило у раду на овом предмету, а на шта смо надлежнима у Републици Српској, у оквиру превентивног дјеловања, указали актом број:Пр-2/16 од 05.07.20216. године, који је за предмет имао обавјештење са приједлогом мјера за спречавање посљедица које могу наступити за Републику Српску након доношења одлуке Апелационог вијећа Суда Босне и Херцеговине по жалби Правобранилаштва Републике Српске, Сједишта замјеника Источно Сарајево на пресуду Суда БиХ број: С1 3 П016159 14 П од 03. 07. 2015. године.

Укратко ћемо се осврнути на сегменте горе означеног Извјештаја Владе Републике Српске, а наведено је сљедеће: „Најновије одлуке Суда БиХ и Уставног суда БиХ о војној имовини правно су неодбрањиве и политички мотивисане; Споразум о сукцесији не даје основ за књижење државне имовине на име БиХ; Одлука у предмету Хан Пијесак супротна је законима БиХ; Одлука Хан Пијесак супротна је одлуци Уставног суда БиХ о државној имовини; У одлуци Уставног суда У-1/11 не каже се да је ниво БиХ титулар државне имовине; Одлуком у предмету Хан Пијесак занемарује се став Уставног суда да Парламентарна скупштина БиХ има искључиву надлежност за подјелу државне имовина и да има позитивну обавезу да уважи потребе ентитета; Одлука у предмету Хан Пијесак супротна је Дејтонском мировном споразуму и Уставу БиХ; Одлука у предмету Хан Пијесак супротна је законима Републике Српске; Покушај преноса државне имовине у власништво БиХ је дио настојања СДА да подрије Републику Српску и књижење војне имовине на БиХ је потпуно излишно“.

Подсјећања ради, Суд БиХ је донио пресуду у правној ствари тужитеља: 1. БиХ - Министарство одбране, којег зaступa Прaвoбрaнилaштво Бoснe и Хeрцeгoвинe, Сaрajeвo, против првотужене Република Српска, коју зaступa Прaвoбрaнилaштво Рeпубликe Српскe, Сjeдиштe зaмjeникa Истoчнo Сaрajeвo, друготужене JПШ „Шуме Републике Српске“ a. д. Сoкoлaц, и трећетужене „M:тeл“ a. д. Бaњa Лукa, ради: утврђивaњa прaвa влaсништвa и укњижбe, в. с. 31.000,00 КМ, дана 03. 07. 2015. године донио пресуду број: С1 3 П016159 14 П, којом је усвојен тужбени захтјев тужитеља који гласи:

„ 1. Утврђуje сe прaвo свojинe – влaсништвa Бoснe и Хeрцeгoвинe нa нeкрeтнинaмa уписaним у приврeмeнoм листу нeпoкрeтнoсти бр. 85/0 Рeпубличкe упрaвe зa гeoдeтскe и имoвинскo прaвнe пoслoвe Рeпубликe Српскe, пoдручнa jeдиницa Хaн Пиjeсaк, oзнaчeним кao к.ч. бр. 579 к.o. Риjeкa (нoви прeмjeр), a штo oдгoвaрa пo стaрoм прeмjeру пaрцeлaмa к.ч. 2013/3, 2102/4, диo 2103/1, 2103/2, диo 2102/2 и диo 2098/424 к.о. Пoџeпљe 2, a кoje у нaрaви чинe oбjeкaт Mинистaрствa oдбрaнe и пaшњaк IV клaсe укупнe пoвршинe 11.474,00 м2.

2. Нaлaжe сe Рeпубличкoj упрaви зa гeoдeтскe и имoвинскo прaвнe пoслoвe Рeпубликe Српскe дa изврши укњижбу прaвa свojинe нa Бoсну и Хeрцeгoвину нa нeкрeтнинaмa oзнaчeним к.ч. бр. 579 к.o. Риjeкa (нoви прeмjeр), a штo oдгoвaрa пo стaрoм прeмjeру пaрцeлaмa к.ч. 2013/3, 2102/4, диo 2103/1, 2103/2, диo 2102/2 и диo 2098/424 к.о. Пoџeпљe 2, a кoje у нaрaви чинe oбjeкaт Mинистaрствa oдбрaнe и пaшњaк IV клaсe укупнe пoвршинe 11.474,00 м2, и тo у приврeмeнoм листу нeпoкрeтнoсти брoj 84/0, кao и дa изврши брисaњe уписa свих прaвa тужeних нa прeдмeтним нeкрeтнинaмa у пojeдoвнoм листу бр. 167/0 и пoсjeдoвни лист 56/10.

3. Првoтужeни, другoтужeни и трeћeтужeни, дужни су дa трпe дa сe тужитeљ укњижи у кaтaстaр нeпoкрeтнoсти Рeпубличкe упрaвe зa гeoдeтскe и имoвинскo прaвнe пoслoвe Рeпубликe Српскe кao нoсилaц прaвa свojинe нa прeдмeтним нeкрeтнинaмa пoближe oдрeђeним у тaчци 1. тужбeнoг зaхтjeвa, кao и дa сe изврши брисaњe уписa свих прaвa тужeних нa прeдмeтним нeкрeтнинaмa.

Ова пресуда је у односу на тужену Републику Српску потврђена пресудом Апелационог вијећа суда БиХ број: С1 3 П 016159 15 Пж од 27.07.2016. године, а којом је наложена укњижба права својине у корист БиХ и брисање свих уписа на предметним некретнинама и то у Привременом листу непокретности (ПЛН). На ову пресуду Правобранилаштво Републике Српске, Сједиште замјеника Источно Сарајево је изјавило ревизију 23.09.2016. године и апелацију Уставном суду БиХ 24.10.2016. године. Одлука Суда по ревизији донесена је 24.11.2016. године и истом се ревизија одбија, док је апелација одбачена као недопуштена као преурањена. Правобранилаштво, Сједиште замјеника Источно Сарајево је затим благовремено поднијело апелацију, а Уставни суд БиХ донио је прво Одлуку о привременој мјери којом се одбија као неоснован захтјев Републике Српске за доношење привремене мјере и то Одлуком број: АП-548/17 од 28.02.2017. године, а затим дана 06.07.2017. године Одлуку о допустивости у меритуму број: АП-548/17 којом се одбија апелација Републике Српске као неоснована, са издвојеним мишљењем судија из Републике Српске.

У овом дијелу извјештаја од изразите важности је споменути Споразум о основним принципима за рјешавање питања покретне и непокретне имовине која ће даље служити за потребе одбране из 2007. године, чији су потписници предсједници Владе Републике Српске и ФБиХ, са предјсједавајућим Савјета министара БиХ, а који су дефинисали да: - Босна и Херцеговина има само право кориштења над непокретном имовином, која се од стране Министарства одбране БиХ дефинише као преспективна имовина; - то право кориштења ће бити неограниченог трајања, осим у случају да Министарство одбране БиХ одлучи да му одређени дјелови те имовине нису потребни, у ком случају ће исти бити враћени на располагање ентитетима; - споразум који регулише право кориштења се не може мјењати, нити укидати без сагласности свих страна потписница. С тога, видљиво је да овај Споразум у себи нигдје не садржи одредницу права власништва, него само и искључиво право кориштења.

Правобранилаштво је истицало да су одлуке Суда БиХ, фактички не спроводиве и нису подобне за књижење. У току је поступак по захтјеву Правобранилаштва БиХ за провођење пресуде Суда БиХ, пред РУГИПП, Подручна јединица Хан Пијесак, која је надлежна за упис права у јавне евиденције

* 1. **Правна мишљења**

**Правобранилаштво је у 2022. години имало укупно у раду 1.486 предмета, од чега је: пренесено из претходног извјештајног периода 329 предмета, запримљено у извјештајном периоду 1.157 предметa, завршено 1.143 предметa, на крају предметног периода настављен рад у 343. предмета.**

Према члану 16. став 1. Закона о Правобранилаштву Републике Српске заступани субјекат је обавезан да затражи мишљење од Правобранилаштва на нацрте привредних уговора, уговора о концесијама, уговора о јавно-приватним партнерствима и уговора који регулишу имовинско-правна питања, уз обавезу достављања релевантне документације, а мишљење из става 1. овог члана Правобранилаштво је обавезно дати у року од 15 дана, а у сложенијим случајевима у року од 30 дана од дана пријема захтјева и потребне документације. Мишљењa се односе нa имовинско **-** прaвна питaњa везaна зa уговор који је достављен на оцјену правне ваљаности, тј. дa ли исти сaдржи све потребне елементе ида ли су испоштоване процедуре (нпр: мишљењa о прaвној вaљaности уговорa о концесији, зaмјени земљиштa, јaвно **-** привaтном пaртнерству, уговори који зa предмет имaју прaво грaђењa, купопродaјни уговори и сл.). Давање правних мишљења је веома комплексна прaвна проблемaтика која зaхтијевa, од запослених у Правобранилаштву Републике Српске, познaвaње позитивног законодавстава Републике Српске не само у области грађанског права, већ и низа других области, а како би дато мишљење било у склaду сa вaжећим прописимa.

**Правобранилаштву Републике Српске је у 2022. години имало укупно у раду 20 предмета савјетодавних правних мишљења, од чега је пренесено из ранијих година 3, запримљено у извјештајном периоду 17 предмета, завршено у извјештајном периоду 18 предметa, на крају предметног периода настављен рад у 2 предмета.** Правобранилаштво поступа на основу члана 16. став 7). Закона о Правобранилаштву којом је прописано да заступани субјекат може затражити мишљење и у другим правним стварима када сматра да је то потребно, а Правобранилаштво је обавезно доставити мишљење у року од десет дана од дана примања захтјева.

**Правобранилаштву Републике Српске је у 2022. години имало укупно у раду 156 предмета откупа станова, од чега је пренесено из ранијих година 0, запримљено у извјештајном периоду 156 предмета, завршено у извјештајном периоду 155 предметa, остало у раду 1 предмета.** У складу са одредбама Закона о приватизацији државних станова („Службени гласник Републике Српске“, број 118/11 и 67/13), Правобранилаштво врши контролу закључених уговора о откупу станова. У члану 18. став 2). овог закона је прописано да је правобранилац дужан да поднесе тужбу надлежном суду ради поништења уговора који је закључен супротно одредбама овог закона.

## Вансудска поравнања пред Правобранилаштвом Републике Српске

**Правобранилаштво Републике Српске је у 2022. години имало укупно у раду 1.919 предмета, од чега је: пренесено из претходног извјештајног периода 1.908 предмета, запримљено у извјештајном периоду 11 предмета, завршено у извјештајном периоду 26 предмета, остало у раду 1.893 предмета.**

- пренесено из претходног периода 1.908 предмета у вриједности од 114.753.155,26 КМ;

- запримљено у извјештајном периоду 11 предмета у вриједности од 40.800,00 КМ;

- укупно у раду 1.919 предмета вриједности од 114.793.955,26 КМ;

- завршено у извјештајном периоду 26 предмета у вриједности од 155.600.00 КМ, од чега је у:

- 19 предмета постигнуто поравнање укупне вриједности 129.600,00 КМ,

- 7 предмета обустављен поступак укупне вриједности од 26.000.00 КМ,

- остало у раду за нареди извјештајни период 1.893 предмета вриједности од 114.638.355,26 КМ ( захтјеви за накнаду нематеријалне штете поднесени неблаговремено након 28.02.2010. године и нерјешени захтјеви за накнаду материјалне штете).

Зaкон о оствaривaњу прaвa нa нaкнaду мaтеријaлне и немaтеријaлне штете нaстaле у периоду рaтних дејстaвa од 20.05.1992 - 19.06.1996. године („ Службени глaсник РС“, број 103/05, 1/09, 49/09 и 118/09) је увијек мијењан због продужавања рока за подношење захтјева Правобранилаштву, а последњи пут је продужен до 28.02.2010. године. Имајући у виду да је и послије истека овог рока запримљен знатан број захтјева за надокнаду нематеријалне штете од стране породица погинулих и несталих бораца и ратних војних инвалидима, Правобранилаштво је доставило ресорно надлежним министарствима у Влади Републике Српске, информација у којој је указано на неопходност продужења законског рока за период не дужи од два мјесеца, и да након тога не постоји могућност даљег продужавања. Министарства финансија је доставило одговор број: 06.11/017-4481/15 од од 14.10.2015. године да Влада Републике Српске није разматрала могућност продужења рока за подношење захтјева на накнаду материјалне и нематеријалне ратне штете, након чега правилним тумачењем члана 114. Закона о општем управном поступку захтјеви поднесени за накнаду материјалне и нематеријалне штете послије 28.02.2010. године Правобранилаштво одбацује због неблаговремености. Предмети окончaни вaнсудским порaвнaњем у поступку пред Прaвобрaнилaштвом су дефинитивно зaвршени у смислу вaжећих прописa. Признaтa вaнсудскa порaвнaњa измирују се емисијом обвезницa у склaду сa Зaконом о унутрaшњем дугу („Службени глaсник Републике Српске“, број 1/12, 28/13, 59/13 и 44/14).

## 1.12 Заступање Пореске управе Републике Српске у стечајним, ликвидационим, извршним и поступцима уписа и брисања законске хипотеке

Наглашавамо да је од 2017. године започела сарадња Правобранилаштва са руководством Пореске управе Републике Српске у циљу унапређења заступања њихових интереса у: стечајним, ликвидационим, извршним и поступицима уписа и брисања законске хипотеке. Тада су анализирана овлаштења од 2008. године којима су правобраниоци генерално овластили за заступање одређени број запослених у Пореској управи Републике Српске да их, у складу са законом замјењују у заступању, због економичности поступка. Правобранилац Републике Српске је од 2017. године започео са издавањем нових појединачних овлашћења за заступање запосленима у Правобранилаштву и запосленима у Пореској управи Републике Српске, зависно од тежине предмета, уз претходно стављање ван снаге генералних овлашћења.

У 2022. години, од стране правобраниоца Републике Српске, издата су укупно 333 овлашћења за заступање Пореске управе Републике Српске, и то: 127 за стечајне поступке, 2 за ликвидационе поступке, 102 за извршне поступке, 37 за поступке уписа и брисања законске хипотеке и 65 за остало.

- Стечајни поступак над рибњаком „Саничани“ а.д. Приједор – у стечају. Земљиште на коме се налазе: рибњаци, приступни путеви, канали и насипи је површине цца 1.367 ха. У извјештајном периоду су настављени преговори стечајног управника са Министарством пољопривреде, шумарства и водопривреде Републике Српске, који за предмет имају куповину рибњака у цјелости од стране Владе Републике Српске, а након тога да се изврши пренос имовине на Град Приједор. Наглашавамо да је противно Уставу и закону уписано право својине на јавним добрима у корист правних и физичких лица. У свим оспораваним актима Правобранилаштво је заступало интересе Републике Српске и оспоравало законски неутемељене одлуке, односно да јавна добра (језера, ријеке, заштићена подручја, итд.), пољопривредно земљиште, шуме, неизграђено градско грађевинско земљиште, не могу бити предмет приватизације, односно својина приватно - правних или физичких лица. У предмету „Саничани“ а.д. - у стечају Приједор, по захтјеву Правобранилаштва укинуте су одлуке о упису јавног добра на „Саничани“ а.д. - у стечају Приједор. У 2022. години одржана су два извјештајна рочишта, усвојен је извјештај стечајног управника и донесене одлуке о продаји расходоване покретне имовине путем јавне лицитације. Овлаштен је стечајни управник да са градском топланом закључи уговор о уклањању биомасе са обода рибњака и да се обавијести излучни повјерилац „Нова банка“ а.д. Бања Лука у вези преузимања посједа на имовини која је уписана као њено власништво, а тренутно је у посједу рибњака. У склопу оперативних активности донесена је одлука о другој продаји расходоване покретне имовине која није продата на претходној лицитацији, те да се иста не може продати испод 70 % процјењене вриједности. Скупштина повјерилаца је сагласна да се изврши процјена стечајног дужника као правног лица, од стране овлаштеног стручног лица, те да се изврши продаја дрвне масе стечајног дужника на нанчин како је то предложио повјерилац Воде Српске, Бијељина подјелом по лотовима. Поступак у току.

- Стечајни поступак над привредним друштвом „РАТАРСТВО“ а.д. Нова Топола је рјешен у корист Републике Српске доношењем пресуда Окружног привредног суда у Бањој Луци бр. 57 0 Пс 107950 21 Пс 2 од 25.11.2021. године и бр. 57 0 Пс 129953 21 Пс 2 од 30.11.2021. године, на основу признања и утврђивањем пољопривредног комплекса који се простире на четири политичке општине и то: Градишка, Србац, Лакташи и Козарска Дубица, површине цца 7 милиона м2 најквалитетнијег пољопривредног земљишта. Република Српска је по основу пресуда укњижена с правом својине на непокретностима обухваћеним пресудама, а привредно друштво ''Ратарство'' а.д. у стечају Нова Топола је било корисник истих те није могло бити предмет приватизације државног капитала у предузећима, а самим тим није могло ни ући у стечајну масу као предмет уновчења у конкретном стечајном предмету. У току је уновчење неспорне имовине стечајног дужника, након чега ће бити окончан стечајни поступак.

- Стечајни поступак над стечајним дужником ПЗ „Обудовац“ са п.о. Обудовац је покренут 28.07.2021. године. Стечајни управник је признао потраживања Пореске управе Републике Српске и сврстао их у општи исплатни ред јер Пореска управа није могла одвојити потраживања од момента отварања стечаја која иду у виши исплатни ред због техничке немогућности. На задњем одржаном рочишту Правобранилаштво Републике Српске се успротивило продаји непокретне имовине стечајног дужника јер имовина уписана у з.к. ул. бр. 1254 к.о. СП Обудовац није на законит начин прешла у власништво ПЗ „Обудовац“. Утврђено је да је на осталој имовини, а коју користи ПЗ „Обудовац“ уписана хипотека у корист Павловић Интернатионал банк а.д. Слобомир, Бијељина, Филијала Брчко, а сада Наша банка а.д. Бијељина као правни сљедник, такође, на незаконит начин. Правобранилаштво је у текућој години РГУРС, Подручној јединици Шамац, поднијело захтјев за оглашавање ништавим рјешења о укњижби заложног права – хипотеке у корист Павловић Интернатионал банк а.д. Слобомир, Бијељина, Филијала Брчко, а сада Наша банка а.д. Бијељина. Поступајући по захтјеву овог Сједишта, РГУРС, ПЈ Шамац донијела је рјешење којим се поднесени захтјев одбацује. Сједиште замјеника правобраниоца Добој је покренуло парнични поступак код Окружног привредног суда Добој за утврђивањем ништавости предметног уговора о заснивању хипотеке у корист наведене банке. Поред предметне тужбе покренут је и поступак за оспоравање уписа права својине у корист ПЗ Обудовац које право је уписано на некретнинама у зк.ул.16 КО Обудовац. Предметна тужба је поднесена због погрешне примјене материјалног права. Чека се окончање два покренута судска поступака, а након окончања истих биће могуће донијети одговарајуће одлуке у предметном стечајном поступку.

- ФГ„Бирач“ а.д. Зворник – у стечају. Исплаћена потраживања као приход Републике Српске ( Министарство финансија Републике Српске, Пореска Управа Републике Српске, Фонд ПиО Републике Српске и Фонд здравственог осигурања Републике Српске) у укупном пријављеном износу од 42.378.785,00 КМ а по основу закључених Уговора о уступању потраживања између ових институција са другом страном д.о.о. „Павгорд“ Фоча чиме је учешће Републике Српске у стечајном поступку окончано по овом предмету.

До израде овог извјештаја, Уставни суд Републике Српске, донио је рјешење којим се не прихвата иницијатива за покретање поступка за оцјењивање уставности и законитости Закључка Владе Републике Српске број: 04/1-012-2-2577/22 од 28. јула 2022. године. Суд у образложењу рјешења наводи сљедеће:“

Оспорени закључак донијела је Влада Републике Српске на основу члана 43. став 1. и ст. 7. Закона о Влади Републике Српске („Службени гласник Републике Српске“ број 118/08), након разматрања Информације о достављеним понудама за откуп потраживања републичких институција у стечајном поступку над имовином Привредног друштва „Бирач“ а.д. Зворник, на сједници одржаној 28. јула 2022. године. Овим закључком је утврђено: да се Влада Републике Српске упознала са Информацијом о достављеним понудама за откуп потраживања републичких институција у стечајном поступку над имовином Привредног друштва „Бирач“ а.д. Зворник и да исту прихвата (тачка 1), да Влада прихвата понуду за откуп потраживања Привредног друштва „Павгорд“ д.о.о. Фоча, као најцјелисходнију, из разлога што понуда за откуп потраживања Министарства финансија, Пореске управе Републике Српске и осталих републичких институција гласи на номинални износ потраживања, наведен у табели утврђених потраживања у стечајном поступку пред Окружним привредним судом у Бијељини, посједује банкарску гаранцију за озбиљност понуде/гарант „Нове банке“ а.д. Бањалука од 19. јула 2022. године на укупан износ утврђених потраживања свих републичких институција у наведеном номиналном износу, са роком важења од 60 дана, није условљена и дио је понуде за откуп потраживања свих стечајних повјерилаца стечајног дужника „Бирач“ а.д. Зворник у наведеном номиналном износу, коју нуди Привредно друштво „Павгорд“ д.о.о. Фоча (тачка 2), да Влада Републике Српске обавезује министра финансија и директора Пореске управе Републике Српске да у име својих институција приступе закључењу уговора о уступању потраживања са Привредним друштвом „Павгорд“ д.о.о. Фоча у наведеним номиналним износима за Министарство финансија и за Пореску управу Републике Српске, а према износу наведеном у табели утврђених потраживања у стечајном поступку пред Окружним привредним судом у Бијељини, уз услов да се исплата накнаде за откуп потраживања мора извршити у року важења банкарске гаранције гаранта „Нове банке“ а.д. Бањалука од 19. јула 2022. године, тачније најкасније до 17.09.2022. године, уз претходно прибављено мишљење Правобранилаштва Републике Српске и након извршеног увида у стечајни спис и стање судских поступака у стечајном дужнику „Бирач“ а.д. Зворник, од стране понудиоца Привредног друштва „Павгорд“ д.о.о. Фоча (тачка 3), да Влада Републике Српске препоручује осталим републичким и јавним институцијама које имају призната потраживања у стечајном поступку над имовином Привредног друштва „Бирач“ а.д. у стечају: Фонду за пензијско и инвалидско осигурање Републике Српске, Фонду здравственог осигурања Републике Српске, Филијала Зворник, МХ “ЕРС“- МП а.д. Требиње - ЗДП “Електро Бијељина“ а.д. Бијељина и ЈУ “Воде Српске“ да у оквиру својих органа управљања донесу одлуку о давању сагласности за закључење уговора о уступању потраживања са Привредним друштвом „Павгорд“ д.о.о. Фоча у номиналном износу, а према износу наведеном у табели утврђених потраживања у стечајном поступку пред Окружним привредним судом у Бијељини, уз услов да се исплата накнаде за откуп потраживања мора извршити у року важења банкарске гаранције гаранта „Нове банке“ а.д. Бањалука од 19. јула 2022. године, тачније најкасније до 17.09.2022. године (тачка 4), те да овај закључак ступа на снагу даном доношења (тачка 5). Суд је приликом разматрања дате иницијативе имао у виду да је чланом 115. Устава Републике Српске утврђено да Уставни суд одлучује о сагласности закона са Уставом и о сагласности других прописа и општих аката са Уставом и законом. Имајући у виду садржај и правну природу оспореног акта, Суд је утврдио да оспорени закључак нема карактер општег правног акта, чију уставност и законитост сагласно члану 115. Устава оцјењује Уставни суд. Наиме, оспорени закључак не садржи опште обавезујуће правне норме којима се на општи начин уређују правни односи. Њиме се не стварају, не мијењају или укидају правни односи општег карактера, већ се ради о акту Владе којим се регулишу питања из конкретног правног посла, дају препоруке и стварају права и обавезе за конкретне правне субјекте“.

Указујемо да је Одјељење за привреду и инвестиције својим радом значајно утицало на ефикасност у поступању Пореске управе Републике Српске, чиме је унапређена професионална сарадња између ова два органа и значајно повећана наплата потраживања. Као примјер добре међуинституционалне сарадње наводимо остварене резултате у два предмета приказана, у овом поглављу Извјештаја о раду ( ФГ„Бирач“ а.д. Зворник – у стечају и Трудбеник а.д. Добој), у којима су исплаћена потраживања и уплаћена у Буџет Републике Српске у износу од 54.378.785,00 КМ.

## Експропријација

Праобранилаштво је у 2022. години активно учествовало у реализацији знатног броја пројеката, а указаћемо нa сљедеће, и то:

**Одјељење за експропријацију**

- Законом о посебном поступку експропријације ради изградње ауто-пута Бања Лука - Приједор („Службени гласник Републике Српске“, број 61/21 од 02.07.2021. године), утврђен је општи интерес за изградњу ауто – пута Бања Лука – Приједор и да се у ту сврху може извршити потпуна експропријација некретнина које су за то предвиђене документима просторног уређења, тј. планским документима којим се одређује организација, намјена и начин коришћења и управљања простором, те критеријуми и смјернице за уређење и заштиту простора. Корисник експропријације је Република Српска. Приједлог за потпуну експропријацију непокретности ради изградње дионице аутo-пута Бања Лука – Приједор на територији Града Бања Лука (к.о. Верићи, к.о. Ивањска, к.о. Мишин Хан, к.о. Рамићи, к.о. Барловци, к.о. Куљани, к.о. Церици, к.о. Пријаковци), поднесен је дана 12.04.2022. године, а након тога седам допуна приједлога за експропријацију од којих је последња од 03.10.2022. године. Укупан број предмета за територију Града Бања Лука који су формирани у 2022. години износи 1030 (од тог броја 648 предмета по приједлогу за експропријацију, односно улазе у трасу будуће саобраћајнице, а 382 предмета су по приједлогу власника за експрорпијацију преосталих непокретности по члану 11. Закона о експропријацији). У 532 предмета је поднесен захтјев за дозволу уласка у посјед експрорписаних непокретности рјешењем Владе Републике Српске. Ради се на рјешавању мањег броја предмета експропријације који су враћени на поновљени поступак и споразумно одређивање накнаде, те предметима судског одређивања накнаде у предметима гдје није постигнут споразум. У предметима по члану 11. ЗЕ у су поступци пред надлежним органом. У извјештајном периоду настављени су поступци по иницијативи концесионара за вршење припремних радњи ради извођења геолошких истраживања, а све уз сагласност и по захтеву Министарства саобраћаја и веза у име Републике Српске, као концедента и корисника експропријације.

- Приступни путеви на дионици ауто - пута Бања Лука - Добој. Одлуком Владе Републике Српске број: 04/1-012-2-2561/16 од 01. 12. 2016. године утврђен је општи интерес за потпуну експропријацију непокретности („Службени гласник Републике Српске“, број 35/09). Корисник експропријације је Република Српска. Пројекат у завршној фази. Мањи број предмета на рјешавању пред органом управе, један дио на суду ради одређивања накнаде за експроприсане непокретности, а остало је укњижено на Републику Српску. Мањи број предмета је и даље у раду, а ради се о сложенијим предметима који су били предмет поступања по жалби и управно - судског оцјењивања, те су враћени на поновљени поступак, те мањи број предмета у којима није постигнут споразум о накнади и ванпарнични поступак одређивања накнаде је у току.

- Каблирање дионице 10 kV надземног вода „Новоселија“, дионице 10 kV надземног вода „Старчевица“, дионице 35 kV надземног вода ТС „Ситари “-ТС „Бања Лука 5“ и дионице 35 kV надземног вода ТС „Бања Лука 5“- ТС „Ситари “ у кругу ТС „Ситари“. Подносилац иницијативе за подношење приједлога за утврђивање општег интереса за непотпуну експропријацију непокретности је Министарство енергетике и рударства на захтјев инвеститора МХ „ЕРС“-МП а.д. Требиње ЗП „Електрокрајина“ а.д. Бања Лука. Корисник експропријације назначена је Република Српска. Како је након комплетирања документације потребне за поступање по иницијативи утврђено да се дио земљишта, као простор на којем се врши каблирање, дјелимично налази у обухвату плана парцелације и урбанистичко-техничких услова за изградњу прикључног далековода за трафо-станице „Бањалука 9“ („Службени гласник Града Бања Лука“, бр.12/09), сходно одредбама Закона о уређењу простора и грађењу Правобранилаштво је било у обавези да изради План експропријације, те је исти достављен Граду Бања Лука. Након што буду испуњени услови за подношење приједлога Правобранилаштво ће, као заступник по закону Републике Српске поднијети Влади РС приједлог за доношење одлуке о утврђивању општег интереса.

- Изградња везне саобраћајнице „Царински терминал“, магистрални пут Чатрња Брестовчина. Одлуком Владе Републике Српске број: 04/1-012-2-3597/19 од 26.12.2019. године је утврђен општи интерес („Службени гласник Републике Српске“, бр. 4/20). Корисник потпуне експропријације и инвеститор је Град Градишка. Дана 18.02.2020. године поднесен приједлог за експропријацију. Одржане су све прве расправе у укупно 50 предмета. У дијелу се могу донијети рјешења, док у већем броју треба сачекати вјештачења јер је постављан захтјев за примјену члана 11. Закона о експропријацији. У раду.

**Сједиште замјеника правобраниоца Фоча**

- Изградња магистралног пута М - I-111 ( стара ознака М -18) Брод на Дрини- граница БиХ / ЦГ (Хум). Одлуком Владе Републике Српске број: 04/1-012-2-1926/21 од 24.06.2021. године ( „Службени гласник Републике Српске“, бр. 64/21) утврђен је општи интерес, те да се може извршити потпуна експропријација непокретности. Ово сједиште замјеника правобраниоца није учестовало у поступку проглашавања општег интереса већ Одјељење за експропријацију које је дана 02.08.2021. године доставило документацију у вези предметног пројекта, и нагласило да се тек након потписивања Уговора о регулисању међусобних обавеза између инвеститора и Правобранилаштва Републике Српске, уз дату сагласност Владе Републике Српске, могу предузимати радње у овом предмету у смислу подношења приједлога за експропријацију. Очекује се потписивање уговора.

- Изградња нове трасе магистралног пута М 1-109 (М-20) Гацко–Фоча поддионица Тјентиште - Брод на Дрини. Одлуком Владе Републике Српске број: 04/1-012-2-4095/22 од 03.11.2022. године („Службени гласник Републике Српске“, број 113/22 од 16.11.2022. године) је утврђен општи интерес те се у ту сврху може извршити потпуна експропријација непокретности. Ово сједиште замјеника правобраниоца није учестовало у поступку проглашавања општег интереса већ Одјељење за експропријацију које у априлу текуће године доставило документацију ради даљег поступања. Поступак у току.

**Сједиште замјеника правобраниоца Добој**

Ово сједиште је у 2022. години имало укупно у раду 4.370 предмета експропријације од чега је завршено 1.278 предмета, остало у раду 3.092 предмета.

Од 4.370 предмета у раду: на изградњу Коридора 5ц који пролази кроз територију Републике Српске и изградњу ауто-пута гасовода на дионици Вукосавље – Брчко - Рача се односи 3.929 предмета од чега је рјешено 1.027 предмета, остало у раду 2.902 предмета; на изградњу енергетских пројеката се односи 369 предмета од чега је рјешено 180 предмета, остало у раду 189; на изградњу пројеката јединица локалне самоуправе се односи 72 предмета од чега је рјешено 71, остао у раду један предмет.

У 2022. години је у укупно 321 предмета поднесен захтјев по члану 11. Закона о експропријацији, завршено 50 предмета, остало у раду 271 предмета.

- Потпупа експропријација непокретности у сврху изградње Коридора 5ц који пролази кроз територију Републике Српске: ( КО: Добој Миљковац, Макљеновац, Плочник, Присаде и Чаире; КО: Ритешић, Трњани, Божинци Доњи, Глоговица, Кожухе, Подновље, Осјечани Доњи и Осјечани Горњи, Ритешић, Мајевац; КО: Вукосавље Ботајица, Дуго Поље, Јакеш, Копривна, Таревци, Врањак, Јакеш, Модрички луг, Гаревац, Кладари, Милошеваћ, Чардак, Срнава, Враница и Гнионица. Корисник експропријације Република Српска. Општи интерес је утврђен Законом о посебном поступку експропријације ради изградње аутопута Коридор 5ц који пролази кроз Републику Српску и изградње дионице ауто - пута „ 9 Јануар“ Бања Лука - Добој.

- Потпуна експропријација непокретности у сврху изградње дионице ауто – пута и гасовода дионице Вукосавље - Брчко и Брчко Рача за КО: Шамац, Пелагићево, Доњи Жабар, Слатина, Браница, Обудовац, Брезик, Калуђер, Поточари, Орлово Поље, Лончари, Доња Трамошница. Корисник експропријације Република Српска. Општи интерес је утврђен на основу Закона о посебном поступку експропријације ради изградње ауто-пута и гасовода Вукосавље- Брчко и Брчко- Рача („Службени гласник РС“, бр. 18/20).

- Потпуна експропријација непокретности у сврху експлоатације угља за потребе „Термоелектране“ Станари. Корисник експропријације Република Српска. Општи интерес утврђен Одлуком Владе Реопублике Српске број 04/1-012-2-882/17 од 06.04.2017. године („Службени гласник Републике Српске“, бр. 39/17). Предметна експропријација се односи на локалитет КО Рашковци - прва фаза. Потпуна експрорпијација непокретности у сврху експлатације угља за потребе „Термоелектране“ Станари. Корисник експропријације Република Српска. Општи интерес утврђен Одлуком Владе РС број: 04/1-012-2-675/18 од 22.03.2018. године („Службени гласник РС“, бр.29/18.) - друга фаза. У раду.

- Потпуна експропријација непокретности у сврху експлатације угља за потребе „Термоелектрану“ Станари. Корисник експропријације Република Српска. Опши интерес утврђен Одлуком Владе Републике Српске број: 04/1-012-2-2030/19 од 01.08.2019. године („Службени гласник Републике Српске“, бр. 68/19.) Предметне некретнине се налазе на локалитету КО Остружња Доња – прва фаза. Потпуна експропријација непокретности у сврху експлатације угља за потребе „ Термоелектране“ Станари. Корисник експропријације Република Српска – друга фаза, у раду.

**Сједиште замјеника правобраниоца Бања Лука**

**-** Потпуна експропријација за изградњу моста у насељу Чесма. Дана 29.11.2021. године запримљена Иницијатива Града Бањалука за покретање поступка потпуне експропријације на земљишту предвиђеном за изградњу моста у ул. Браће Пиштељић. Дана 04.02.2022. године поднесен је приједлог Влади Републике Српске за доношење одлуке о утврђивању општег интереса. Влада Републике Српске је донијела Одлуку о утврђивању општег интереса бр. Одлуку број 04/1-012-2-448/22 од 17.02.2022. Из предметног управног списа проистекло је још седам управних предмета у поступку експропријације и исти се воде пред надлежном подручног једницом, док су у основном предмету закључена два споразума о накнади, након чега је Град Бањалука ушао у посјед истих, приступио извођењу радова. Остали поступци су у току.

**Сједиште замјеника правобраниоца Приједор**

- У 2022. години је било укупно у раду 896 предмета који се односе на рјешавање имовинско-правних односа за изградњу ауто-пута Бања Лука-Приједор и енергетских пројеката. Од тог броја 191 предмет се односи на рјешавање енергетских пројеката.

- Непотпуна експропријације у сврху изградње далековода 110 kV Кнежица-Костајница-Нови Град, корисник експропријацијеје је Република Српска. Општи интерес је утврђен Одлуком Владе РС број: 04-1-012-2-2674/17 од 26.07.2017. године („Службени гласник РС“, број: 102/17), и Одлуком о измјенама и допуни Одлуке Владе РС, број: 04-1-012-2-2378/20 од 16.09.2020. године („Службени гласник РС“, број 91/20). Укупан број предмета по наведеном пројекту 574. У извјештајном периоду је било укупно у раду 110 предмета, од чега је завршено 66 предмета, остало у раду 44 предмета, а који се воде код основног суда у поступцима ради одређивања накнаде за експроприсане непокретности, те ради полагања новца у судски депозит.

- Непотпуна експропријација у сврху изградње двосистемског 20 kV вода Рога-Рудице ( корисник експропријације - Општина Нови Град). Општи интерес је утврђен Одлуком Владе Републике Српске, број: 04/1-012-2-1739/18 од 29.06.2018. године („Службени гласник Републике Српске“, број: 63/18) и Одлуком о измјенама и допуни Одлуке Владе Републике Српске, број: 04-1-012-2-2379/20 од 03.09.2020. године („Службени гласник РС“, бр. 91/20). Укупан број предмета по наведеном пројекту је 99. У извјештајном периоду је било укупно у раду 81 предмета, од чега је завршено у 37 предмета, остало у раду 44 предмета, а који се воде код основног суда у поступцима ради одређивања накнаде за експроприсане непокретности, те ради полагања новца у судски депозит.

- Потпуна експропријација непокретности у сврху изградње ауто пута Бања Лука – Приједор. Корисник експропријације је Република Српска. Општи интерес је утврђен чланом 2. Закона о посебном поступку експропријације ради изградње ауто-пута Бања Лука-Приједор („Службени гласник Републике Српске“, бр. 61/21). Укупан број предмета по наведеном пројекту је 590. У извјештајном периоду је било укупно у раду 373 предмета, од чега је завршено 43 предмета, док је 330 предмета остало у раду и воде се код основног суда у поступцима ради одређивања накнаде за експроприсане непокретности; ради полагања новца у судски депозит; код РУГИП, ПЈ Приједор ради провођења рјешења о експропријацији; и ради плаћања трошкова поступка вјештацима и пуномоћницима странака.

- Потпуна експропријација непокретности преосталог дијела непокретности по члану 11. Закона о експропријацији у предмету потпуне експропријације непокретности некретнина у сврху изградње аута-пута Бања Лука – Приједор. Чланом 11. Закона о посебном поступку експропријације ради изградње ауто-пута Бања Лука-Приједор („Службени гласник РС“, бр. 61/21), прописано је да се о захтјеву власника експроприсане непокретности за експропријацију преосталог дијела непокретности, у складу са чланом 11. Закона о експропријацији, одлучује у посебном поступку. У извјештајном периоду је било укупно у раду 332 предмета. У раду.

**Сједиште замјеника правобраниоца Требиње**

- Измјештање корита ријеке Мушнице, ради неометаног рада и процеса прозводње у Термоелектрани Гацко – потпуна експропријација. Одлука Владе Републике Српске о утврђивању општег интереса број 04/1-012-2-1403/18 од 30.05.2018. године („Службени гласник Републике Српске“, бр. 53/18). Подносилац иницијативе је Министарство индустрије, енергетике и рударства Републике Српске. Корисник експропријације је Република Српска. У 2022. години је интензивиран рад на овом пројекту како би се обезбиједио континуитет процеса рада „РиТЕ Гацко“ а.д. Гацко. Највећи број предмета је окончан пред органом управе, док је 10 предмета прослијеђено на одлучивање надлежном суду јер ранији власници нису прихватили понуђену накнаду.

- Изградња вјетроелектране ''Гребак'' на подручју општине Невесиње. Општи интерес је утврђен Одлуком Владе Републике Српске број: 04/1-012-2-1404/20 од 22.05.2020. године, и Одлуком о допуни Одлуке о утврђивању општег интереса број: 04/1-012-2-4001/21 од 23.12.2021. године. Подносилац иницијативе је Министарство енергетике и рударства Републике Српске. Инвеститор ''ВЕ Гребак“ д.о.о. Невесиње. Поступак је завршен у 59 предмета, док је пет предмета прослијеђено на судско одлучивање, јер ранији власници нису прихватили понуђену накнаду.

- Изградња канала кроз Дабарско поље на подручју општине Билећа. Одлука Владе Републике Српске о утврђивању општег интереса бр. 04/1-012-2-1605/21 од 27.05.2021. године („Службени гласник Републике Српске“, бр. 54/21). Подносилац иницијативе је Министарство енергетике и рударства Републике Српске. Корисник експропријације је Република Српска. Инвеститор ХЕ Дабар. Укупно у раду 214 предмета. У извјештајном периоду је интензивиран рад на овом пројекту. У раду.

**Сједиште замјеника правобраниоца Власеница**

- Изградња индустријске (бесцаринске) зоне у насељу Побрђе, општина Братунац. Подносилац иницијативе општина Братунац, као корисник експропријације и инвеститор. Одлука Владе Републике Српске о утврђивању општег интереса, бр. 04/1-012-2-3137/21 од 21.10.2021. године ( „Службени гласник Републике Српске“, бр. 100/2021). У извјештајном периоду комплетирана документација за подношење Приједлога за експропријацију. У раду.

**-** Изградња паркинг гараже у Власеници. Подносилац иницијативе Општина Власеница, као корисник експропријације и инвеститор. Одлука Владе Републике Српске о утврђивању општег интереса, број:04/1-012-2-931/22 од 24.03.2022. године ( „Сл. гл. Републике Српске“, бр. 30/22). Поступак се води пред РГУРС, Подручна јединица Власеница. У међувремену је Влада Републике Српске донијела Одлуку о допуни одлуке о утврђивању општег интереса, те је на основу исте поднесена допуна приједлога за експропријацију. Неопходно спровести техничке радње цијепања парцела. У раду.

**Сједиште замјеника правобраниоца Бијељина**

- Гасовод „Шепак - Бијељина“, у раду 38 ванпарничних предмета у поступку пред надлежним судовима Бијељина и Зворник ради одређивања правичне накнаде ранијим власницима. Након рјешених 544 предмета експропријације и након правоснажности наведених рјешења и провођења истих у јавним евиденцијама за наведени пројекат је издата грађевинска и употребна дозвола за примарни транзитни гасовод Шепак - Бијељина у укупној дужини од 21 км, те употребна дозвола за секундарну градску мрежу у укупној дужини од цца 320 км, а који пројекти су у потпуности грађевински изведени и очекује се пуштање гаса у мрежу након усаглашавања политичких ставова о томе.

- Рудник и термоелектрана Угљевик - стални поступак у складу са проширењем површинског копа за потребе редовног рада ТЕ „Угљевик“. У извјештајном периоду укупно у раду 35 предмета.

- Законом о посебном поступку уређен је посебан поступак експропријације непокретности ради изградње ауто - пута и гасовода дионице Вукосавље - Брчко и Брчко - Рача („ Службени гласник Републике Српске“, број 18/20), као пројекта од посебног значаја за Републику Српску, финансирање извођења геодетско - техничких радова за потребе посебног поступка експропријације и спровођење посебног поступка експропријације, као и друга питања од значаја за изградњу ауто - пута и гасовода. Формирано је укупно 772 предмета и донесена су сва правоснажна рјешења и издата грађевинска дозвола за наведени пројекат од катастарске границе Брчко дистрикта БиХ до приступне к.ч новом мосту на ријеци Сава у мјесту Рача. Рјешено је и питање накнаде за 748 предмета, а 29 предмета се налази у фази вођења ванпарничног поступка пред основним судом у Бијељини ради одређивања правичне накнаде ранијим власницима. У 770 предмета поднесен је захтјев за примјену члана 11. ЗЕ, у току су поступци пред надлежном РГУРС, ПЈ Бијељина. Извођач радова је уведен у посјед, у току је изградња аутопута на дионици Бијељина - приступни нови мост који гради Република Србија, и у завршној је фази на ријеци Сава у мјесту Рача.

- Уређење тока ријеке Сапне, Зворник. Укупно у раду 28 предмета ради одређивања правичне накнаде у ванпарничном поступку пред Основним судом у Зворнику. Укупно је правоснажно окончано 136 предмета основне експропријације на основу чега је идата грађевинска дозвола и пројекат у реализацији на терену.

- „Дрински насип“ Јања 2 фаза, етапа 4. Укупно у раду 109 предмета, од чега је завршено 39 предмета, остало у раду 70 предмета за ову фазу и етапу, а све у складу са потписаним меморандумом између Министарства пољопривреде, шумарства и водопривреде и Града Бијељина, те у складу са извором финансирања појединих фаза и етапа.

**Сједиште замјеника правобраниоца Источно Сарајево**

**-** Утврђен општи интерес у сврху изградње кружног тока на укрштању улица Војводе Радомира Путника и Вука Караџића на подручју Општине Источно Ново Сарајево. Поднесен приједлог за експропријацију, утврђени стварни власници. Пред Основним судом у Сокоцу се воде ванпарнични поступци за отварање депозитног рачуна за исплату накнаде за експрописане непокретности, а све у сврху уписа објекта у јавне евиденције.

**-** Утврђен општи интерес у корист корисника експропријације општина Источна Илиџа за реконструкцију и модернизацију улице Гатачка на подручју општине Источна Илиџа. РГУРС, ПЈ Источна Илиџа је рјешењем усвојио приједлог општине и експроприсао предметне непокретности. Исплаћене накнаде и Општина Источна Илиџа уписана као власник у јавне евиденције.

**-** Утврђен општи интерес у корист корисника експропријације Република Српска – Министарство саобраћаја и веза за санацију опасне тачке Љубогошта на магистралном путу М-19. На расправи за утврђивање стварног власника као стварни власник је утврђена Република Српска. Предметне непокретности су уписане у јавне евиденције Републике Српске у дијелу 1/1.

- Утврђен општи интерес Одлуком Владе Републике Српске из 2019. године, за корисника експропријације Опшину Источна Илиџа, због наставка реконструкције и модернизације саобраћајнице, улица Аеродромска. РГУРС, ПЈ Источна Илиџа је рјешењем од 19.01.2020. године усвојила приједлог Општине Источна Илиџа и извршена је потпуна експропријација. Усмене расправе за споразумно одређивање накнаде одржане су 24.02.2021. године, на којима су закључени споразуми са стварним власницима, те је корисник експропријације исплатио накнаду и уписао се у јавне евиденције у корист Општине Источна Илиџа са дијелом 1/1. Накнадно је корисник експропријације допунио приједлог, поступак у току.

- Утврђен општи интерес Одлуком Владе Републике Српске из 2018. године, за корисника експропријације Опшину Источна Илиџа, због изградње саобраћајнице и инфраструктуре у улици Аеродромска (локалитет Војковићи). РГУРС, ПЈ Источна Илиџа рјешењем од 22.01.2020. године усвојио је приједлог Општине Источна Илиџа и извршио потпуну експропријацију предметних непокретности. Усмене расправе за споразуно одређивање накнаде одржане су 19.01.2022. године, на којима су закључени споразуми са стварним власницима, те је корисник експропријације исплатио накнаду и уписао се у јавне евиденције у корист Општине Источна Илиџа са дијелом 1/1. Накнадно је корисник експропријације допунио приједлог, поступак у току.

**Обaвјештaвaње путем медијa**

Правобранилаштво је, путем медија, обавјештавало јавност о стању заштите имовинских интереса Републике Српске и других субјеката, које овај орган заступа. У складу са Законом о Правобранилаштву и Законом о слободи приступа информацијама у Репубици Српској предузети су знатни напори да се, благовремено, путем штампаних и електронских медија укаже на актуелности у раду Правобранилаштва, а све у циљу објективног информисања јавности и стручне заједнице.

Дат је велики број саопштења с циљем упознавања јавности како са предметима који су у раду, тако и са окончаним предметима за коje је постојала заинтересованост. Поменућемо само неке, и то:

- Највећи број новинарских питања односио се на актуелности у вези са имовином која је у власништу Републике Српске, као и на одлуке Уставног суда БиХ о Закону о шумама и шумском земљишту, којом се покушава без уставног основа умањити обим имовинских права ентитетима, иако је истима дато да суверено одлучују о имовинским правима. Уставни суд БиХ занемарује чак и сопствене одлуке као сто је Одлука У-5/98 којом је потврдио да је Република Српска надлежна да уређује имовинске и облигационе односе, девастира цијелокупни уставни поредак БиХ, и ставља се у улогу ствараоца Устава, а не тумача норми Устава што је његова једина надлежност. Уставом Републике Српске као саставним дијелом уставне структуре Босне и Херцеговине у чл. 68. ст. 1. т. 6. је јасно пропистано да својинско и облигациони односи, као и обезбјеђивање заштите свих облика својине на територији Републике Српске је у искључивој надлежности Републике Српске, на које је Венецијанска комисија 1996. године дала позитивно мишљење о усаглашености са Уставом Босне и Херцеговине;

- У складу са Закључком Владе Републике Српске прихваћена је Информација о Нацрту стратегије за заштиту правног интереса БиХ везано за питање одлагања радиоактивног отпада и истрошеног нуклеарног горива на локацији Трговске горе, и задужено Правобранилаштво Републике Српске да континуирано прати рад Правног тима, даје смернице и прати активности из Стратегије са циљем заступања правних интерeса Републике Српске. Правобранилаштво Републике Српске ради у координацији са Владом Републике Српске и предузима све потребне активности, такође и обавијештава јавност о питањима од јавног интереса.

- У предмету ФК Леотар из Требиња, медијску пажњу привукла је ситуација уписивања заложног права/ хипотеке, гдје је пресудом Окружног привредног суда у Требињу усвојен тужбени захтјев Правобранилаштва Републике Српске Сједиште замјеника правобраниоца Требиње, те је утврђено да је ништав уговор о заснивању хипотеке закључен између „Бобар банке“ а.д. Банка за обнову и развој БиХ Бијељина и ФК“Леотар“ Требиње, и да исти не производи правно дејство. Након што је пресуда постала правоснажна, иста је проведена пред РУГИПП Бања Лука, Подручна јединица Требиње, и извршено је брисање уписаног заложног права –хипотеке, након чега је предметна непокретност уписана као својина Репбулике Српске.

- Многобројна новинарска питања су се односила на најзначајније спорове у којима Република Српска учествује, као тужилац или тужена, нпр: спор који је Правобранилаштво добило против тужене УИО БиХ и ентитета ФБиХ, а ради исплате припадајућих прихода од ПДВ-а; спор који је Правобранилаштво добило у вриједности од 94.424.062,00 КМ са законском затезном каматом ради накнаде штете, у парничном поступку тужиоца „Нов-Продук“ д.о.о. Србац. Затим предмети: Фабрика цијеви „Унис“ из Дервенте; Фабрика глинице „Бирач“; „Бинго“; ГП „Крајина“; „Тамарис“„ Алијагићи“, планска документација у Граду Требиње; извршавање законских обавеза у предмету „Алумина“, Соколски дом, итд.

Постојала је заинтересованост за преузимање телевизијских изјава, како од Правобраниоца Републике Српске, тако и замјеника, зависно од дневно актуелних тема које су биле од јавног значаја и које су уско везане за обављање послова из надлежности Правобранилаштва Републике Српске, као и давање стручних мишљења поготово на одлуке Уставног суда БиХ којима се Републици Српској ускраћују нека од имовинских права. Правобранилац Републике Српске је поводом горе наведеног сарађивао са свим медијима и благовремено су достављени одговори на све захтјеве.

## Дјеловање Правобранилаштва

Правобранилаштво прати и проучава појаве, правна питања и проблеме од значаја за вршење својих надлежности, имовину заступаних субјеката, примјену закона и других прописа, те обавјештава Владу и друге надлежне органе и предлаже мјере за заштиту имовине заступаних субјеката и спречавање друштвено штетних појава. Указујемо, примјера ради на предмете, и то:

1. Предмет ''Рибњак'' а.д. Прњавор

Правобранилаштво, Сједиште замјеника правобраниоца Бања Лука je дана 12.11.2020. године, запримило допис РУГИПП ПЈ Прњавор, број 21.36/052-208/20 од 09.11.2020. године, у прилогу је достављено Рјешење Земљишно - књижне канцеларије број: 078-0-Дн-10-000268 од 24.03.2010. године. Извршен је увид у спис предмета, из разлога што наведено рјешење Правобранилаштву никада није достављено иако је извршен пренос својине са државне у корист ''Рибњак'' а.д. Прњавор. Промјена у катастарском операту је извршена на основу Рјешења Основног суда у Бања Луци број У/И2021/01 од 21.11.2001. године, којим је извршена статусна промјена - власничка трансформација продајом дијела државног капитала према Закону о приватизацији државног капитала у предузећима у посједовне листове достављене у прилогу дописа. Имајући у виду садржај горе наведеног дописа, те исправе достављене уз исти, рјешење Земљишно - књижне канцеларије Основног суда у Прњавору број: 078-0-Дн-10-000268 од 24.03.2010. године је достављено ресорном Министарству пољопривреде, шумарства и водопривреде у Влади Републике Српске, ради упознавања са садржајем, те на изјашњење, с датим мишљењем да има елемената за изјављивање жалбе. Изјављена жалба против рјешења земљишно - књижне канцеларије Основног суда у Прњавору број: 078-0-Дн-10-000268 од 24.03.2010. године, о којој надлежни суд није донио одлуку. Ради се о укупној површини земљишта од 8.609.948 м2. Имајући у виду да је Правобранилаштво, као законски заступник Републике Српске, кроз управне и судске поступке успијело спријечити продају имовине у стечајном поступку који се води над стечајним дужником „ Рибњак“ ад Прњавор, стечајни дужник је, уз ангажовање свих органа у стечајном поступку као и надлежног Министарства пољопривреде, шумарства и водопривреде, успио у овој години извршити излов рибе у количини од 17.080,00 кг, од које продаје се очекује приход од 158.700,00 КМ, што би по извјештају стечајног управника било довољно за измирење текућих обавеза као и стварања услова за даљи рад.

Правобранилаштво је ступило и у парницу као умјешач на страни тужиоца“ Рибњак“ а.д. Прњавор из разлога да спријечи право тужену „Raiffeisen bank“ д.д. БиХ, као разлучног повјериоца, да оствари своје потраживање у стечајном поступку, које износи 4.106.703,09 КМ. Правобранилаштво је, у току стечајног поступка дошло до сазнања да се тужилац „ Рибњак“ а.д. Прњавор као власник укњижио у з.к.ул.бр. 2494 к.о. Штрпци и у з.к.ул.бр. 936 к.о. Палачковци а на основу рјешења з.к. канцеларије Основног суда Прњавор, а које рјешење није никада достављено Правобранилаштву, Сједишту замјеника правобраниоца Бањалука. Ради се о земљишту велике површине које је у програму приватизације исказано као природно богатство.

Правобранилаштво је покренуло низ управних и судских поступака којима се оспорава рјешење о укњижби тужиоца „ Рибњак“ а.д. Прњавор у наведеним зк. улошцима. У овој парници Република Српска, као умјешач, хоће да докаже да тужена није била савјесна код закључења уовора о хипотеци и да се не може позивати на савјесност из разлога што је нотар приликом закључења предуговора о хипотеци странке упозорио да се ради о некретнинама на којима је уписано „ право државне својине“. У погледу покренутог парничног поступка по тужби тужиоца „Рибњак“ а.д. Прњавор, против туженог „Raiffeisen bank“ д.д. Сарајево, ради утврђења, главна расправа је окончана пред Окружним привредним судом у Бања Луци, и чека се одлука суда.

2. Стечајни поступак против дужника „Трудбеник“ а.д. Добој. Након реализоване три дјелимичне диобе, измирени су сви трошкови стечајног поступка, дугови стечајне масе и сва призната потраживања повјериоцима према Табели признатих потраживања у 100% ( 1.500.000,00 КМ), а Пореска управа РС је намирена као разлучни повјерилац и повјерилац општег исплатног реда у 100% износу. Након намирења свих повјерилаца ( разлучних и општег исплатног реда) код стечајног дужника остао је нераспоређен новчани износ од 1.331.982,24 КМ, а која средства су по одлуци Одбора повјерилаца депонована на депозит Окружног привредног суда Добој. С обзиром да је остало нераспоређених новчаних срестава на рачуну стечајног дужника, Окружни привредни суд Добој је позвао повјериоце нижег исплатног реда да пријаве своја потраживања, а што значи да ће Пореска управа Републике Српске наплатити и законске затезне камате.

У току трајања стечајног поступка запримљено је од стране „ CITU MALL“ Писмо намјере од 05.11.2021. године, у којем је исказана спремност за куповину цјелокупне непокретне имовине стечајног дужника по цијени од 10.500.000,00 КМ, а испата купопродајне цијене и пренос власништва се требао окончати до 31.12.2021. године. Наведену понуду Одбор повјерилаца није прихватио зато што је иста била достављена без поступка јавног оглашавања. Дана 17.02.2022. године код Окружног привредног суда Добој заказана је и одржана Скупштина повјерилаца на којој је, непосредно прије одржавања исте, запримљена понуда ГП „Градип“ а.д. Прњавор који је исказао спремност за куповину цјелокупне имовине стечајног дужника ( покретне и непокретне) за купопродајну цијену од 12.000.000,00 КМ, а исплата купопродајне цијене и пренос власништва се требао реализовоти у року од 60 дана. Стечајни судија предметну понуду није ставио на разматрање из разлога што је иста пристигла непосредно прије Скупштине повјерилаца. Након тога, на сједници Одбора повјерилаца ( кога су чинили представници: Правобранилаштва Републике Српске, Фонда ПИО РС, Завода за запошљавање, Техногас - Какмуж Петрово и представник радника), донесена је одлука да се поново огласи продаја непокретне имовине стечајног дужника што је и урађено. Непокретна имовина стечајног дужника продана је путем јавног оглашавања у марту 2022. године купцу „ CITU MALL“ д.о.о. Бијељина по купопродајној цијени од 12.000.000,00 КМ. Указујемо да је законитим радом представника Правобранилаштва Републике Српске и осталих представника у Одбору повјерилаца непокретна имовина стечајног дужника продана путем јавног оглашавања за 12.000.000,00 КМ јер су претходно одбили понуду од 10.500.000,00 КМ, а која је била достављена без поступка јавног оглашавања.

3. У овом дијелу указујемо на стечајни поступак над привредним друштвом „РАТАРСТВО“ а.д. Нова Топола, а који је претходно приказан на страни 54 овог извјештаја у поглављу - Заступање Пореске управе Републике Српске у стечајним, ликвдационим, извршним и поступцима уписа и брисања законске хипотеке.

IV ПОГЛАВЉЕ

# ПОСЛОВИ УПРAВЕ ПРAВОБРAНИЛAШТВA РЕПУБЛИКЕ СРПСКЕ

## Материјално – финансијско пословање

Народна скупштина Републике Српске донијела је Одлуку о усвајању Буџета Републике Српске за 2022. годину број: 02/1-021-1057/21 од 15.12.2021. године („Службени гласник Републике Српске“, број 121/21). Саставни дио ове одлуке je буџет Републике Српске за 2022. годину. Оперaтивни буџет Прaвобрaнилaштвa Републике Српске зa 2022. годину утврђен је у износу од 5.101.100 КМ. У току 2022. године, донесена је одлука о ребалансу Буџета.

Народна скупштина Републике Српске донијела је Одлуку о усвајању ребаланса Буџета за 2022. годину број: 02/1-021-556/22 од 31.05.2022. године, („Службени гласник Републике Српске“, број 53/22). Саставни дио ове одлуке је Ребаланс буџета Републике Српске за 2022. годину. Оперaтивни буџет Прaвобрaнилaштвa Републике Српске зa 2022. годину по Ребалансу буџета утврђен је у износу од 5.344.100 КМ.

Народна скупштина Републике Српске донијела је Одлуку о усвајању Другог ребаланса Буџета за 2022. годину број: 02/1-021-1067/22 од 26.10.2022. године („Службени гласник Републике Српске“, број 106/22). Саставни дио ове одлуке је Други ребаланс буџета Републике Српске за 2022. годину. Оперaтивни буџет Прaвобрaнилaштвa Републике Српске зa 2022. годину по ребалансу буџета утврђен је у износу од 5.516.800 КМ.

У табели је приказано извршење Буџета у процентима за 2022. годину у односу на коначан Буџет ( по Другом ребалансу Буџета).

Извршење буџета за Правобранилаштво Републике Српске у односу на коначан Буџет за 2022. годину износи 97 %.

|  |  |  |  |  |  |
| --- | --- | --- | --- | --- | --- |
|  | **Буџетске стaвке** | **Плaн**  **буџетa** | **Извршење буџетa** | **Одступaње** | **Извршење (%)** |
|  |  | **1** | **2** | **3** (2-1) | **4** (2/1х100) |
|  | **Коначан буџет зa 2022. годину** | **5.516.800** | **5.355.828** | **-160.972** | **97** |
| **11.** | **Рaсходи зa лична примања запослених** | **4.767.000** | **4.756.920** | **-10.080** | **100** |
| 11.1 | Расходи за бруто плате запослених | 4.410.000 | 4.453.325 | 43.325 | 101 |
| 11.2 | Расходи за бруто накнаде трошкова и осталих личних примања | 120.000 | 133.035 | 13.035 | 111 |
| 11.3 | Расходи за накнаду платa запослених за вријеме боловања | 167.000 | 130.556 | -36.444 | 78 |
| 11.4 | Расходи за отпремнине и једнократне помоћи | 70.000 | 40.004 | -29.996 | 57 |
| **22.** | **Рaсходи по основу кориштењa робa и услугa (2.1 до 2.7)** | **515.800** | **402.716** | **-113.084** | **78** |
| 22.1 | Рaсходи по основу зaкупa | 96.600 | 59.773 | -36.827 | 62 |
| 22.2 | Рaсходи по основу утрошкa енергије, комунaлних и комуникaционих услугa | 205.000 | 154.967 | -50.033 | 76 |
| 22.3 | Рaсходи зa режијски мaтеријaл | 65.000 | 47.589 | -17.411 | 73 |
| 22.4 | Рaсходи зa текуће одржaвaње | 30.000 | 33.028 | 3.028 | 110 |
| 22.5 | Рaсходи по основу путовaњa и смјештaјa | 60.000 | 65.191 | 5.191 | 109 |
| 22.6 | Рaсходи зa стручне услуге | 30.000 | 16.672 | -13.328 | 56 |
| 22.7 | Остaли непоменути рaсходи | 29.200 | 25.496 | -3.704 | 87 |
| **33.** | **Расходи трансакција између истог нивоа власти** | **3.000** | **3.616** | **616** | **121** |
| 33.1. | Расходи из трансакција истог нивоа власти | 3.000 | 3.616 | 616 | 121 |
| **44.** | **Издaци зa нефинaнсијску имовину** | **16.000** | **12.960** | **-3.040** | **81** |
| 44.1 | Издaци зa нaбaвку опреме | 10.000 | 6.924 | -3.076 | 69 |
| 44.3 | Издaци зa aуто - гуме | 6.000 | 6.036 | 36 | 101 |
| **65** | **Остали издаци** | **215.000** | **179.617** | **-35.383** | **84** |
| 55.1. | Остали издаци из трансакција са другим јединицама власти | 215.000 | 179.617 | -35.383 | 84 |

* 1. **Расходи за лична примања запослених**

Извршење на позицији расходи за лична примања запослених је у висини од 97% у односу на коначан Буџет за 2022. годину, како слиједи:

Расходи за бруто плате у 2022. години по коначном Буџету износе 4.410.000 КМ, извршење по овој ставци 4.453.325 KM, што је више за износ од 45.325 КМ, те у процентима извршење износи 101 % у односу на коначан Буџет из разлога што је у току године Влада Републике Српске донијела Одлуку број:04/1-012-2-1574/22 од 19.05.2022. године о најнижиој плати у Републици Српској, односно цијена рада је порасла са 100 на 110 КМ („Службени гласник Републике Српске“, број 45/22) и Одлуку број:02/1-021-767/22 од 06.07.2022 године, те Закон о измјенама Закона о платама у институцијама правосуђа Републике Српске („Службени гласник Републике Српске“, број 68/22).

Расходи за бруто накнаде трошкова и осталих личних примања запослених по основу рада у 2022. години по коначном Буџету износе 120.000 КМ, извршење по овој ставци 133.035 КМ, више за 13.035,00 КМ, у процетима 111% у односу на коначан Буџет.

Расходи за накнаду плате за вријеме боловања, родитељског одсуства и осталих накнада плате у 2022. години по коначном Буџету износе 167.000 КМ, извршење по овој ставци 130.556 КМ, мање за износ од 36.444 КМ у односу на коначан Буџет, што у процентима износи 78%, из разлога смањеног броја радника који су били на боловању.

Расходи за отпремнине и једнократне помоћи у 2022. години по коначном Буџету износе 70.000 КМ, извршење по овој ставци 40.004 КМ, мање за износ од 29.996 КМ, у односу на коначан Буџет, што у процентима износи 57%.

**1.3 Расходи по основу кориштења роба и услуга**

Расходи по основу кориштења роба и услуга у 2022. години по коначном Буџету износе 515.800 КМ, извршење по овој ставци 402.716 КМ, мање за 113.084 КМ у односу на коначан Буџет, a што у процентима износи 78%.

Расходи по основу закупа у 2022. години по коначном Буџету износе 96.600 КМ, извршење по овој ставци 59.773 КМ, мање за 36.827 КМ у односу на коначан Буџет, a што у процентима износи 62%, из разлога што је у извјештајној години дошло до потписивања Уговора бр. ЈП - 637-1/22 од 06.04. 2022. године о закупу пословних просторија под посебним условима, са Градом Бања Лука, те су значајно смањени трошкови закупнине.

Трошкове ове позицији чине:

412112 расходи за закуп пословних објеката и простора................................54.873 КМ

412199 расходи по основу осталог закупа ( паркинг мјеста )...........................4.900 КМ

Правобранилаштво плаћа закупнину, и то: Сједиште замјеника правобраниоца Бања Лука на основу Уговора о закупу Граду Бања Лука; симболичну накнаду Граду Добој за канцеларијски простор који користи Сједиште замјеника правобраниоца Добој; симболичну накнаду Општини Власеница за канцеларијски простор који користи Сједиште замјеника правобраниоца Власеница; закупнину предузећу „Плантс Глобал инц БиХ“, д.о.о. Зворник за канцеларијски простор који користи сједиште замјеника правобраниоца у Требињу; и закуп Граду Бања Лука за једно паркинг мјесто.

* Расходи по основу утрошка енергије, комуналних, комуникационих и транспортних услуга у 2022. години по коначном Буџету износе 205.000 КМ, извршење по овој ставци 154.967 КМ, мање за износ од 50.033 КМ у односу на коначан Буџет, a што у процентима износи 76% .

Трошкове по овој позицији чине:

412211 расходи по основу утрошка електричне енергије...........................7.035 КМ

412212 расходи за централно гријање.........................................................20.019 КМ

412221 расходи за услуге водовода и канализације.....................................1.760 КМ 412222 расходи за одвоз смећа........................................................................1.570 КМ

412229 расходи за комуналне таксе и услуге.................................................8.838 КМ 412231 расходи за кориштење фиксног телефона ......................................13.298 КМ

412233 расходи за услуге кориштења интернета..........................................4.888 КМ

412234 расходи за поштанске услуге.......................................................... 97.559 КМ.

* Расходи за режијски материјал у 2022. години по коначном буџету износе 60.000 КМ, извршење по овој ставци 45.789 КМ, више за износ од 17.411 КМ у односу на други Ребаланс буџета, а што у процентима износи 73 %.

Трошкове ове позицији чине:

412311 расходи за компјутерски материјал...................................................7.915 КМ

412312 расходи за обрасце и папир............................................................. 11.778 КМ

412313 расходи за регистраторе, фасцикле и омоте......................................7.720 КМ

412314 расходи за канцеларијска помагала......................................................975 КМ

412319 расходи за остали канцеларијски материјал...................................11.817 КМ

412321 расходи за материјал одржавања чистоће...........................................884 КМ

412329 расходи за остали материјал за одржавање чистоће...........................162 КМ

412331 расходи за дневну штампу......................................................................763 КМ

412332 расходи за службена гласила.............................................................4.574 КМ

412333 расходи за стучне часописе................................................................... 620 КМ

412334 расходи за књиге.....................................................................................337 КМ

* Расходи за текуће одржавање у 2022. години по коначном Буџету износе 30.000 КМ, извршење по овој ставци 33.028 КМ, више за износ од 3.028 КМ у односу на Други ребаланс буџета, а што у процентима износи 110% .

Трошкове ове позицији чине:

412531 расходи за одржавање превозних средстава.................................22.237 КМ

412534 расходи за текуће одржавање расхладне опреме................................363 КМ

412539 расходи за услуге материјала и текуће поправке ..........................10.428 КМ.

Правобранилаштво располаже са 16 аутомобила. Честе су поправке и сервиси због старости - један аутомобил стар 10 година, а шест преко седам година, итд.

* Расходи по основу путовања и смјештаја у 2022. години по коначном Буџету износе 60.000 КМ, извршење по овој ставци 65.191 КМ, више за износ од 5.191 КМ у односу на коначан Буџет, а што у процентима износи 109%.

Трошкове ове позицији чине:

412612 расходи за смјештај и храну на сл. путовањима у земљи.................5.794 КМ

412614 расходи по основу превоза властитим аутомобилом у службене рхе ...............................................................................................................................373 КМ

412619 остали расходи по основу службених путовања у земљи..................612 КМ

412629 остали расходи по основу службених путовања у иностранство..........11 КМ

412631 расходи по основу утрошка бензина...............................................58.401 КМ

* Расходи за стручне услуге у 2022. години по коначном Буџету износе 30.000 КМ, извршење по овој ставци 15.143 КМ, мање за износ од 9.857 КМ у односу на коначан Буџет, а што у процентима износи 56%.

Трошкове ове позицији чине:

412721 расходи за осигурање возила.............................................................5.321 КМ

412722 расходи за путно осигурање................................................................... 64 КМ

412725 расходи за осигурање запослених......................................................3.184 КМ

412729 расходи за остале услуге осигурања.....................................................61 КМ

412731 расходи за графичку обраду копирања................................................ 41 КМ

412732 расходи за објављивање тендера, огласа, инф. текст.......................1.442 КМ

412733 расходи за објављивање законских и подз. аката ..............................1.070 КМ

412739 расходи за остале услуге информисања................................................75 КМ

412751 расходи за адвокатске услуге................................................................ 619 КМ

412759 расходи за остале правне и административне услуге..........................606 КМ

412773 расходи за трошкове лиценци............................................................1.051 КМ

412779 расходи за остале компјутерске услуге............................................. 66,10 КМ

412799 расходи за остале стручне услуге.....................................................1.843 КМ

* Остали непоменути расходи у 2022. години, по коначном Буџету износе 29.200,00 КМ, извршење по овој ставци 25.496 КМ, мање за износ од 3.704. КМ у односу на коначан Буџет, а што у процентима износи 87 % .

Трошкове ове позицији чине:

412922 расходи по основу котизације и семинара.............................................1.843 КМ

412937 расходи за бруто накнаде по уговору о дијелу.................................10.084 КМ

412944 расходи за поклоне...................................................................................1.613 КМ

412972 расходи по основу доприноса за рехабилитацију инвалида 0,2% од бруто плате.........................................................................................................................9.499 КМ

412973 расходи таксе за регистрацију возила.................................................2.287 КМ

412999 Остали непоменути расходи..................................................................... 170 КМ

Образложење ставке 412937 - расходи за бруто накнаде по уговору о дијелу у 2022. години - склопљени уговори за: ажурирање web сајта, е-маил адреса, и електронско уређивање докумената, за одржавање чистоће у сједиштима замјеника правобраниоца: Приједор, Добој, Требиње, Власеница и Бијељина, те уговор за одржавање програма основних средства.

* Расходи из трансакција размјене унутар исте јединице власти по коначном Буџету износе 3.000,00 КМ, извршење по овој ставци 3.616 КМ, више за износ од 616 КМ у односу на коначан Буџет, а што у процентима износи 121%.

Расходи из трансакција размјене унутар исте јединице власти у износу од 3.616,19 КМ, ови трошкови су трошкови угоститељског сервиса ( бифе ) за потребе органа.

**1.4 Издaци зa нефинaнсијску имовину**

ИЗДАЦИ ЗА НЕФИНАНСИЈСКУ ИМОВИНУ по коначном Буџету за 2022. годину износе 16.000 КМ, извршење по овој ставци 12.960 КМ, мање за износ од 3.041 КМ у односу на коначан Буџет, а што у процентима износи 81% .

ИЗДАЦИ ЗА НАБАВКУ ПОСТРОЈЕЊА И ОПРЕМЕ по коначном Буџету за 2022. годину износе 10.000 КМ, извршење по овој ставци 6.924 КМ, мање за износ од 3.076 КМ у односу на коначан Буџет, а што у процентима износи 69%.

Трошкове ове позицији чине:

511324 издаци за набавку канцеларијског инвентара.........................................6.924 КМ

ИЗДАЦИ ЗА ЗАЛИХЕ МАТЕРИЈАЛА АУТО-ГУМАпо коначном Буџету износе 6.000 КМ, извршење по овој ставци 6.036 КМ, више за износ од 36 КМ у односу на коначан Буџет, а што у процентима износи 101%.

ОСТАЛИИЗДАЦИ ИЗ ТРАНСАКЦИЈА СА ДРУГИМ ЈЕДИНИЦАМА ВЛАСТИ по коначном Буџету износе 215.000 КМ, извршење по овој ставци 179.617 КМ, мање за износ од 35.383 КМ у односу на коначан Буџет, а што у процентима износи 84 %.

Трошкови ове позицију чине:

638111 издаци за накнаде плата за породиљско одуство који се рефундирају од Фонда обавезног социјалног осигурања............................................................87.308 КМ

638112 издаци за порез на накнаде плата за породиљско и остало одуство који се рефундирају од Фонда обавезног социјалног осигурања.................................6.489 КМ

638113 издаци за доприносе на накнаде плата за пор. одуство који се реф. од Фонда обавезног социјалног осигурања ........................................................................42.336 КМ

638121 издаци за накнаде плата за вријеме боловања који се рефундирају од Фонда обавезног социјалног осигурања........................................................................43.483 КМ

УКУПНИ РАСХОДИ И ИЗДАЦИ за 2022. годину по коначном Буџету износе 5.516.800 КМ, извршење 5.355.829 КМ, мање за износ од 160.971 КМ у односу на коначан Буџет, а што у процентима износи 97 % .

# ПРAВНИ И НОРМAТИВНИ ПОСЛОВИ

У примјени су били сљедећи интерни акти, и то: Прaвилник о унутрaшњој оргaнизaцији и системaтизaцији рaдних мјестa у Правобранилаштву Републике Српске („Службени гласник Републике Српске“, број 78/18), Правилник о облику и изгледу службене легитимације правобраниоца Републике Српске и замјеника правобраниоца Републике Српске („Службени гласник Републике Српске“, број 21/19), Прaвилник о печaтaтима и штaмбиљима у Прaвобрaнилaштву, Прaвилник о интерним контролама и интерним контролним поступцима у Прaвобрaнилaштву, Прaвилник о Рaчуноводству у Прaвобрaнилaштву, Прaвилник о обaвљaњу припрaвничког стaжa припрaвникa у Прaвобрaнилaштву, Прaвилник о условимa и нaчину кориштењa службених возила Прaвобрaнилaштвa; Прaвилник о посебним нaкнaдaмa; Прaвилник о дисциплинској и мaтеријaлној одговорности запослених у Правобранилаштву, Правилник о коришћењу средстава репрезентације у Правобранилаштву, Правилник о вођењу евиденција о присуству радника на раду, Правилник о поступку директног споразума, Правилник о одлучивању и гласању Комисије за јавне набавке, Правилник о провођењу Закона о заштити личних података у Правобранилаштву, Правилник о поступку заштите од узнемиравања на раду, Етички кодекс, Програм рада Правобранилаштва за 2022. годину и Кадровски план Правобранилаштва за 2022. годину.

# СТРAТЕГИЈA БОРБЕ ПРОТИВ КОРУПЦИЈЕ У РЕПУБЛИЦИ СРПСКОЈ

Правобранилаштво Републике Српске је наставило преузимање и вршење сталног надзора над провођењем Плана интегритета Правобранилаштва број: ЈП-110/17 од 24.12.2017. године, и извјештавање руководиоца. Одлуком број:ЈП-306/22 од 29. 03. 2022. године је именована радна група за израду новог Плана интегритета Правобранилаштва Републике Српске, на период од четири године. Радна група је израду Плана интегритета вршила кроз четири фазе по инструкцијама и правилима Комисије за израду и спровођење планова интегритета. Акционим планом борбе против корупције у Републици Српској за период од 2018-2022. године, који је усвојила Влада Републике Српске, у оквиру 4. стратешког циља „Обезбједити адекватно кориштење инфомационо - комуникационих технологија у циљу смањења могућности појаве крупције“, мјера/активност 4.1.1. креирати и имплементирати ИТ рјешења за праћење реализације и извјештавање реализованих, мјера и активности усвојених планова интегритета, Правобранилаштво је сврстано у другу приоритетну групу за обуку и едукацију за поступање и извјештавање о реализацији планова интегритета по креираној апликацији, а којој је присуствовао менаџер интегритета.

## Имплементација апликације „Пријави корупцију“

Управа за информационе технологије је развила Апликацију за извјештавање о имплементацији Акционог плана за борбу против корупције. Правобранилаштво је донијело Упутство о поступању по пријави сумње на корупцију и друге неправилности путем апликације ''Пријави корупцију - АПК''.  Путем именованог корисника је обавјештено Министарство правде Републике Српске да у извјештајном периоду Правобранилаштво није запримило ниједну пријаву путем ове апликације, а која се налази на званичном сајту органа - www.pravobranilastvors.net.

## Упутство о поступању са пријавом корупције у Правобранилаштву Републике Српске

Упутством о поступању са пријавом корупције и обезбјеђењу заштите лица која пријављују корупцију у Правобранилаштву бр. ЈП-463/17 од 29.12.2017. године, се регулишу питања подношења и примања пријаве корупције, поступање са пријавом корупције, заштита права пријавиоца корупције, права и обавезе правобраниоца Републике Српске и запослених у вези са пријавом корупције, те друга питања која су од значаја за пријаву корупције и заштиту права лица које пријави корупцију у Правобранилаштву. У извјештајном периоду овај орган није запримило ниједну пријаву.

## Увођење и развој система финансијског управљања и контроле

Правобранилаштво Републике Српске је, у погледу активности успостављања и развоја система финансијског управљања и контроле до данас усвојило два документа ( изјава о мисији и визији органа и попис пословних процеса). Мисија Правобранилаштва је да својим дјеловањем допринесе заштити правног поретка Републике Српске, повећању степена правне сигурности, како би се обезбједила досљедна примјена прописа ради заштите имовинских права и интереса заступаних субјеката, поштујући принципе једнообразности у раду, повећање јавности и транспарентности рада. Циљ је да се унапређењем дјеловања запослених у Правобранилаштву Републике Српске, економичним кориштењем финасијских и кадровских ресурса, већим степеном усаглашености рада републичких органа, органа јединица локалне самоуправе и других организација те досљедном примјеном прописа, благовремено, правично и ефикасно обезбједи заштита имовинских права и интереса Републике Српске, а самим тим и заштита интереса њених грађана.

У извјештајном периоду је донесен План рада за 2022. годину број:ЈП-83/22 од 26.01.2022. године за успостављање финансијског управљања и контроле у којем су предвиђене све даље активности, донесена је ревидирана листа пословних процеса и процедура у Правобранилаштву Републике Српске бр. ЈП-867/22 од 28.11.2022. године, израђен је полугодишњи извјештај број:ЈП-563/22 од 13.7.2022. године и годишњи извјештај број:ЈП-179/22 од 21.02.2022. године који се подносе Централној јединици за хармонизацију Министарства финанасија Републике Српске, и предузете све активности на изради и обједињавању књиге пословних процеса у Правобранилаштву.

# СТРУЧНИ КОЛЕГИЈУМ

Правобранилац по потреби сазива стручни колегијум Правобранилаштва који сaчињaвaју: прaвобрaнилaц, зaмјеници правобраниоца, начелници одјељења, а по потреби и други запослени које одреди прaвобрaнилaц. На захтјев правобраниоца, замјеници правобраниоца предлажу и достављају у писменој форми образложен приједлог тачке/тачака за дневни ред, са приједлогом закључка и неопходним прилозима. Стручни колегијум разматра: сва питања која се односе на обављање послова из надлежности Правобранилаштва; најважнија и најсложенија правна спорна питања која се појављују током рада на конкретним предметима; проблеме у примјени закона и других прописа на којима се заснива рад органа; заузимање правних ставова неопходних за давање мишљења на уговоре који се достављају ради оцјене правне ваљаности, а како би се избјегло различито поступање и различита пракса у Правобранилаштву; правне ставове судова, итд. Закључци стручног колегијума су обавезујући на нивоу Правобранилаштва. Правобранилац може по потреби, поред стручних колегијума које сазива замјеник правобраниоца у сједишту замјеника, сазвати ванредни стручни колегијум у сједишту замјеника, ради разматрања актуелне проблематике. Замјеник правобраниоца, по потреби, сазива стручни колегијум сједишта замјеника и разматра сва питања која се односе на обављање послова из надлежности сједишта замјеника и упознаје писменим путем правобраниоца, о заузетим правним ставовима и правним мишљењима, у вези правних питања о којима се расправљало. Одржавани у континуитету.

# ПРИСТУП ИНФОРМAЦИЈAМA

**Прaвобрaнилaштво Републике Српске се стaрa о примјени нaчелa јaвности рaдa. У одредби члана 6. Закона о Правобранилаштву Републике Српске („Службени гласник Републике Српске“, број 7/18), прописан је јаван рад овог органа тако да свако има право на приступ информацијама у складу са одредбама прописа којима се регулише слобода приступа информацијама.** У извјештaјном периоду је било у рaду седам зaхтјевa и сви су ријешени у зaконском року.

# ДИСЦИПЛИНСКA КОМИСИЈA

Прaвобрaнилaштво Републике Српске имa Дисциплинску комисију, коју именује правобранилац Републике Српске, на период од четири године. У децембру 2022. године покренут је један дисциплински поступак, који није окончан до краја извјештајног периода.

# КОМИСИЈA ЗА ЈАВНЕ НАБАВКЕ

У 2022. години Комисијa за јавне набавке је путем отвореног поступка провела набавку канцеларијског намјештаја и набавку хардвера и активне рачунарске опреме, за потребе новоизграђеног објекта Правобранилаштва Републике Српске. Конкурентским захтјевом за доставу понуда Комисија је провела поступак јавне набавке канцеларијског материјала, поступак јавне набавке тонера за копир апарате, штампаче и факс апарате, поступак јавне набавке услуге одржавања службених моторних возила Правобранилаштва Републике Српске, поступак јавне набавке погонског горива и течности за прање вјетробрана за службена моторна возила, те поступак јавне набавке услуге одржавања информатичке опреме у Правобранилаштву Републике Српске. Остале набавке роба и услуга проведене су путем директног споразума, јер је њихова процијењена вриједност једнака или мања од износа од 6.000,00 КМ.

# СТУДЕНТСКА ПРАКСА

Правобранилаштво Републике Српске је остварило сарадњу са Правним факултетом у Бањој Луци, на начин да је склопљен Споразум о сарадњи бр. ЈП-139/19 од 01.02.2019. године и бр. ЈП-139-1/19 од 19.11.2019. године, од када је отпочела пракса студената Правног факултета у Бањој Луци и иста се обављала у просторијама Правобранилаштва, гдје је практична знања стекло четредесет студената.

У извјештајном периоду није реализована сарадња због недостатка адекватног канцеларијског простора. Након преселења у новоизграђени пословни објекат у Бања Луци оспособљена је Канцеларија за сарадњу са Унивезритетом, у којој ће се обављати студентска пракса, те на тај начин младим правницима пружити прилика да стекну неопходна правна знања.

V ПОГЛАВЉЕ

# ЕДУКAЦИЈA ЗAПОСЛЕНИХ

У извјештајном периоду је израђен нацрт и план учешћа на научним едукацијама, а све у циљу континуираног стручног усавршавања и учешћа на што већем броју едукација и семинара, у складу са Наредбом правобраниоца Републике Српске бр. ЈП-498/18 од 07.08.2018. године.

Правобранилаштво је, као и претходних година, на позив ЈУ „Центар за едукацију судија и јавних тужилаца у Републици Српској“ узело учешће са осталим правосудним институцијама у изради и креирању плана стручног усавршавања судија и тужилаца у 2022. години, на начин да су предложене актуелне теме за које сматрамо да заслужују већу пажњу критичког сагледавања. Једна тема је је прихваћена и планирана је реализација семинара у текућој години.

Мишљења смо да Прaвобрaнилaштво требa имaти континуирaну и обaвезну обуку зaпослених, те да овај проблем требa системски регулисaти с обзиром да су за реализацију истог потребна већа новчана издвајања ( трошкови котизација, смјештаја и превоза).

VI ПОГЛАВЉЕ

# ЗAКЉУЧЦИ

1) Правобранилаштво Републике Српске је, у континуираној сарадњи са институцијама Републике Српске, онемогућило Правобранилаштво БиХ у покушају да противно Уставу, укњижи право својине на непокретностима на територији Републике Српске у корист Босне и Херцеговине. По одлукама Уставног суда БиХ, које су супротне уставу и закону неће се поступати, исте су неспроводиве. Поштујући Устав Републике Српске потребно је одбацити из употребе термин „државна имовина БиХ“, јер исти не егзистира као правни појам, нити се помиње у Анексу 4. Дејтонског споразума, с тога је потребно зауставити наметање овог термина јер је питање имовине јасно дефинисано у члану 68. Устава Републике Српске. Правобранилаштво Републике Српске, у сарадњи са институцијама Републике Српске, скоро у потпуности је уписало имовину на Републику Српску, у наредном периоду настављамо активности уписа као и активности располагања имовином од стране Владе Републике Српске и других заступаних субјеката.

2) Правобранилаштво Републике Српске је успјешно реализовало активности на остваривању и заштити имовине заступаних субјеката у поступку излагања на јавни увид непокретности и утврђивања права на истим. Наставићемо инсистирати пред надлежним органима, на излагању катастарских општина / граничној линији између Републике Српске, Федерације БиХ и Брчко Дистрикта БиХ, као и према граничним подручјима сусједних држава ( Хрватска, Србија и Црна Гора).

3) Правобранилаштво Републике Српске је у 2022. години наставило сарадњу са Министарством финансија Републике Српске у извршном поступку намирења Републике Српске до цјелокупног износа преко 28.000.000,00 КМ од дужника Управе за индиректно опорезивање БиХ, а због неравномјерне расподјеле индиректних пореза. Кроз извршни поступак је наплаћен дио потраживања у износу од 4.593.004,97 КМ, а све из разлога што Суд БиХ и даље одбија да проведе извршење чиме показује пристрасност у поступању у корист УИО БиХ, чему смо се противили. Правобранилаштво Републике Српске ће наставити поступак извршења до намирења цјелокупног износа без обзира на опструкције Суда БиХ.

4) Правобранилаштво Републике Српске је, у сарадњи са републичким институцијама, првенствено са Републичком управом за геодетске и имовинско правне послове, Бања Лука, успјешно наставило експропријацију непокретности у сврху изградње ауто–пута Бања Лука Приједор; ауто–пута Kоридор „5ц“ који пролази кроз територију Републике Српске и дионицу ауто– пута Брчко–Бијељина–Сремска Рача. За дионицу Бијељина–Сремска Рача издата је грађевинска дозвола и радови су у току. Транзитни гасовод на траси Шепак–Бијељина је у потпуности изграђен и издата је употребна дозвола за исти, те за градску мрежу у Бијељини у дужини од око 330 км. Очекује се пуштање гаса у мрежу након политичког усаглашавања ставова.

5) Правобранилаштво Рeпублике Српске ће, као и претходних година, наставити са оспоравањем одлука, одређених судских и управних органа, које су донесене у предметима: „Рибњак“ а.д. - у стечају Прњавор, „РАТАР“ а.д. Прњавор – у стечају, „Саничани“ а.д. Приједор - у стечају, „РАТАРСТВО“ а.д. Нова Топола, „Пољопривреда“ Драксенић и др., и неће дозволити, противно уставу и закону, продају јавних добара, пољопривредног земљишта, шума и неизграђеног градског грађевинског земљишта, а које непокретности не могу бити предмет приватизације, односно својина приватно – правних и физичких лица, већ су власништво Републике Српске. Правобранилаштво је у извјештајном периоду уписало више милиона квадрата пољопривредног земљишта у овим и сличним предметима на Републику Српску, односно онемогућен је упис субјектима који за то немају право, односно онемогућен је упис невласницима.

6) Правобранилаштво Републике Српске је, у извјештајном периоду, окончало парничне спорове у вриједности око 30 милиона КМ у корист Републике Српске и других заступаних субјеката. С обзиром да је преостала наплата потраживања по другим правоснажним извршним пресудама у корист Републике Српске и других заступаних субјеката у вриједности од преко 109 милиона КМ, у наредном периоду задатак Правобранилаштва је да, са осталим институцијама Републике Српске у што скорије вријеме, наплати преостали износ у извршним поступцима са приоритетом на извршни предмет који се односи на потраживање према УИО БиХ, у укупном износу око 25 милиона КМ.

7) Сарадња Правобранилаштва Републике Српске са Пореском управом Републике Српске и другим надлежним институцијама Републике Српске довела је до повећане наплате потраживања у стечајним поступцима, тако да су у само два предмета, приказана у овом Извјештаја о раду ФГ„Бирач“ а.д. Зворник – у стечају и Трудбеник а.д. Добој, исплаћена потраживања и уплаћена у корист буџета Републике Српске у износу од око 44. милиона КМ.

8) У извјештајном периоду су завршени поступци јавних набавки намјештаја и информационог система (хардвер) за потребе изграђене зграде Правобранилаштва Републике Српске у Бања Луци, са потребом будућег софтверског увезивања свих организационих јединица. Планирано преселење је реализовано у првом кварталу текуће године.

9) Измјеном законских прописа о платама запослених у институцијама правосуђа Републике Српске, које је усвојила Народна скупштина Републике Српске на приједлог Владе Републике Српске, дјелимично је поправљен материјални статус носилаца правобранилачке функције и осталих запослених. Имајући у виду остварене резултате, обим и комплексност послова које обавља Правобранилаштво Републике Српске, равноправан материјални положај са осталим запосленима у правосудним институцијама, судијама и тужиоцима, треба да остане један од приоритета у наредном периоду.

Нaпријед нaведени зaкључци су, између осталог, обaвезујући зa све основне и посебне организационе јединице Правобранилаштва Републике Српске и предстaвљaју уједно прaвце дјеловaњa у овој и нaредним годинaмa, а чију реaлизaцију ће прaтити прaвобрaнилaц Републике Српске.

|  |  |  |
| --- | --- | --- |
| **ПРИЛОГ:** |  | **ПРAВОБРAНИЛAЦ РЕПУБЛИКЕ СРПСКЕ** |
| **-** Тaбеле и дијaгрaми |  | Милимир Говедарицa |